VALERIE DUHAMEL 


Valea opalelor 


Traducerea şi adaptarea în limba română de IOAN DRĂGHICI. 


ALCRIS 
Capitolul 1 


Din ce în ce mai stânjenită de privirile insistente ale 
necunoscutului, Mary se hotărî să se întoarcă uşor pe 
taburetul ei de la bar, iniţiativă care nu rezolvă nimic 
deoarece acum se afla în faţa imaginii perseverentului 
în oglindă. Mai puse câteva cuburi de gheaţă în sucul ei 
de portocale, prefăcându-se că se concentrează asupra 
acestei îndeletniciri. 

Fiind una dintre puţinele femei din această regiune 
aproape pustie, în care activitatea principală era 
exploatarea opalelor, Mary era obişnuită să atragă 
atenţia. De obicei rămânea insensibilă, deoarece până 
în ziua asta nici un miner n-o supărase vreodată cu 
adevărat. 

Bărbatul acesta, însă, era cu totul diferit. Din acest 
motiv, de altfel, nu rezistă mult timp tentaţiei de a-şi 
ridica, în cele din urmă, capul. Pentru început, tricoul şi 
blugii lui bine croiţi nu proveneau cu siguranţă din 
magazinul din oraş. In plus, îi era greu să-şi imagineze 
aerul acesta autori 

tar pe faţa unui miner. Exagerând puţin, avea 
aproape o înfăţişare de militar. Ce să mai spună de 
lărgimea umerilor lui! 

Fără voia ei, Mary surâse, amuzată de cârlionţul 
rebel care scăpase din masa îngrijit pieptănată a părului 
castaniu, ca să cadă pe fruntea necunoscutului. Acesta 
îl dădea mereu la o parte, cu enervare, dar îndărătnicul 
recădea imediat pe frunte, parcă în bătaie de joc. Din 
cauza acestui cârlionţ, Mary nu reușea să-l găsească pe 
necunoscut complet antipatic. 

Pe neaşteptate, privirile lor se întâlniră în oglindă. El 
trebuie să-şi fi dat seama că ea îl cerceta cu insistenţă. 
Bătăile inimii lui Mary se accelerară şi ea simţi cum 
roşeşte. îşi cobori capul, sperând că părul ei lung şi 
blond îi va ascunde roşeaţa bruscă a obrajilor. Sesiză 
apoi o mişcare şi înţelese, îngrozită, că el se apropia. 

— Am impresia că este prima dată când vă văd la 
Lightning Ridge. 

Timbrul vocii lui o încântă imediat pe Mary. 

— Vin rareori în oraş, răspunse ea într-un murmur 
abia auzit, fără să-şi ridice capul. 

Oare nu-şi dădea seama că ea n-avea nici cea mai 
mică dorinţă de a începe o conversaţie? Se pare că nu, 
deoarece continuă: 

— Aveţi o exploatare în această regiune? 

— Da. La Four Mile. 

Mary nu-şi lua nici un risc limitându-se la indicaţii 

atât de vagi. La Four Mile erau o mulţime de mine ca a 
ei. 

— late uită, şi eu la fel! Sunteţi mulţumită de ea? 

Mary nu răspunse nimic. Se ferea cu siguranţă să-i 
spună că în trei săptămâni, şi cu materiale şi cunoştinţe 
mai curând restrânse, descoperise piatra cea mai mare 
pe care o văzuse vreodată în regiune. In buzunarul 
blugilor ei se găsea în momentul de faţă, înfăşurat într-o 
batistă, un Arlechin, unul dintre cele mai rare şi cu 
siguranţă dintre cele mai frumoase opale din toată 
regiunea. 

Din clipa în care îl scosese din pământ, Mary 
încetase să-şi mai facă griji pentru viitor. Piatra aceasta 
îi va aduce o avere! O curăţase cu mare grijă şi chiar 
dacă munca ei rămânea imperfectă, era sigură că va 
obţine mai multe mii de dolari, destul pentru a 
supravieţui pe timpul perioadei în care va trebui să 
înceteze orice activitate. Vânzarea minei va rotunji 
suma de care va avea atunci nevoie. 

Bărbatul se sprijini cu coatele de bar, cu cizma pusă 
pe rama montată în podea. Jocul muşchilor lui o tulbură 
pe Mary. Cine era oare ca să producă o impresie atât de 
neaşteptată asupra ei? Ridicându-şi bărbia, îşi cufundă 
privirea în ochii lui. 

—  Ascultaţi, nu sunt deloc în dispoziţia de a susţine 
o conversaţie. 

—  Permiteţi-mi totuşi să vă ofer un al doilea suc de 

portocale. După aceea, am să vă las în pace, promit. De 
fapt, mă numesc Lewis Frost. 

— Şi eu Mary Dean, răspunse ea, din reflex. 

Ce-o găsise oare să-şi dea numele? Hotărât lucru, nu 
se va elibera cu uşurinţă de politeţea urbană! 

— Îmi pare rău, dar trebuie să plec. Am o întâlnire. 

Nu minţea. Pentru a sărbători excepţionala ei 
descoperire, îi va face o vizită lui Lucy Boxter, prietena 
ei coafeză. Mary va profita de această vizită ca să-i 
ceară să-i aranjeze puţin părul. Căsătorită cu un miner, 
Lucy amenajase o cameră din casa lor de pe Morilla 
Street ca să-şi primească acolo clientela. 

Mary aruncă o privire la ceas: mai avea un sfert de 
oră. 

— Am impresia că nu sunteţi de prin partea locului, 
Mary. 

Ce tupeu! îi spunea deja pe nume, ca şi cum se 
cunoşteau 
de foarte mult timp. 

— Cum aţi ajuns la această concluzie? 

— La Lightning Ridge, timpul îşi pierde toată 
importanţa pe care o are în oraş. De altfel, acesta este 
motivul pentru care mulţi orăşeni vin să-şi petreacă 
vacanţele aici şi nu mai pleacă niciodată. 

Mary nu se lăsă câtuşi de puţin păcălită: el voia 
numai să ştie dacă era în trecere sau hotărâtă să se 
stabilească aici. Lightning Ridge aduna la un loc oameni 

de toate vârstele şi de toate naţionalităţile. Erau foarte 
puţini cei care nu se simțeau cuceriţi pe loc de viaţa 
liniştită şi fără întâmplări neplăcute care se ducea aici. 

Mary înţelegea cu uşurinţă că oamenii se 
îndrăgosteau de această regiune, deoarece o frecventa 
ea însăşi cu asiduitate de la vârsta de doisprezece ani. 
Copilă fiind, îşi petrecea aici toate vacanţele şcolare la 
unchiul ei Lou, la mină. El o învățase să sape şi să 
selecţioneze cele mai bune opale. 

Zilele acelea fuseseră cele mai frumoase din viaţa 
ei. Moartea neaşteptată a mamei sale, survenită când 
Mary îşi sărbătorea a şaisprezecea aniversare, pusese 
din nefericire capăt acestei relaţii. începând din ziua 
aceea, Mary fusese nevoită să se ocupe de tatăl ei şi să- 
şi crească fraţii gemeni, în vârstă de numai opt ani. 
Vizitele la Lightning Ridge deveniseră un lux pe care 
posibilităţile ei nu i le mai permiteau. 

Anul următor, aflase că unchiul Lou se stinsese în 
plină muncă, sub pământ, doborât de o criză de inimă, 
la peste optzeci de ani. Lui Mary îi fusese greu să 
precizeze vârsta lui exactă, dar un lucru era sigur, 
murise în compania unicei lui pasiuni: opalul. Mary îi 
plânse mult moartea. Apoi se consolă gândindu-se că 
Lou trăise mulţumit şi chiar fericit. 

Nu fusese deloc surprinsă să primească, transmisă 
de un vechi prieten al defunctului, o scrisoare semnată 
de unchiul ei: îi lăsa moştenire lui Mary exploatarea 

minei lui. Mary îşi promise că, îndată ce gemenii vor 
ajunge la vârsta să se descurce singuri, se va întoarce s- 
o viziteze, ca în pelerinaj. Cum ar fi putut să prevadă, pe 
vremea aceea, că locul acesta va deveni singurul ei 
refugiu? 

O pocnitură din degete o trezi la realitate. 

—  lertaţi-mă, mă gândeam la altceva, se scuză ea. 

— S-ar spune că duceţi toată greutatea planetei pe 
umerii dumneavoastră fragili, remarcă Lewis. Nu vreţi 
într-adevăr să beţi nimic? 

— Nu, într-adevăr. Trebuie să plec. 

Mary îşi goli paharul şi cobori de pe taburetul înalt 
de la bar. 

— Altă dată, poate. 

într-o aşezare atât de puţin întinsă ca Lightning 
Ridge şi care nu număra mai mult de opt sute de 
locuitori, existau foarte multe şanse ca drumurile lor să 
se încrucişeze din nou. Mary nu ştia dacă trebuia să se 
plângă de asta sau să se bucure, deoarece numitul 
Lewis Frost o tulbura puţin prea mult, după părerea ei. 

Simţi că el o urmărea cu privirea în timp ce ieşea din 
unicul hotel-restaurant-bar al oraşului şi luptă împotriva 
tentaţiei de a întoarce capul. Nu era nevoie să-l 
încurajeze pe Frost, oricât de fermecător era. Nu avea 
nici o nevoie de noi complicaţii. Viaţa o învățase recent 
că era preferabil să nu acorzi niciodată încredere 


primului venit. 
x x * 

— Ai veşti de la tatăl tău, Mary? întrebă Lucy, 
spălând părul prietenei sale. 

—Nu, răspunse ea, cu pleoapele închise. Nici nu 
aştept, de altfel. 

— După tot ce ai făcut pentru familia ta, nu reuşesc 
să înţeleg cum a putut să te dea atât de uşor afară din 
casă! 

— Haide, tata nu m-a dat afară, protestă Mary. Am 
preferat pur şi simplu să plec, deoarece nu mă 
înţelegeam bine cu soţia lui. 

— Tocmai asta-i problema, nu tu trebuia să pleci, ci 
ea! 

Mary scoase un oftat resemnat. Lucy era persoana 
cea mai 
cinstită şi mai loială pe care o cunoştea. Chiar prea 
mult, 
câteodată. Atunci când soţul ei se hotărâse să 
exploateze o mină de opal la celălalt capăt al Australiei, 
ea îl urmase fără să pună cea mai mică întrebare. 
Pentru Lucy, legătura căsătoriei, ca şi legăturile 
familiale, erau indestructibile şi ea nu putea înţelege 
îngrozitoarea despărţire la care Mary fusese constrânsă. 

Mary însă nu-i împărtăşea indignarea. Ştia cât de 
mult îl răvăşise moartea mamei ei pe John Dean, tatăl 
ei. Cea mai drăgăstoasă fiică, însă, nu poate locui cu o 
soţie. Mary nu avusese de altfel niciodată intenţia, 
copleşită cum era de responsabilităţile ei faţă de Chris şi 

Cal. De aceea, fusese mulţumită că John o întâlnise pe 
Linda deoarece, practic de aceeaşi vârstă cu Mary, 
tânăra femeie cucerise pe loc afecțiunea gemenilor. 

John îi povestise lui Mary că gelozia unei fiice vitrege 
dusese la catastrofa primei căsătorii a Lindei. Cum să se 
mire că aceasta, aflând că John era şi el tatăl unei fiice 
de vârstă adultă, era îngrijorată? Aluziile stăruitoare ale 
lui John ca şi ale Lindei nu încetaseră, limpezi ca apa de 
izvor: Mary avea interesul să-şi caute cât mai repede un 
apartament. 

De altfel, Mary nu cerea decât să-şi câştige 
independenţa, dar asta n-o făcu să simtă mai puţină 
durere văzându-se îndepărtată în felul acesta, după 
atâţia ani de devotament pentru familia ei. Puțin după 
aceea, se mutase în apartamentul pe care John, fără 
îndoială pentru a-şi linişti conştiinţa, îl închiri- ase 
pentru ea. In ziua plecării, fusese singurul care şi-a luat 
rămas-bun de la ea şi i-a urat noroc. 

— Unde sunt băieţii? se interesase Mary. 

Tatăl ei tuşise, stânjenit. 

— Linda i-a dus la cinema. Considera că era 
preferabil să fim singuri, tu şi cu mine. 

— Bineînţeles. 

Ştiau amândoi foarte bine că, în realitate, Linda se 
temea ca în ultima clipă băieţii să n-o implore pe Mary 
să rămână. Aceasta oftase. 

— Nu-i nimic, tată. înţeleg. 

Tatăl ei nu-şi manifestase niciodată foarte deschis 
sentimentele. Prin urmare, Mary fusese de două ori mai 
surprinsă văzându-l deschizându-şi braţele şi strângând- 
o o clipă la piept. Când îi dăduse drumul, îşi vârâse 
mâna în buzunar şi-i întinsese un plic lui Mary. 

— în semn de mulţumire pentru tot ce ai făcut 
pentru noi, draga mea. 

Mary nu avusese nevoie să deschidă plicul pentru a 
şti că era vorba de un cec. 

— Dar nu vreau nimic, tată! Ai plătit deja nu numai 
garanţia pentru apartamentul meu, ci şi chiria pe 
primele luni. Asta ajunge cu prisosinţă! 

— Pentru opt ani din viaţa ta? Sunt foarte conştient 
de sacrificiile la care a trebuit să consimţi ca să te ocupi 
de noi. într-un fel, sunt bucuros că poţi în sfârşit să te 
gândeşti la tine. 

Prea emoţionată ca să continue să protesteze, Mary 
sfârşise prin a accepta. Suma reprezenta un adevărat 
sacrificiu pentru John, care îşi câştiga destul de greu 
existenţa. 

—Banii aceştia aparţineau mamei tale, îi explicase 
el. li pusese deoparte pentru căsătoria ta. Dar sunt sigur 
că le vei da acum cea mai bună întrebuințare. 

Mary clătinase din cap, cu o strângere de inimă. îşi 
luase după aceea valiza, cu lacrimi în ochi. 


— La revedere, tată. 
x x x 


In ziua aceea, pentru Mary începuse o nouă viaţă. 

După moartea mamei sale, nefiind în situaţia de a se 
putea gândi la studii superioare, urmase prin 
corespondenţă cursuri de decoraţiuni interioare, 
încununate cu obţinerea diplomei. Alesese această 
meserie în principal pentru că îi permitea să-şi 
organizeze programul în funcţie de cel al gemenilor. 
Devenise cu timpul expertă în restaurarea locuinţelor 
vechi şi obținuse destul de repede o solidă reputaţie în 
profesie. 

In domeniul acesta, activităţile rămâneau totuşi 
limitate şi, în primele luni, darul tatălui ei o scuti pe 
Mary de multe grijL 

Singurătatea ei nu era de natură să-i ridice moralul. 
După atâţia ani petrecuţi între gemeni şi nenumărați lor 
colegi şi prieteni de joacă, tăcerea apartamentului ei i 
se părea asurzitoare. Fără Derek Sloan, ar fi căzut fără 
îndoială foarte repede pradă disperării. 

Fiul unui bogat agent de schimb, Derek urmase 
drumul tatălui său în lumea finanţelor. Mary îl 
cunoscuse în ziua când îi dusese pe gemeni la Bursă, ca 
să le explice rolul acesteia în economia unei naţiuni. 

La început băieţii fuseseră fascinaţi, dar se 
plictisiseră foarte repede, şi o şterseseră fără ştirea ei. 
Căutându-i înnebunită peste tot, se izbise de un tânăr 
de vârsta ei, înalt şi zvelt, care o ajutase să-i găsească 
pe neastâmpăraţii ştrengari. După aceea, el îi invitase 
pe toţi la cofetărie ca să le ofere îngheţată. Povestirile 

lui despre extraordinare tranzacţii financiare pe care le 
prezida câteodată îi captivaseră pe Chris şi Cal timp de 
cel puţin o oră. Spre marea surpriză a lui Mary, insistase 
s-o revadă, dar fără gemeni, de data asta. 

Săptămâna următoare, petrecuse cu el seara cea 
mai romantică de care avusese parte vreodată, 
întrebându-se ce farmec putea să-i găsească un bărbat 
atât de bogat, seducător şi inteligent ca Derek Sloan. 

— Te subestimezi, îi replicase el când Mary, cu 
candoarea ei obişnuită, îi pusese întrebarea. Când te 
privesc, văd o creatură gingaşă care m-a fermecat cu 
ochii ei mari şi verzi ca smaraldul. 

— Uiți petele mele de roşeaţă, glumise ea. 

—  Sărutări ale soarelui care trebuie să-ţi fi luminat 
leagănul după ce te-ai născut. Şi părul tău, parcă numai 
fire de mătase. 

Fire de mătase, buclele acestea prea adeseori greu 
de disciplinat? Cât despre „sărutările“ dizgraţioase ale 
soarelui, o duceau la disperare pe Mary de ani de zile. 
Dar îi zâmbi lui Derek cu multă afecţiune. 

— Pentru un bărbat care lucrează în lumea 
finanţelor, ai un suflet de poet. 

Dar, dacă era poet, n-avea în schimb nici o 
moralitate, cum Mary nu întârzie să descopere. 

Indată ce Derek află că Mary deţinea un apartament, 
el manifestă de două ori mai mult farmec. Dacă n-ar fi 
fost atât de singură, Mary n-ar fi cedat fără îndoială atât 

de uşor. Dar, rămasă de azi pe mâine fără familie şi fără 
prieteni, se agăţă de Derek cu toate forţele ei. 

A şaisprezecea aniversare a gemenilor înseamnă 
pierzania lui Mary. Nu-i trecuse nici o clipă prin minte că 
Linda ar putea să refuze s-o invite la petrecerea 
tradiţională care avea loc în ziua aceea. 

— Nuva exista nici măcar un adult, numai colegii 
băieţilor, îi explică Linda când Mary îi telefonă ca să afle 
veşti. 

— Nu-mi pasă. Iţi voi da o mână de ajutor la 
pregătirea bufetului, propuse prompt Mary. 

— Nu-ţi bate capul cu asta. O să mă ajute una 
dintre prietenele mele. 

— Prin urmare, n-ai nevoie de mine? 

— Nu, într-adevăr. leşi, distrează-te. Ai meritat-o 
din plin, iar acum băieţii au o mamă. 

Mary închisese telefonul, cu impresia că nu fusese 
niciodată atât de inutilă şi nedorită. Lui Derek i-a fost 
de-ajuns o privire ca să înţeleagă că de acum înainte 
era la discreţia lui. Trecându-şi un braţ în jurul mijlocului 
lui Mary, o conduse până la canapea, pe care ea se 
întinse. Apoi, îngenuncheat lângă ea, Derek o invită să- 
şi pună capul pe umărul lui. 

—  Plângi, o să-ţi facă bine. 

Mary nu se lăsă rugată. De la moartea mamei sale, 
nu vărsase niciodată atâtea lacrimi. Derek o îmbrăţişă, 
o mângâie, îi şterse ochii şi îi masă cu tandreţe umerii. 

Apoi, încetul cu încetul, mângăâierile lui căpătară un alt 
aspect şi intenţiile lui deveniră repede evidente. Dar 
Mary se simţea atât de tristă încât nu se gândi nici o 
clipă să-l respingă. 

Derek o iniţie prin urmare în plăcerile trupeşti, cu o 
asemenea blândeţe încât şi astăzi inima lui Mary se 
strângea la această amintire. El ştia că era primul 
bărbat din viaţa ei şi ţinea ca ziua aceasta să rămână de 
neuitat pentru Mary. 

Şi aşa a fost. Gesturile savante şi tandre ale lui 
Derek îi alinară pe deplin supărarea. O iubea, nu mai 
avea nici o îndoială. Se vor căsători, vor avea copii, şi 
totul va reveni la normal. Cu timpul, Linda se va 
îmblânzi şi Mary îşi va regăsi fericirea de odinioară. 

Cu toate acestea, pe Mary o aşteptau amare 
deziluzii. în ziua când încercă să vorbească despre viitor 
cu Derek, el schimbă imediat subiectul, cu atâta 
abilitate încât la început Mary nu crezu că era o 
eschivare deliberată. Nu i-a trebuit însă decât puţin 
timp ca să se încline în faţa evidenţei. 

— Sunt însărcinată, Derek, îl anunţă ea într-o seară, 
cu ochi strălucitori, la întoarcerea de la doctor. 

— Este imposibil. N-am făcut dragoste decât o 
singură dată. 

— Te asigur că nu glumesc. Sunt însărcinată în şase 
săptămâni. 

Figura lui Derek se lumină. 

— Şase săptămâni? Atunci nu este prea târziu. 

— Prea târziu pentru ce? întrebă cu inocenţă Mary. 

— Pentru a remedia situaţia. 

Ingrozită, Mary înţelese intenţiile lui Derek: voia să 
ucidă copilul! Şocul fu atât de mare pentru ea încât se 
refugie într-un mutism din care nici unul din eforturile 
lui Derek nu reuşi s-o scoată. Văzând că îşi pierdea 
timpul, se întoarse acasă la el. 

Câteva zile mai târziu, Mary primi un telefon de la 
tatăl lui Derek. El o anunţa că fiul lui plecase în Statele 
Unite unde urma să lucreze câtva timp pe Wall Street ca 
să-şi perfecţioneze cunoştinţele în domeniul financiar. 
Mary nu-i puse nici o întrebare. Puțin o interesa dacă 
tatăl lui Derek era sau nu la curent cu starea ei. Dacă 
Derek îşi refuza copilul, ea nu va insista. 

Ideea de a se stabili la Lightning Ridge îi veni lui 
Mary câteva zile mai târziu. Se miră singură că nu se 
gândise la asta mai devreme. Era locul ideal pentru a 
analiza în linişte situaţia şi a se gândi la viitorul ei şi al 
copilului. La naşterea acestuia, va vinde mina şi, cu 
alocaţia de părinte unic, va dispune astfel de un capital 
suficient pentru a trăi până când va reîncepe să lucreze. 

A fost cât pe ce să-i povestească totul tatălui ei, dar 
respinse repede această idee. La ce bun să-i întunece 
proaspăta fericire? Linda ar vedea în asta încă un 
complot ca să se reintroducă în familie şi Mary nu dorea 
să-şi trăiască graviditatea în mijlocul unor conflicte 

inevitabile. Va avea tot timpul să-i anunţe pe toţi când 


va aduce copilul pe lume. 
x x x 


Lucy termina de uscat părul lui Mary, când aceasta 
din urmă rupse tăcerea. 

—  Trăieşti aici de un bun număr de ani, nu-i aşa, 
Lucy? 

— Zece, mai exact. 

—  Cunoşti din întâmplare un oarecare Lewis Frost? 

Lucy dădu din cap. 

— Lewis Frost, de la Orana? 

— Chiar el. îmi făcea ochi dulci la cafea, adineauri. 

Lucy scoase un fluierat lung. 

—Sper că nu l-ai împiedicat. După mutra pe care o 
faci, înţeleg că da. Nefericito, bărbatul acesta valorează 
o avere! 

Mary îşi încruntă sprâncenele. 

— Îmi spunea că posedă o mină, la Four Mile. 

— într-adevăr. Dar pentru el nu este decât o 
distracţie. Vine rareori prin părţile acestea. Pământurile 
lui de nu ştiu câte sute de hectare nu-i lasă prea mult 
timp s-o facă. 

— Unde se află mina lui? 

— Acolo, ce mă tot întrebi? Cu cât mă duc mai 
puţin prin părţile acelea, cu atât mă simt mai bine. 

Mary oftă. Existau atâtea exploatări miniere la 
Lightning Ridge încât puteau la fel de bine merge de-a 
lungul lor ca şi cum ar fi fost răspândite pe mai multe 

zeci de kilometri. De altfel, ce-i păsa ei? 

— li aparţine de mult timp mina asta? 

— Dacă l-ai fi lăsat să-ţi ofere un pahar, i-ai fi putut 
pune chiar tu întrebarea, biată nefericită, o tachină 
Lucy. Dar de fapt, acum că mă gândesc la asta, sunt 
câţiva ani de când n-a fost văzut interesându-se de o 
femeie! 

— De ce? 

— Nu cunosc nici un amănunt, dar este divorţat. Cât 
despre mină, îi aparţine din adolescenţă. l-a adus mulţi 
bani, suficienţi ca să cumpere Orana, când tatăl său 
devenise prea bătrân ca să continue s-o exploateze. 

— Curios, mi-l imaginam mai curând militar, 
remarcă gânditoare Mary. 

— Nute înşeli prea mult, încuviinţă Lucy mânuind 
pentru ultima dată pieptenele. Inainte de Orana, Frost a 
fost militar reangajat într-o unitate de menţinere a păcii, 
în Orientul Mijlociu. 

Mary îşi admiră în oglindă noua tunsoare şi îi 
mulţumi călduros lui Lucy. Ce putuse găsi oare la ea 
Lewis Frost ca să vrea să angajeze o conversaţie, în 
ciuda prafului de mină care-i acoperea părul? Ridică 
imediat din umeri. Trebuia să nu se mai gândească la 
el! 

— Eşti ultima mea clientă, pe ziua de azi, îi spuse 
Lucy, ce-ar fi să rămâi la cină? Gordon nu cred că mai 
întârzie mult. 


Capitolul 2 

Se însera când Lewis porni spre Four Mile. Conducea 
cu prudenţă, cunoscând supărătorul obicei al cangurilor 
de a se plimba noaptea şi de a se arunca sub roţile 
maşinilor pe nepusă masă. Ar fi putut totuşi să le poarte 
pică acestor animale care îi stricau adeseori 
îngrăditurile şi recoltele. Erau rari fermierii care nu 
profitau de aceste ocazii ca să ucidă unul sau doi 
canguri. 

Lewis se întinse, întâi un braţ, apoi celălalt. Cât de 
obosit era! Cu toate că locuinţa lui de deasupra minei 
era modestă, gândul că va dormi acolo chiar în seara 
aceea îi stârnea o adevărată plăcere. In mod normal, 
sosea acolo în plină zi, dar astăzi fusese întârziat de un 
vechi prieten al tatălui său, odinioară miner la Lightning 
Ridge. Lewis îl stima pe acest bătrân care îi transmisese 
toate secretele meseriei, la debuturile lui în mină. II 
ascultase prin urmare povestind întâmplări din fru- 
moasele timpuri când Lightning Ridge nu era decât o 
grupare de câteva rulote, considerând că această 
atenţie amabilă era puţin în comparaţie cu tot ce acest 
bătrân îl învățase. 

Lui Lewis nu-i plăcea să meargă noaptea cu maşina 
şi simţi o vie uşurare când zări în sfârşit silueta locuinţei 
sale, în penumbră. 

Ideea de a amenaja acest vechi vagon de cale ferată 
îi venise lui Lewis când descoperise Tramway-Hotel din 

Lightning Ridge, construit după acelaşi principiu. Lewis 
îl cumpărase pe un preţ derizoriu, la o vânzare la 
licitaţie. îşi consacrase apoi fiecare minut din timpul 
liber ca să-l amenajeze şi să-l facă locuibil. Achiziţia cea 
mai recentă a lui Lewis era un mic vagon pe care îl 
transformase în sală de baie. 

După ce opri motorul, Lewis rămase nemişcat, 
savurând calmul şi liniştea înconjurătoare. în mod 
ciudat, se surprinse regretând că nu avea pe nimeni cu 
care să împărtăşească această plăcere. Ca tânăra 
femeie cu care vorbise la cafenea, de exemplu. Cum se 
numea oare? Mary Dean. Un nume la fel de melodios ca 
un cântec. Ea ar şti să aprecieze frumuseţea şi 
grandoarea oraşului, noaptea. 

Oare unde se afla, la ora asta? Se alăturase unui soţ, 
într-o galerie de mină? în timpul scurtei lor întâlniri, 
Lewis nu remarcase nici o verighetă pe degetul ei, dar 
majoritatea minerilor se fereau să poarte bijuterii. 

Lewis îşi dădu brusc seama că strângea pumnii şi se 
strădui să se destindă. De ce naiba îşi punea toate 
întrebările astea? Prin urmare, căsătoria lui 
dezastruoasă nu-i fusese de-ajuns ca să înveţe să n-aibă 
încredere în aceste mutrişoare frumoase? Contrariat, îşi 
luă sacul de voiaj de pe bancheta din spate şi cobori din 
maşină. 

Apropiindu-se de vagon, încremeni locului. Zărise o 
mătură la baza celor trei trepte. Era totuşi foarte sigur 

că nu lăsase niciodată ceva la voia întâmplării, de la o 
vizită la alta. După ce intră, remarcă alte semne care-l 
făcură să înţeleagă că locul era ocupat. De altfel, 
frigiderul era plin şi branşat la generatorul mobil. 

Lăsându-şi sacul de voiaj pe podea, aruncă o privire 
în dormitor, patul era făcut, cuvertura fiind dată la o 
parte. Era foarte limpede că invitatul lui surpriză 
intenţiona să-şi petreacă acolo noaptea. Pe buze îi 
apăru un surâs satisfăcut: nu-i mai rămânea decât să-l 
aştepte pe intrus. Auzul lui fin îl va anunţa când se va 
apropia o maşină. 

Pentru a-şi omori timpul, se hotărî să cerceteze 
restul proprietăţii. Numai să nu-şi fi însuşit intrusul o 
cantitate prea mare de opale! Inarmat cu o torţă, Lewis 
ieşi din nou afară. 

Observă peste tot semne de activitate recentă. In 
spatele vagonului găsi lopeţi, găleți, un ciur şi o cazma. 
La lumina torţei, recunoscu de asemenea urme de 
cizme care duceau la galeriile de foraj săpate pe tot 
terenul. Hotărât lucru, intrusul nu stătuse cu braţele 
încrucişate. Lewis îşi continuă explorarea, cu 
sprâncenele încruntate. 

Comise atunci o greşeală de neiertat din partea unui 
obişnuit al minelor: merse fără să privească unde pune 
piciorul. Nu întârzie să plătească neatenţia, deoarece pe 
neaşteptate, îi fugi pământul de sub picioare. 

Căderea i se păru interminabilă. Pieptul şi umerii i se 


24 VALERIE DUHAMEL 


izbiră de pietre ascuţite până când, în sfârşit, să se 
oprească brutal. Pornind de la gleznă, o durere vie îl 
săgetă prin tot corpul. 

Aceste câteva secunde duraseră, pentru el, o 
eternitate. Torța îi scăpase din mână şi, când deschise 
ochii, întunericul era total. Şerpii care se plimbau 
câteodată prin vechile puțuri de mină nu-l speriau deloc. 
Frecventa aceste locuri suficient de mult pentru a şti că 
erau mai speriaţi decât el. 

Nu; se temea mai mult să nu-şi piardă cunoştinţa, 
atât de puternică era durerea care de la gleznă se 
împrăştia prin tot corpul. îl va găsi oare la timp 
ocupantul vagonului? Şi, în acest caz, va reuşi să-l 
scoată din încurcătură? 

Gândurile acestea nu-i puteau fi de nici un folos, 
astfel că preferă să-şi omoare timpul abătându-şi 
mintea de la suferinţă, gândindu-se la ceva plăcut. Cum 
ar fi Mary Dean, de exemplu. 

în clipa aceea, ajunse până la el zgomotul unui 


motor. 
x x x 


Mary fredona o melodie, fericită că se apropia în 
sfârşit de mina unchiului Lou. „Mina mea“, se corectă 
ea. Deoarece îi aparţinea, de acum înainte. îi era groază 
să conducă noaptea prin locurile astea, dar Lucy 
insistase atât de mult s-o oprească la cină încât se 
temuse să n-o jignească refuzând. De altfel, petrecuse o 
seară minunată. 

Nu mai avea de mers decât câteva sute de metri. 
Zărind vagonul unchiului ei, Mary zâmbi. Era locuinţa 
cea mai originală şi mai încântătoare din regiune. Opri 
motorul şi luă pungile cu cumpărături puse pe scaunul 
de lângă ea. Ce bine era să se întoarcă acasă! 

Primul lucru pe care-l observă fu uşa deschisă cu 
care se juca leneş vântul. Inima lui Mary începu să bată 
nebuneşte în piept. Spargerile erau rare la minele de 
opale, dar nu eşti niciodată la adăpost de jefuitorii la 
drumul mare. Intră cu prudenţă şi aruncă o privire 
înăuntru. Nimeni. Uşurată, se pregătea să-şi pună 
proviziile în frigider când un zgomot ciudat ajunse la 
urechile ei. 

Nu-i trebui mult să înţeleagă: era vorba de o 
chemare în ajutor. Hoţul căzuse oare într-o galerie? 
Luând o lanternă din bucătărie, se hotărî să se ducă să 
vadă despre ce era vorba. 

— Ajutor! Aici! 

Mary uită pe loc de orice prudenţă ca să se 
grăbească în ajutorul nefericitului. 

—  Continuaţi să strigaţi ca să vă pot localiza! 
răspunse ea. 

— Sunt în put, în spatele sălii de baie! 

Oare cum ştia el că...? Trebuie să fi vizitat pur şi 
simplu vagonul. După tonul vocii lui, Mary deduse că 
avea dureri mari. 

Imediat ce reperă puţul îşi vâri lanterna acolo. 

Aceeaşi exclamaţie izbucni de o parte şi de alta 
când privirile lor se întâlniră. 

— Dumneavoastră! 

— Dumneavoastră! 

— Dar ce naiba faceţi... 

— N-are importanţă, i-o reteză Mary cu autoritate. 
să ne ocupăm mai întâi să vă scot de acolo. 

—  Duceţi-vă şi căutaţi ajutor. Nu vom reuşi 
niciodată să ne descurcăm singuri. 

Jignită, Mary se hotărî să nu ia în seamă scepticismul 
lui Lewis. 

— Aveti dureri? întrebă ea. 

— Da, cred că trebuie să-mi fi scrântit glezna. Slavă 
Domnului, cred că n-am nimic rupt, dar probabil că nu 
arăt prea bine. 

— Puteţi să vă ţineţi pe picioare? 

— De unde vreţi să ştiu? M-am ferit să fac vreo 
mişcare. Am impresia că am aterizat pe o platformă, 
destul de departe de fund. 

Mary îşi ridică ochii spre cer. 

— Şi asta, ce este? 

Lumină cu lanterna fundul galeriei, aflat doar la un 
metru sub Lewis. încurcătura acestuia fu atât de mare 
încât Mary ar fi putut jura că roşea de ruşine în timp ce 
se ridica pe un picior. Se feri totuşi să râdă, părea să 
aibă dureri, nu era nevoie să-l umilească mai mult. 

Mary desfăşură o scară de frânghie, apoi o funie. 

—  Legaţi-vă asta în jurul mijlocului, vă voi susţine 
cât voi putea de bine în timp ce veţi urca. 

Ascensiunea fu lungă şi dureroasă. De fiecare dată 
când Lewis trebuia să-şi folosească glezna rănită, 
trebuia să se stăpânească să nu urle. In sfârşit, ajunse 
sus. 

—Ce bine că aţi trecut pe aici! exclamă el. Fără 
dumneavoastră, mi-aş fi petrecut noaptea acolo. 

— Nu reuşesc să înţeleg cum aţi putut cădea. 

El făcu o strâmbătură. 

— In mod cu totul stupid, neprivind unde puneam 
piciorul. 

Zâmbiră amândoi, la fel de uşuraţi şi unul şi celălalt. 

— Vă invit să beţi o cafea, ziseră amândoi în acelaşi 
timp. 

Surprinsă, Mary îl cercetă pe Lewis cu o uşoară 
neîncredere. 

— Cu plăcere, dar mă ocup eu. Dumneavoastră 
oricum n-ar trebui să vă solicitaţi glezna, atâta timp cât 
nu veţi fi consultat de doctor. 

— Nu-i nevoie să facem din asta o întreagă 
poveste. La urma urmei, nu este decât o întindere de 
ligamente. 

Dar, în ciuda protestelor lui Lewis, Mary insistă să-l 
susţină până la vagon. Gesturi aproape intime, care-i 
apropiau în asemenea măsură unul de altul încât 
respiraţiile lor se amestecau, iar Mary simţea căldura 

corpului lui Lewis pătrunzând încetul cu încetul prin 
hainele ei. Spre marea ei disperare, îşi dădu seama că 
inima îi bătea mai repede. „Normal, cu toate eforturile 
acestea“, încercă ea să se convingă, nicidecum înşelată, 
însă. 

Ajutarea lui Lewis să urce cele trei trepte până în 
salon îi solicită din fericire toată atenţia. înăuntru, el 
căzu greoi într-un fotoliu şi întinse piciorul rănit în faţa 
lui, în timp ce Mary îngenunchea ca să-l cerceteze de 
aproape. 

—Nu arată prea bine. Ar fi preferabil să vă duc 
imediat la doctor. 

— O dată spălat şi bandajat, vă asigur că nu va fi 
nimic, bombăni Lewis, nu foarte politicos. 

Când o văzu pe Mary ridicându-şi capul, cu un aer 
surprins, se scuză. 

—  lertaţi-mă că sunt dezagreabil, dar mă simt cu 
adevărat ridicol. Puneţi-vă în locul meu! Vă vedeţi în 
postura de a relata unui doctor că aţi riscat să vă 
plimbaţi printr-o mină cu gândurile aiurea, în plină 
noapte? 

— încercaţi cumva să faceţi pe eroul? 

Lewis avu un surâs dezarmant. 

—  N-aş şti cum s-o fac. 

Ridicând din umeri, Mary se duse la chiuvetă şi 
umplu un lighean cu apă caldă. Se întoarse după aceea 
la Lewis ca să-i îngrijească glezna. 

— Mă ocup eu, protestă el. V-am provocat destule 
necazuri în seara asta, nu credeţi? Aveţi cu siguranţă 
ceva mai bun de făcut. 

Privirile lor se întâlniră şi o căldură foarte plăcută 
coloră obrajii lui Mary. 

— Nu. 

— Nu vă aşteaptă nimeni, cu o lumânare la 
fereastră? 

— Nu. 

El păru încântat de acest răspuns şi se lăsă de acum 
înainte îngrijit. Mary îi spălă cu cea mai mare blândeţe 
posibilă glezna şi piciorul şi nu întârzie să constate că 
gravitatea rănilor nu era decât aparentă. Lewis îi urmări 
în tăcere fiecare gest, până la aplicarea pansamentelor. 

— Sunteţi foarte pricepută. Sunteţi oare infirmieră? 

— Nicidecum. Decoratoare de interioare, preciză ea 
legând pansamentul din jurul gleznei lui. Sunt 
specializată în restaurarea clădirilor istorice. 

— late uită, ia te uită, foarte interesant! Dar atunci, 
unde aţi învăţat să îngrijiţi accidentaţii atât de bine? 

— Pe lângă doi fraţi gemeni neastâmpăraţi, 
răspunse ea zâmbind. Nu vă puteţi imagina urmările pe 
care le poate provoca o cădere din vârful unui copac, de 
exemplu. 

— De ce credeţi că n-aş putea? Mi s-a întâmplat şi 
mie când aveam nouă ani. 

Mary nu reuşi să reziste tentaţiei de a râde de el. 

— Ați început de la o vârstă fragedă! 

Râseră amândoi din toată inima. Apoi... 

— Gata, am terminat, anunţă Mary. Vă sfătuiesc să 
vă întindeţi şi să vă odihniţi puţin. In ciuda atitudinii 
dumneavoastră lăudăroase, se pare că aveţi nevoie de 
aşa ceva. 

Satisfacţia cu care Lewis urmă sfatul lui Mary 
spunea mult despre epuizarea lui. In condiţii obişnuite, 
probabil că n-ar fi făcut decât după capul lui. 

Fără să mai spună ceva, se lăsă să alunece în 
fotoliul confortabil, cu capul între două perne. Peste 
câteva minute, dormea. 

Remuşcările o asaltară imediat pe Mary. Cum putuse 
oare să uite să închidă galeria în care lucrase în ajun? 
Unchiul Lou trebuie să se fi răsucit în mormântul lui! 
Tulburată peste măsură de descoperirea opalului, 
neglijase precauţiile cele mai elementare. 

Pipăi buzunarul blugilor. Piatra se afla în continuare 
acolo. Un adevărat dar al Cerului. Vechea galerie pe 
care o alesese s-o exploreze fusese totuşi vizitată de 
nenumărate ori. Cu câtă uimire şi încântare curăţase 
piatra cu irizaţii multicolore! Tăiată şi şlefuită de un 
expert va face mulţi bani. 

Auzindu-l pe Lewis mişcându-se, Mary se întoarse 
spre el. Chiar cu părul plin de noroi, cu hainele sfâşiate 
şi murdare, i se păru atât de seducător încât îşi simţi 
inima bătând mai repede. Când avea pleoapele închise, 

genele lui păreau neverosimil de lungi, iar un surâs slab 
îi îmblânzea expresia feţei. 

Mary puse tulburarea pe care-o simţea pe seama 
sarcinii ei. Prin urmare, reacţia lui Derek, când aflase că 
era însărcinată, nu fusese suficientă ca să-i potolească 
firea incorigibil de romantică? 

Cum Lewis dormea, Mary nu mai avea altceva de 
făcut decât să-i urmeze exemplul. Stinse fără zgomot 
lămpile, lăsând doar una aprinsă, apoi întinse o pătură 
peste invitatul ei surpriză înainte de a se dezbrăca şi a 
se strecura în patul ei. 

Avea impresia că nu dormise decât câteva minute 
când un miros delicios de cafea îi mângâie nările. Se 
făcuse ziuă şi Lewis umplea două ceşti cu cafea 
aburindă în chicinetă. 

— Cafeaua este gata, o anunţă el trecându-şi capul 
prin uşa întredeschisă. 

Observând că Mary avea oarecari ezitări să se arate 
în cămaşă de noapte, el se întoarse imediat cu spatele. 
Mary profită de această situaţie ca să-şi îmbrace 
chimonoul care-i ţinea loc de dezabie. 

— N-arfi trebuit să vă ridicaţi, bombăni ea 
adresându-se lui Lewis. M-aş fi ocupat eu de micul 
dejun. 

— De ce? Aveţi impresia că n-aţi făcut suficient 
pentru mine ieri seară? 

— Era cel mai mic lucru pe care-l puteam face. 

Dacă aş fi fost mai prudentă, n-aţi fi păţit nimic. 

Această remarcă îi aduse o privire uimită din partea 
lui Lewis. Prin urmare, nu-i purta pică pentru că uitase 
să închidă galeria? 

— Cum îi merge gleznei dumneavoastră, în 
dimineaţa asta? 

— Simt o durere care se manifestă prin zvâcnituri şi 
încă n-aş vrea să risc punând piciorul jos. Dar merge 
totuşi mai bine. Nu există un remediu mai bun decât o 
noapte de somn. Nici măcar nu v-am auzit plecând, ieri 
seară. 

— Unde să plec? 

El îi arătă cu bărbia chimonoul şi gulerul de dantelă 
al cămăşii de noapte. 

—Să vă aduceţi lucrurile. Sincer vorbind, nimic nu vă 
obliga să dormiţi aici; sunt îngrozitor de jenat că v-aţi 
deranjat. 

La aceste cuvinte, Mary încercă o senzaţie 
asemănătoare cu cea pe care trebuie s-o fi simţit Alice 
căzând în vizuina iepurelui. Lewis delira oare? Poate că 
se lovise la cap, când căzuse? Avea totuşi o privire 
limpede şi mâinile nu-i tremurau. N-avea importanţă, 
era preferabil să nu-şi asume nici cel mai mic risc. 

— Ar fi bine să vă consulte un doctor cât mai 
repede cu putinţă. Deoarece aici sunteţi la mine acasă. 

Lewis îşi puse încet ceaşca pe masă. 

— Poftim? 

—Vagonul acesta îmi aparţine. L-am moştenit de la 
unchiul meu, Lou Cameron. 

— Ce spuneţi? Dacă cineva nu are mintea întreagă, 
aceea sunteţi mai curând dumneavoastră. Lou Cameron 
exploata într-adevăr o mină pe aici pe aproape, dar cu 
siguranţă nu a mea! Eu locuiesc aici de foarte mulţi ani! 
Eu însumi am amenajat în întregime acest vagon. 

Duşumeaua se clătină sub picioarele lui Mary, care 
trebui să se sprijine de fotoliul cel mai apropiat ca să nu 
se prăbuşească. în timpul primelor ei săptămâni de 
sarcină, n-avusese deloc a se plânge de greţuri, 
dimineaţa. Dar gustul acesta amar din gura ei şi nodul 
din stomac nu prevesteau nimic bun. 

— Ce încercaţi să-mi spuneţi? murmură ea. 

— Adevărul. Să nu-mi spuneţi că habar n-aveaţi? 

— Oh, ba da! răspunse ea într-un murmur 
tânguitor. M-am instalat aici exact acum trei săptămâni, 
convinsă că sunt la mine acasă. 

De data aceasta a fost rândul lui Lewis să facă ochii 
mari de uimire. 

— Trei săptămâni? Dar, de fapt, cum aţi intrat? 

— Cu cheia, bineînţeles! Sunt ani de zile de când o 
am! Imi petreceam toate vacanţele aici, cu Lou. 

— Absolut de necrezut! Şi eu care credeam că mi-o 
cerea împrumut ca să primească aici o amantă! Prin 
urmare, nu era vorba decât de dumneavoastră, nepoata 
lui? 

— Fără îndoială. Mi-a spus întotdeauna că vagonul 
acesta îi aparţinea. 

— Niciodată! Atâta doar, cum eu nu puteam veni în 
fiecare săptămână, lăsam vagonul în întregime la 
dispoziţia lui. Cel puţin, atâta timp cât Lou stătea la 
mina mea, nu riscam să pierd drepturile de proprietate. 
Şi crezând că este cu o amantă, eram cât se poate de 
discret, când ea era în trecere pe aici. 

—Acum înţeleg mai bine de ce nu ne-am întâlnit 
niciodată! Dar de ce naiba ar fi pus la cale Lou toată 
înscenarea asta? 

— Poate că îi era ruşine să vă arate vechea lui 
cabană. Cred că era într-o stare destul de jalnică. El 
găsea rareori opale. In cele din urmă, începuse să bea. 
Dar, iertaţi-mă, ştiaţi asta fără îndoială. 

Mary scutură cu tristeţe din cap. 

— Cu toate acestea, când a murit, mi-a lăsat 
moştenire mina lui. Aţi putea să mă conduceţi acolo? 

Lewis se încruntă. 

— Nu, din nenorocire. După moartea lui, mina şi-a 
schimbat proprietarul. 

— Imposibil! 

—Legile care reglementează exploatările miniere 
sunt destul de încurcate, dar un lucru este cât se poate 
de clar: sub nici un motiv o mină nu trebuie să rămână 
în părăsire. Dacă se dovedeşte că aşa stau lucrurile, are 
loc o anchetă şi drepturile de exploatare sunt transmise 

altcuiva. 

— M-ar fi putut totuşi contacta înainte. 

— Dacă unchiul dumneavoastră n-a precizat 
nicăieri că vă lasă mina moştenire, autorităţile n-au ştiut 
pe cine să contacteze. Legile acestea au fost votate 
pentru a evita ca minerii să acumuleze mai mult teren 
decât pot exploata realmente. Când trebuie să lipsesc 
dincolo de o limită permisă, fac în aşa fel încât să-mi 
închiriez mina cuiva. Sau să anunţ autorităţile. Aşa cere 
legea, la urma urmei. 

Amărăciunea îi puse lui Mary un nod în gât. 

— Dacă v-aţi trezi în stradă din cauza acestor legi 
blestemate, aţi vorbi cu totul altfel. 

Lewis îi mai turnă cafea. 

— Haideţi, beţi asta, vă veţi simţi mai bine. 

Din păcate, mirosul de cafeină provocă un efect 
invers. Mary păli şi sări în picioare. 

—  Scuzaţi-mă, bâigui ea repezindu-se spre baie. 

Prin pereţii aceia subţiri, era imposibil ca Lewis să n- 
audă că-i era rău. El avu totuşi delicateţea să nu facă 
nici un comentariu când ea reapăru, lividă şi cu ochii 
strălucitori. 

El punea fără îndoială reacţia ei pe seama şocului pe 
care tocmai îl primise şi Mary preferă să nu-i spună că 
greşeşte. La ce i-ar fi servit? Peste câteva ore va fi 
plecată şi nu se vor revedea probabil niciodată. 

— Mai doriţi cafea? o întrebă el. 

— Cu plăcere. Veţi găsi în dulap şi nişte felii de 
pâine uscată în cuptor. 

— Bună idee. După aceea, vom lua o hotărâre. 

— Din păcate, este deja luată. E foarte drăguţ din 
partea dumneavoastră să vă lăsaţi invadat cu atâta sto- 
icism, dar n-aveţi de ce să vă faceţi sânge rău, mă 
întorc la Sydney chiar în seara asta. 

— Prin urmare, nu eraţi doar în trecere, pe timpul 
vacanței? 

— Nu. Intenţionam să rămân aici o perioadă de 
timp, atât cât să pun lucrurile în ordine, pentru viitor. 

— Aveţi familie, la Sydney? Sau tocmai de ea 
fugeaţi? 

Mary îşi ridică brusc capul. 

— N-am fugit de nimeni. Tatăl meu s-a recăsătorit 
recent şi sosise timpul să mă descurc singură. 

—  Ascultându-vă, am impresia că aţi fost mai mult 
sau mai puţin constrânsă la asta. 

Mary suspină, consternată. 

— Nu vă faceţi griji, nu sunt problemele 
dumneavoastră. 

— Vă atrag atenţia că am o datorie faţă de 
dumneavoastră. Mi-ar face plăcere să vă fiu de folos. 

— Nu-mi datoraţi nimic. Dacă n-aş fi lăsat prosteşte 
galeria deschisă, n-aţi fi căzut. In legătură cu asta... 

Se întoarse în cameră, de unde reveni cu splendidul 
opal pe care-l descoperise. 


VALEA OPALELOR 37 


— Acesta vă aparţine, rosti ea, cu moartea în suflet. 

Lewis desfăcu batista în care era înfăşurată 
splendida piatră 
şi făcu ochii mari. 

— Doamne Dumnezeule! 

— Extraordinar, nu? întrebă Mary, teribil de 
nefericită. L-am găsit în vechea mină. Este un Arlechin, 
voiam să-l duc la exper- tizare în după-amiaza asta. 

— Când mă gândesc că n-am văzut niciodată aşa 
ceva. Şi Dumnezeu ştie că exploatez de mult timp locul 
acesta! 

— Ei bine, păstraţi-l. Este al dumneavoastră. 

Lewis trebuie să fi văzut cât de mult îi sfâşia inima 
cedarea opalului. 

— De ce? Nu există nici un motiv pentru asta. In 
definitiv, dumneavoastră l-aţi descoperit. 

Mary scutură din cap, cu un aerjignit. 

— Drept cine mă luaţi? Eu nu cer de pomană. 

— Vă credeaţi la dumneavoastră acasă, aici, nu-i 
aşa? Prin urmare, eraţi pe de-a-ntregul în dreptul 
dumneavoastră. 

Dezarmată de atâta amabilitate, Mary nu mai reuşi 
să-şi stăpânească lacrimile. Nu numai că-i fusese luat 
ultimul adăpost până la naşterea copilului, dar mina 
care ar fi trebuit să le acopere nevoile câtva timp nu-i 
mai aparţinea. Şi nici Arlechinul. Ce se va întâmpla oare 
cu ea? 

— Îmi pare sincer rău, gemu ea când îşi mai reveni 
în fire. N-am obiceiul să plâng pentru un da sau pentru 
un nu. 

Tonul ar fi fost comic, între două hohote de plâns, 
dacă înfăţişarea nefericită a lui Mary nu l-ar fi înduioşat 
pe Lewis. Pe neaşteptate, o luă în braţe. 

— Haideţi, vom reuşi până la urmă să găsim o 
soluţie, o îmbărbătă el. Este de-ajuns să credeţi în asta. 
lată ce vă propun: veţi rămâne aici până când veţi 
vedea lucrurile mai limpede, de acord? în ceea ce mă 
priveşte, mă întorc la Orana. Cât timp vă trebuie? 

Puțin lipsi ca Mary să nu râdă. Dacă el îşi închipuia 
că o săptămână sau două erau de-ajuns, nu era la 
capătul surprizelor! 

— Nouă luni, răspunse ea, abia îndrăznind să-i 
întâlnească privirea. 

Lewis o fixă cu un aer stupefiat. Braţele îi căzură pe 
lângă corp. 

—  Vreţi să spuneţi că sunteţi însărcinată? 

Mary dădu încet din cap. 

— în două luni, dar nu se vede încă. Totuşi n-aveţi 
de ce să vă temeţi. Cum vă spuneam, mă întorc la 
Sydney. Când îi voi pune la curent cu starea mea pe cei 
din familie, îmi vor oferi ospitalitate. 

Lewis păru şocat. 

— Prin urmare, ei încă nu ştiu? 

— Este prima dată când tata şi-a regăsit gustul de 

viaţă, după moartea mamei mele. Şi dumneavoastră aţi 
vrea să mă duc să-i stric plăcerea? 

— In fine, dar este absurd! El va trebui să vă ajute! 

— Ultimul lucru de care am nevoie este un discurs 
moralizator. 

— Şi dumneavoastră, dacă n-aţi mai interpreta 
greşit tot ce vă propun? Nu mi-ar veni ideea să vă judec 
fără să cunosc tot ce este în legătură cu povestea asta. 
Şi nu numai! 

Mary îşi goli ceaşca şi se ridică. 

— N-are importanţă. Mi-e greu să vă port pică 
pentru că n-aveţi decât o singură dortinţă, să mă daţi 
pe uşă afară. 

El îşi ridică sprâncenele. 

— Este vorba mai curând de contrariu! Credeţi-mă, 
sunteţi picată din nori. 

Mary se întrebă dacă auzise bine. 

— Atunci, nu mai înţeleg nimic. 

—  Aşezaţi-vă şi lăsaţi-mă să vă explic. 


Capitolul 3 

Cu inima strânsă de teamă, Mary îi dădu ascultare. 
De altfel, nu avea de ales. Va avea oare parte deo 
lecţie de morală? Nu. Spre marea ei surpriză, Lewis se 
gândea la cu totul altceva. 

—Vorbiţi-mi despre profesia dumneavoastră de 
decoratoare, mă interesează foarte mult. 

Mary găsea ciudat momentul pentru a se lansa într-o 
conversaţie mondenă. 

— Aveam nevoie de o meserie pe care s-o pot 
practica în parte acasă, începu ea întrebându-se de ce 
se interesa Lewis de asemenea amănunte. Mai multe 
persoane apreciaseră lucrările de decoraţiuni pe care le 
făcusem în casa tatălui meu. Acest fapt mi-a dat ideea 
de a mă orienta pe această cale. 

Se opri, cu un aer întrebător. 

— Continuaţi. Doresc foarte mult să cunosc în 
amănunt lucrările dumneavoastră în casele considerate 
drept istorice. 

Subiectul o pasiona atât de mult încât Mary uită de 
inoportunitatea acestei conversații. 

— Munca aceasta îmi aduce multă satisfacţie. 
înainte de a începe lucrul, trebuie să te lansezi în tot 
felul de cercetări. Mi s-a întâmplat să fiu nevoită să dau 
la o parte două sau trei secole de zugrăveli sau de tapet 
înainte de a putea identifica materialul de origine. După 
aceea, fac o reproducere, pornind de la fragmente 

minuscule. Procedez în acelaşi fel cu elementele 
decorative din ipsos ajutându-mă de urmele celor care 
s-au învechit. 

Entuziasmul lui Mary scăzu însă brusc. 

— Dar îmi este greu să înţeleg de ce vă interesează 
toate astea. 

—Ajung imediat la asta. Poate ştiţi că districtul 
sărbătoreşte în curând cea de a o sută cincizecea lui 
aniversare. îmi propusesem ca pentru această ocazie 
să-mi restaurez casa de la Orana. Dar n-am absolut 
deloc timp să mă ocup de asta şi au rămas destule 
lucrări de făcut. Voiam să vă propun să vă ocupați 
dumneavoastră. în afară de salariu, veţi avea casă şi 
masă, adăugă el. 

„Face eforturi ca să găsească o soluţie pentru 
necazurile mele“, se gândi imediat Mary. Ar fi putut jura 
că inventase în întregime povestea asta cu aniversarea 
celor o sută cincizeci de ani, numai ca s-o scoată din 
încurcătură. 

— Nuttrebuie să vă simţiţi obligat să-mi veniţi în 
ajutor. Ştiu prea bine ce înseamnă să te sacrifici pentru 
alţii. 

—Bine. Unde aveţi de gând să vă duceţi, după ce 
plecaţi de aici? 

Ea şovăi, sesizând o capcană. 

— Nu amnici cea mai mică idee. Cum nu mai 
puteam continua să plătesc chiria apartamentului din 

Sydney, am reziliat contractul de închiriere înainte de a 
veni să mă instalez aici. 

— Şi tatăl copilului? Este cel puţin la curent? 

Inima lui Mary se strânse şi ea se mulţumi să facă un 
semn afirmativ din cap. 

Lewis îşi înăbuşi un mormăit de nemulţumire. 

— Altfel spus, vă lasă să vă descurcaţi singură? Ce 
iresponsabil! 

De ce îl acuza oare pe Derek? Nu împărțea şi ea, în 
aceeaşi măsură cu el, răspunderea pentru starea ei? 
Atitudinea vehementă a lui Lewis o ului pe Mary. Dacă 
Derek ar fi fost prezent, Lewis l-ar fi luat cu siguranţă la 
bătaie. 

— Unde este laşul acesta? întrebă el. 

Lui Mary îi era greu să înţeleagă izbucnirea 
mânioasă a lui Lewis. La urma urmei, abia o cunoştea. 
Dacă reacţiona în felul acesta cu toate femeile, nu era 
la capătul necazurilor! 

— în Statele Unite, răspunse ea. în consecinţă, este 
inutil să vă luaţi aerele acestea ucigaşe. De altfel, 
pentru a concepe un copil, vă reamintesc că trebuie să 
fie doi. 

El o cercetă pe Mary din cap până-n picioare, cu o 
asemenea tandreţe încât inima tinerei femei se strânse. 
Cordonul chimonoului se desfăcuse şi Lewis privi lung 
picioarele lui Mary, fără să-şi ascundă admiraţia. Ea avu 
brusc impresia că un curent electric îi străbate tot 


VALEA OPALELOR 43 


corpul. Din fericire, Lewis se îndepărtă spre un scaun pe 
care se lăsă să cadă greoi. 

— N-artrebui să existe nici o piedică pentru ca toţi 
copiii să trăiască împreună cu tatăl şi mama lor. Este 
dreptul lor. 

Lui Mary îi sări muştarul. 

— Cu sau fără tată, al meu va fi fericit, vă garantez. 
In zilele noastre, multe femei îşi cresc singure copiii, iar 
eu nu sunt genul să mă căsătoresc cu un bărbat din 
obligaţie. 

— Ei bine, în privinţa asta, am o propunere să vă 
fac. 

Mary făcu ochii mari. 

— Doar nu vreţi să vă căsătoriţi cu mine? 

—  Mărturisesc că ideea aceasta mi-a trecut prin 
minte. Asta ar rezolva toate problemele noastre: 
dumneavoastră aţi avea un acoperiş de-a gata pentru 
copil, iar eu pe cineva care să termine restaurarea casei 
de la Orana. 

Mary nu putea să-şi creadă urechilor. Căsătoria era 
pentru ea o instituţie sfântă şi nu un contract care se 
semnează potrivit necesităţilor! In acelaşi timp, se 
imagina fără dificultate trăind alături de Lewis. In câteva 
ore, arătase cât de binevoitor şi de plăcut putea să fie. 
Dar aceste căsătorii de convenienţă nu se mai practicau 
din secolul trecut! 

Cum continua să-l privească fix pe Lewis, cu un aer 

năucit, el scutură din cap. 

— De acord, recunosc că ideea mea este puţin 
nebunească. In schimb, ce părere aveţi despre prima 
mea propunere? 

— Sunteţi sigur că această aniversare de o sută 
cincizeci de ani va avea realmente loc? 

Lewis înţelese imediat esenţa gândului ei. 

— După părerea dumneavoastră, aş fi inventat toată 
povestea asta ca să vă scot din încurcătură, nu-i aşa? Ei 
bine, nu. Se împlinesc exact o sută cincizeci de ani de 
când proprietatea mea adăpostea staţia de poştă a 
Companiei „Cobb and Co“, al cărei fondator a fost 
bunicul meu. Din generaţie în generaţie, casa s-a mărit. 
Clădirea, la origine din gresie, este practic intactă. Am 
copia planurilor realizate de arhitect. Ridicarea ei a 
costat trei mii cinci sute de dolari. 

Mary zâmbi. 

— De acord, vă cred. 

— în cazul acesta, veniţi s-o vizitaţi, veţi vedea 
imediat că nu este doar un pretext. Şi îmi veţi da 
răspunsul la faţa locului. 

invitaţia o tenta pe Mary. Mina de opale nu-i mai 
aparţinea, nu putea rămâne aici mai mult de două sau 
trei săptămâni, de ce să nu se ducă să vadă casa de la 
Orana? Scurta descriere a lui Lewis o făcuse să-i lase 
gura apă. După aceea, va putea oricând să se întoarcă 
la tatăl ei, la Sydney. 

— Ne-am înţeles, accept. Dar nu promit nimic. 

Lewis păru extrem de uşurat. 

— Fantastic. N-avem decât să plecăm spre sfârşitul 
dimineţii. 

— Nici vorbă de aşa ceva. 

— De ce? Mai aveţi ceva de făcut la Lightning 
Ridge? 

— Da: să vă conduc la un doctor. Nu veţi scăpa de 
radiografie. 

El încruntă sprâncenele. 

— Ce încăpăţânată! 

— Sunt de acord. 

Francheţea lui Mary îl înveseli pe Lewis, care ridică 
mâinile într-un gest împăciuitor. 

— Ne-am înţeles, mă înclin. Mulțumită? 

— Pe deplin. 

El aruncă o privire în jurul lui. 

— Ca să revenim la chestiuni mai concrete, v-aţi 
gândit cel puţin cum să ne organizăm, pentru noapte, 
dacă nu plecăm astăzi? 

— Nu vă faceţi probleme, mă voi culca pe jos, într- 
un sac de dormit. Mi se întâmpla adesea, când eram 
mică. 

— Poate, dar nu eraţi însărcinată, pe vremea 
aceea. Dacă cineva doarme pe jos, eu voi fi acela. 

— Cu starea în care se află glezna dumneavoastră, 
nici nu se pune problema! 

— In cazul acesta, nu văd decât o singură soluţie: 
patul este suficient de mare pentru două persoane. Să 
fim rezonabili şi să dăm dovadă de maturitate: să-l 
împărţim pur şi simplu. 

Mary regreta acum că nu fusese de acord să plece 
mai curând. Dar n-ar fi avut niciodată inima să-l lase pe 
Lewis să se descurce singur. Până atunci, perspectiva 
de a împărţi, chiar şi platonic, un pat cu el, o îngheţa. 
Doar la această simplă idee, pulsul se accelera. In afară 
de noaptea aceea petrecută cu 
Derek, dormise întotdeauna singură. Şi apoi, ce vor 
crede oare oamenii din vecinătate? La Lightning Ridge 
ştirile circulau repede şi ea nu avea nici un chef să dea 
naştere la bârfe. 

La urma urmei, însă, gândindu-se bine, nu avea altă 
alegere decât să accepte această propunere stranie. 
Făcând haz de necaz, se ridică. 

— Ce vreţi să vă servesc la micul dejun? îl întrebă 
ea. 

—Mă ocup eu de asta. Dumneavoastră ar trebui să 
vă odihniţi. 

— Sunt însărcinată, nu bolnavă, îi reaminti Mary. 
După cum mi-a spus obstetriciana mea, dacă mă 
dovedesc rezonabilă, pot continua să duc o viaţă 
normală. 

— Şi să lucraţi în mină, poate? 

— Bineînțeles că nu, dar sunt prudentă. 

Ea zâmbi trist. 

— în fine, am fost, până când am găsit acest opal 
numit Arlechin. Mărturisesc că piatra aceasta mi-a sucit 
puţin minţile. Din nefericire, dumneavoastră sunteţi 
acela care vă primiţi răsplata. 

Cu un aer necăjit, ea începu să pregătească masa, în 
timp ce Lewis făcea duş. La întoarcerea lui, Mary îi puse 
în faţă o delicioasă omletă cu brânză. 

— Dumneavoastră nu mâncaţi? se miră el. 

— De câteva zile nu mai suport decât pâine prăjită, 
dimineaţa. 

După terminarea micului dejun, veni rândul lui Mary 
să-şi facă toaleta în sala de baie improvizată. Când ieşi 
de acolo, peste un sfert de oră, îl găsi pe Lewis afară, 
sprijinit cu spatele de perete, cioplind o bucată de lemn. 
Impinsă de curiozitate, ea îl privi cum lucrează, până 
când lemnul din mâna lui prinse formă. 

— Ce părere aveţi de cârja mea? 

—  Originală şi foarte practică, îl lăudă Mary. 

Instrumentul îi înapoie imediat lui Lewis jumătate 
din 
mobilitatea lui naturală. El o însoţi fără nici o dificultate 
pe Mary până la maşina ei şi se aşeză pe scaunul 
pasagerului. 

— Am impresia că sunt un adevărat parazit, 
bombăni el nemulţumit în timp ce rulau deja de vreo 
zece minute. 

Incetul cu încetul, peisajul lunar al minelor de opal 
ceda locul imobilelor de la periferia noului oraş. De câte 
ori îi auzise oare Mary pe mineri tunând şi fulgerând 
împotriva terenurilor desfundate de puţurile acum 
neexploatate cu care era presărată regiunea? Nimeni nu 
va şti vreodată să spună dacă aveau dreptate să se 
plângă. 

Oraşul Lightning Ridge era el însuşi construit în 
fundul unei văi cu sol roşcat unde creşteau din belşug 
eucalipţi şi casuarini, aceştia din urmă arbori foarte 
înalţi de origine australiană, cu lemn foarte dur. Maşina 
urcă pe Morilla Street, pe care un număr surprinzător de 
mare de magazine înconjurau vechiul hotel „Repausul 
Minerului“. Majoritatea străzilor şi instituţiilor publice 
purtau nume legate de activitatea minieră practicată în 
regiune. 

Mary avu norocul să găsească un loc de parcare 
exact în faţa cabinetului medical. 

—  Vreţi să vă însoțesc? îi propuse ea lui Lewis. 

Acesta scutură din cap, cu un aerjignit. 

— Nu-i nevoie să mă ocrotiţi excesiv, ca pe unul din 
fraţii dumneavoastră, mulţumesc. 

— Şi nici dumneavoastră să vă supăraţi. Poate că 
aţi fi vrut să vă însoțesc, la urma urmei. întrucât aşa 
stau lucrurile, am să profit ca să fac câteva 
cumpărături. 

x 1% 

După terminarea cumpărăturilor, Mary se pregătea 
să revină la Lewis, când o idee îi trecu brusc prin minte. 
După o scurtă ezitare, se îndreptă spre Sindicatul de 
Iniţiativă* pentru a verifica acolo starea drumurilor între 
Lightning Ridge şi Sydney. Simplă precauţie pentru 
cazul în care, în ultima clipă, ar alege să nu dea curs 
propunerii lui Lewis. 

leşind de la Sindicat, îl zări în faţa maşinii, făcându-i 
cu mâna. 

— Ce a spus doctorul? întrebă Mary îndată ce 
ajunse lângă el. 

— Exact cum mă gândeam: n-am nimic, nici măcar 
un ligament întins. Peste două zile voi putea să merg 
normal. 

— Situația nu pare să vă bucure prea mult. 

— Doar n-aţi vrea să sar în sus ca să-mi manifest 
bucuria. 

Ridicând din umeri, Mary deschise portierele ca să 
alunge aerul încălzit şi irespirabil din interior. 

—  Vreţi să vă întoarceţi direct la Four Mile? 

— Nu. Să mergem mai întâi la izvoarele arteziene. 
Ordinul doctorului. 

— Desigur. Am fi putut să ne gândim noi înşine la 
asta. Un masaj cu apă termală vă va face su siguranţă 


1 Organism al cărui scop este favorizarea turismului într-o 


localitate sau regiune (n.t.) 

mult bine. Vă las acolo. 

— Mă lăsaţi acolo? Nu aveam intenţia să mă duc 
singur. 

— V-aş fi însoţit cu plăcere, dacă aş fi luat cu mine 
un costum de baie. 

—Am luat asta asupra mea. în timp ce eraţi la duş, 
adineauri, l-am pus pe bancheta din spate. 

„Ordinul doctorului?“ îşi zise Mary, neîncrezătoare. O 
manevră a lui Lewis, mai curând. Curios lucru, n-avea 
nici un chef să se afişeze în faţa lui Lewis pe jumătate 
goală. 

— Îmi pare rău, dar m-ar mira să fie recomandabil 
pentru mine. 

— Tocmai l-am întrebat pe doctor. El nu vede nici 
un inconvenient, cu condiţia ca temperatura apei să nu 
vă deranjeze. 

Mary nu era departe de a se lăsa tentată. Dacă 
propunerea ar fi venit de la Lucy, n-ar fi ezitat nici o 
clipă. îi reveniră în minte cuvintele lui Lewis, referitoare 
la organizarea lor pentru noapte: „Să fim rezonabili şi să 
dăm dovadă de maturitate“. Ei bine, sosise momentul 
să pună la încercare aceste hotărâri curajoase. 

— Ne-am înţeles, acceptă ea în cele din urmă. 

Bazinul cu apă termală arteziană fusese amenajat 
pe Pandora Street, în nord-vestul oraşului. Apa care-l 
alimenta provenea dintr-o sursă naturală aflată la peste 
o mie de metri sub pământ. Era mai înţelept să-i verifice 

temperatura înainte de a se scufunda în ea, deoarece 
varia adesea pe parcursul zilei. Când ajunseră acolo, 
Mary admiră norii de vapori care pluteau deasupra apei. 

După ce se schimbă în costumul de baie, Mary 
constată cu plăcere că nici nu se vedea că era 
însărcinată. îl regăsi pe Lewis aşezat deja pe marginea 
bazinului. 

— V-aţi schimbat repede, remarcă ea. 

Lewis îşi ridică privirea spre ea, oprindu-se în dreptul 
mijlocului ei. Tăcea, dar Mary văzu cum i se luminează 
privirea mângâindu-i curba fină a pântecului, 
evidenţiată de costumul de baie. 

— Nu regretaţi că aţi venit? întrebă el, rupând în 
sfârşit tăcerea. 

Stânjenită, Mary se aşeză alături de el. 

— Nu, dar de obicei dorm în picioare, când ies din 
apă foarte caldă. 

— Asta nu-i o piedică, aveţi tot timpul să vă odihniţi 
după baie. 

— De fapt, cine se ocupă de proprietatea 
dumneavoastră de la Orana când lipsiţi, ca în momentul 
acesta? 

— Un adevărat batalion. Orana este o întreprindere 
importantă, să ştiţi. 

— Pe care nu ezitaţi s-o părăsiţi din când în când? 

— Asta întreţine muşchii personalului, dacă mă pot 
exprima astfel. In absenţa mea, ei învaţă să conducă 

singuri afacerea. Un şiretlic învăţat de la tata. 

— Unde trăiesc părinţii dumneavoastră? 

—Pe Coasta de Aur, în Queensland. Inainte, locuiau 
la Sydney, dar s-au mutat de câţiva ani acolo, ca să fie 
mai aproape de sora mea, Kate. Este căsătorită, cu 
patru copii, după care părinţii mei sunt înnebuniţi de-a 
binelea. Nu aud de altfel vorbindu-se decât despre ei, în 
scrisorile lor sau când îmi telefonează. 

Mary îl privi lung pe Lewis, surprinsă. Se exprima 
aproape cu amărăciune. Se putea oare să nu-şi fi 
revenit încă după eşecul căsătoriei lui? 

— Şi dumneavoastră? Aveţi copii? întrebă ea. 

Maxilarul lui Lewis se crispă, ca şi cum îşi domina cu 
greu mânia. Bănuielile lui Mary se confirmau: fosta lui 
soţie trebuie să fi obţinut custodia lor. 

— Nu, nici unul. 

Prin urmare, Mary se înşelase. Crisparea crescândă 
a lui Lewis o intrigă şi mai mult. 

— Nu vă plac copiii? se interesă ea punându-şi 
instinctiv mâna pe pântece, ca pentru a-l apăra pe alei. 

— Asta-i o adevărată anchetă! 

Lewis nu i se adresase încă niciodată pe un 
asemenea ton. Inainte să-i poată răspunde, el plonjă în 
bazin, ca să apară la suprafaţă puţin mai departe şi să 
continue să înoate, întor- cându-i intenţionat spatele lui 
Mary. 

Ea îl urmări cu privirea; orice dorinţă de a se scălda 

cu el se risipise. Ce-i spusese oare ca să reacționeze 
astfel? Cum el continua să se ţină la distanţă, ea îşi luă 
prosopul şi se duse să se schimbe. La ce bun să mai 
aştepte? De altfel, apa era prea caldă pentru gustul ei. 

Lewis o regăsi pe Mary aşezată la umbra unui copac, 
lângă maşină. De departe, văzu cum căldura îi înroşise 
obrajii şi că părul îi strălucea, cârlionţul rebel 
desenându-i un semn de întrebare pe frunte. 

— Dece nu ai venit după mine? întrebă el. 

După cum se părea, proasta lui dispoziţie dispăruse 
la fel de repede cum venise. 

— N-am avut chef, răspunse Mary cu răceală. 

—Să nu-mi spui că eşti bosumflată! exclamă Lewis 
aproape râzând. 

Mary se prefăcu uimită. 

— Eu, bosumflată? într-adevăr, de ce aş fi? 

— Haide, Mary, tonul acesta maliţios nu-ţi stă bine 
deloc. Am totuşi dreptul să păstrez pentru mine unele 
aspecte ale vieţii mele particulare, nu? 

— Aveai mai puţine scrupule când era vorba să mă 
interoghezi în legătură cu tatăl copilului meu! Un lucru e 
sigur: sunt încântată că nu este al dumitale! Dacă te 
enervezi aşa la cea mai mică nemulţumire, mi-e greu să 
mă imaginez purtând unul de-al dumitale! 

Ochii lui Lewis aruncau fulgere de mânie. 

—  N-avea nici o teamă, dragă domnişoară. Asta are 
tot atâta şansă să ţi se întâmple ca existenţa calendelor 

greceşti! 

Furia lui Lewis o izbi pe Mary ca o palmă primită în 
plină figură. 

—  Găsesc extraordinar faptul că ne înţelegem atât 
de bine, declară ea cu toată demnitatea de care era în 
stare. 

Transformarea care se produsese în Lewis o 
îngrozea. Unde dispăruseră temperamentul lui jovial şi 
accentuatul simţ al umorului? Nu-i foloseau oare decât 
ca să ascundă caracterul răutăcios al dictatorului care 
dormita în el? Dacă aşa stăteau lucrurile, Mary era 
încântată că se trădase atât de curând. 

— Mă voi întoarce acasă, anunţă ea, înainte de a-şi 
aminti că n-avea unde se duce în altă parte. 

Se aşeză la volan cu moartea în suflet şi făcu 
motorul să urle literalmente, aşteptând ca Lewis să se 
instaleze pe scaunul pasagerului. In maşină domnea o 
căldură insuportabilă, chiar cu geamurile deschise. 
După câteva minute, Mary scoase cu un gest furios o 
batistă din buzunar şi îşi tamponă fruntea. Când se va 
hotărî oare Lewis să se explice? 

In timp ce se angaja pe Opal Street, luă brusc o 
hotărâre şi opri maşina în faţa primului motel apărut în 
cale. Cum cobora din maşină fără cea mai mică 
explicaţie, Lewis scoase capul pe geam. 

— Dar... unde te duci? 

— Să rezerv o cameră. Dar fii liniştit, nu lipsesc 
decât câteva minute. După aceea, te conduc. In acelaşi 

timp, îmi voi recupera lucrurile. 

— Am impresia că ne înţeleseserăm să petrecem 
noaptea acolo şi să plecăm spre Orana mâine 
dimineaţă, devreme. 

— Mi-am schimbat părerea. 

— Eu nu. Vreau să rămâi. 

— Şi când Lewis Frost vrea ceva, restul omenirii n- 
are decât să se încline, nu-i aşa? 

— Mary... 

Cu expresia brusc obosită, el îşi masă tâmplele. 

— Ascultă, blestematul acela de picior scrântit mă 
face nesuferit, nervos. îmi pare rău că ţi-am vorbit pe 
tonul acela. Am putea uita incidentul şi s-o luăm de la 
început? Te rog. 

Nu era deloc uşor să reziste farmecului lui Lewis. La 
zâmbetul care-i întindea uşor buzele, mânia lui Mary se 
topi. 

— N-artrebui, zise ea, capitulând deja. 

— Şi, totuşi, asta o să faci. 

Expresia pocăită a lui Lewis învingea ultimele ezitări 
ale lui Mary, care se necăji imediat pe ea însăşi. N-ar fi 
fost preferabil să plece cât mai repede posibil? 

— Foarte bine, suspină ea. Rămân. Dar numai în 
seara ital Tg ziua de mâine, vom vedea. 
Capitolul 4 

„Cum se va desfăşura oare seara?“ se întreba Mary 
traversând strada ca să se ducă la poştă. Din maşină, 
Lewis o urmărea cu privirea. Puțin a lipsit să nu-şi 


iuţească pasul ca să se refugieze în interiorul clădirii. 

Ajunsă la adăpost, scrise fără să se grăbească o 
carte poştală adresată fraţilor ei. Tatălui ei îi va scrie 
mai târziu, după ce se va hotărî în legătură cu Orana. 
întorcându-se la maşină, se opri la un birt ca să 
cumpere un pui făcut la rotisor şi o salată de crudităţi 
pentru masa de prânz. 

— Sper că îţi place puiul, îi aruncă ea reinstalându-se 
la volan. 

— Da. 

Tonul lui tăios o intrigă pe Mary. 

— Te simţi bine? 

— Desigur. Să plecăm. 

Mary înţelese. Examenul medical şi baia îi treziseră 
durerea gleznei. 

— Doctorul ţi-a prescris un tratament? se interesă ea 
răsucind cheia de contact. 

— Calmante. Am cumpărat în timp ce te aflai la 
Sindicatul de Iniţiativă, dar nu ţin să le iau imediat. Se 
pare că moleşesc. 

— Cel puţin, vei fi obligat să te odihneşti. 

— In loc să te ocupi de mine, priveşte mai curând în 
faţa dumitale, bombăni Lewis. A fost cât pe ce să 
ciocneşti o camionetă. 

Mary îşi înghiţi protestele: Lewis suferea, ceea ce 
explica dispoziţia lui groaznică. La ce bun să se plângă? 
In cele din urmă se va linişti. 

Pe drumul de întoarcere, nu schimbară nici un 
cuvânt. Pe măsură ce se apropiau de mine, starea 
drumului se înrăutăţea şi Mary nu rulă curând decât 
foarte încet. Îl surprinse în mai multe rânduri pe Lewis 
strâmbându-se. Ce uşurare când vagonul apăru în 
sfârşit în faţa lor! 

Lewis refuză ajutorul pe care i-l propunea Mary şi, ca 
să coboare din maşină, se ajută de cârja lui improvizată. 
Rămas în continuare tăcut, o urmări după aceea pe 
Mary în timp ce tăia puiul şi-l punea pe două farfurii, 
înconjurat de salată. Apoi, cu un aer indiferent, ea puse 
un pahar în faţa lui. Lewis înţelese semnificaţia gestului 
deoarece înghiţi imediat după aceea două din pastilele 
lui. 

Prânzi apoi cu poftă şi chiar o felicită pe Mary pentru 
alegerea meniului. 

— Şi încă n-ai gustat din propriile mele mâncăruri! 
Gemenilor le plăceau la nebunie. 

Lewis o privi direct în ochi. 

— îţi lipsesc, nu-i aşa? 

Mary îşi întoarse capul, clipind des. 

— Este normal. Practic, eu i-am crescut. 

— Cu siguranţă foarte bine. 

Mai întâi surprinsă, Mary nu întârzie să zâmbească 
de plăcere. 

— Spui asta din amabilitate? 

— Nu, am vorbit serios. Altfel, când tatăl dumitale s- 
a recăsătorit, fraţii dumitale i-ar fi luat-o în nume de rău. 

Mary nu examinase niciodată lucrurile din acest 
punct de vedere. înţelese fulgerător în ce consta rolul 
unei mame: să-i pregătească pe copii să devină 
independenţi. Ea reuşise foarte bine în ceea ce-i privea 
pe gemeni şi, folosindu-se de această experienţă, se va 
descurca şi mai bine cu propriul ei copil. 

Fiind pe punctul de a izbucni în plâns, preferă să 
părăsească masa ca să nu se dea în spectacol. 

— Mă ocup eu de veselă, Lewis. Dumneata ar trebui 
să te odihneşti puţin. 

— în definitiv, ai dreptate. Dar lasă toate aşa cum 
sunt, mă voi ocupa eu mai târziu. Du-te mai curând la 
plimbare. 

Mary nu se lăsă rugată. Luându-şi ochelarii de soare 
şi o pălărie de pai, se îndreptă spre uşă şi se întoarse în 

momentul când să iasă. 

— N-ai nevoie de nimic, înainte să ies? 

Lewis îşi fixă timp de câteva secunde privirea pe 
locul unde începeau sânii ei şi Mary regretă imediat că 
pusese întrebarea. Rochia, care îi venea încă perfect în 
urmă cu trei săptămâni, începuse s-o strângă după ce 
plecase din Sydney. 

— Ceea ce vreau eu, răspunse în cele din urmă 
Lewis, ai prefera cu siguranţă să păstrez pentru mine. 
Mary plecă aproape alergând, cu obrajii aprinşi, 

însoţită de râsul lui Lewis. Dar de ce naiba îl lua în 
serios? La urma urmei, nu făcuse decât s-o tachineze. 
Mary îl lăsa pe Lewis complet indiferent. Nu spusese el: 
„Asta are tot atâta şansă să ţi se întâmple ca existenţa 
calendelor greceşti“? indiferența lui Lewis faţă de ea nu 
putea fi exprimată mai limpede. 

In schimb, Mary nu se putea lăuda cu aceeaşi 
detaşare. Niciodată n-o tulburase atât de mult un 
bărbat, nici chiar pe vremea când se credea 
îndrăgostită de Derek. Deocamdată, era preferabil să 
rămână prudentă şi să-şi ascundă sentimentele faţă de 
Lewis. El risca să le ia în serios, în vreme ce numai 
starea ei favoriza această slăbiciune neaşteptată. Peste 
câteva zile, Mary va fi prima care va râde de 
surescitarea ei trecătoare. 

Apropo de surescitare, exista una pe care şi-o 
stăpânea cu greu: aceea faţă de opale. Ca majoritatea 

minerilor, cedase acestei ispite de la cea mai fragedă 
vârstă şi nu se mai putea lipsi de acum înainte de a mai 
lucra în mină. La urma urmei, de ce nu s-ar duce să 
prospecteze, în timp ce Lewis se odihnea? Dacă va găsi 
ceva, îi va fi recunoscătoare, când se va trezi. 

Hainele de lucru şi uneltele se aflau într-o magazie 
de lemn, astfel că n-a fost nevoită să se întoarcă în 
vagon ca să se schimbe. Peste mai puţin de zece 
minute cobora în puţul în care găsise primul ei opal. 

înainte de sosirea neaşteptată a lui Lewis, în ajun, 
lucra într-un sector spre care se îndrepta fără nici o 
ezitare. Explora de mai bine de o oră când auzi că era 
strigată. 

— Ma-ry! Ma-ry! 

Făcând cale întoarsă, se apropie de scară. 

— Sunt aici şi lucrez! strigă ea de jos. 

— Observam şi eu! Ce vrea să însemne asta? Urcă 
imediat! 

Vehemenţa tonului o îngheţă pe Mary. Considerând 
că trebuie să-l liniştească urgent pe Lewis, se hotărî să- 
şi abandoneze căutările. 

—  Sosesc, anunţă ea. 

Escaladase jumătate din vechea scară de frânghie 
când o parte a acesteia cedă. Dezechilibrată, Mary se 
izbi de peretele stâncos al puţului. Reflexul de a se 
agăța de partea cealaltă o scăpă de o cădere 
periculoasă, atât pentru ea cât şi pentru copilul pe care- 

| purta în pântece. 

—Tine-te bine! strigă Lewis, parcă ieşit din minţi, de 
deasupra ei. 

El se întinse pe burtă în noroi, la intrarea puţului, şi 
îşi vâri braţul cât mai adânc posibil. Din nenorocire 
degetele lui nu ajungeau până la mâna lui Mary. 

—  Imobilizează-te înfăşurând frânghia în jurul unei 
glezne şi încearcă să te apropii cât mai mult posibil de 
mine, îi ordonă Lewis. Aminteşte-ţi de orele de 
gimnastică din liceu. 

— N-am fost niciodată foarte dotată. 

— Haide, sunt sigur că vei reuşi. Nu sunt decât 
douăzeci de centimetri! 

Incordată toată din cauza efortului, Mary se execută. 
Câteva secunde mai târziu, mâna sigură şi viguroasă a 
lui Lewis se închidea în jurul încheieturii ei. După ce o 
ridică puţin, îşi strecură cealaltă mână sub braţele lui 
Mary şi reuşi s-o scoată din puț. 

Ajunsă afară, cu respiraţia tăiată şi cu inima bătând 
puternic, Mary se agăţă cu braţele de mijlocul lui Lewis 
şi îşi puse capul pe umărul lui, dând frâu liber spaimei 
încercate puţin mai devreme. 

Liniştită rapid, totuşi, lăsă întrebările cele mai ne- 
buneşti să-i treacă prin minte: ce gust aveau oare 
săruturile lui Lewis? Ar încerca oare plăcere să facă 
dragoste cu el? 

Mary se grăbi să-şi alunge din minte ideile acestea 

bizare. Teama o făcuse oare să-şi piardă minţile? 
Păţania ei cu Derek nu-i fusese prin urmare de-ajuns? 
Cu gâtul brusc ţeapăn, se îndepărtă. 

— Mulţumesc, acum mă simt mai bine. 

Intâlnind ptivirea lui Lewis făcu instinctiv un pas 
înapoi, atât de scos din fire părea. 

— Ai fi putut să-ţi rupi gâtul! izbucni el. 

— Să nu exagerăm. De altfel, asta nu-ţi face bine! 

— Nu vorbim despre mine, ci despre dumneata! Nu 
aveai dreptul să cobori în puţul acesta! 

Simţind degetele lui Lewis închizându-se fără 
blândeţe în jurul braţului ei, Mary se eliberă cu o 
mişcare bruscă. 

— Mă doare. Linişteşte-te, n-aveam intenţia să-ţi 
fur absolut nimic. Numai să mă consacru ocupaţiei mele 
preferate. 

—Puţin îmi pasă mie de opalele astea! Eu îţi vorbesc 
despre copil! 

Era rândul lui Mary să-şi manifeste nemulţumirea. 

— Cu alte cuvinte, nu-ţi pasă de ce mi se poate 
întâmpla mie. Ei bine, ţin să te asigur imediat că, după 
părerea doctorului meu, nimic nu mă obligă să-mi 
restrâng activităţile în timpul primelor luni de sarcină. în 
paranteză fie spus, dacă te-ar auzi cineva, ar crede că 
dumneata eşti tatăl. 

— N-are importanţă, i-o întoarse el cu o ridicare din 
umeri. 

— Atunci de ce ai fost atât de nesuferit în 
dimineaţa asta, când te-am întrebat dacă voiai copii? Şi 
puţin a lipsit să mă acuzi că am ameninţat viaţa 
copilului meu! 

Se opri câteva secunde, rămasă fără cuvinte. 

— Ştiu că nu mă găseşti frumoasă, dar... 

Lewis făcu ochii mari de uimire. 

— De ce spui asta? Eşti frumoasă. Oglinda dumitale 
trebuie să ţi-o confirme în fiecare dimineaţă, nu? 

— Nu-i nevoie să minţi. Aveai cel puţin scrupule, 
adineauri, declarând că n-am nici cea mai mică şansă să 
port copilul dumitale. 

— Dacă am spus asta, am făcut-o pentru că este 
strictul adevăr. 

Exasperată, Mary îşi vâri mâinile în buzunare. 

— Atunci de ce încerci să-ţi îndrepţi greşelile 
spunând că sunt frumoasă? 

— N-ai înţeles nimic! 

Lewis scutură din cap, enervat, ca şi cum şovăia să 
continue. In cele din urmă, se lansă. 

— Ca nici o altă femeie din lume, nu vei putea 
purta copilul meu, pur şi simplu pentru că eu nu pot 
concepe. 

Mary avu nevoie de câteva secunde ca să înţeleagă, 
apoi păli. 

— Oh, Lewis, îmi pare într-adevăr rău. Nu ştiam. 

El o măsură cu răceală. 

— Nimeni nu ştie, cu excepţia fostei mele soţii. 

Şi a lui Mary, de acum înainte. Lui Lewis trebuie să-i 
fi fost foarte greu să facă această mărturisire. Cât de 
mult se învinuia că îl constrânsese la asta! 

—Acum, totul se explică: furia dumitale, atenţiile 
dumitale, totul, murmură ea ca pentru sine. 

Lewis se redresă. 

— Du-te să faci un duş şi să te schimbi în timp ce 
eu pregătesc cafeaua. După aceea, vom sta de vorbă. 


Am să-ţi spun povestea de a Ala Z. 
x x x 


Cincisprezece minute mai târziu, Mary îl găsi pe 
Lewis în chicinetă. Pe masă aşteptau două ceşti şi o 
farfurie cu biscuiţi pe care Lewis o împinse spre Mary. 

—  Serveşte-te. 

— Nu, mulţumesc. Este abia ora patru după-amiaza 
şi trebuie să fiu rezonabilă dacă nu vreau să iau prea 
mult în greutate. 

El clătină din cap. 

— Este adevărat, copilaşul. Dacă fiul dumitale se 
pasionează într-o zi pentru căutarea opalelor, va avea 
cu cine semăna, glumi Lewis. 

— De ce un fiu? Poate că aştept o fetiţă. 

— Bărbații doresc întotdeauna ca primul copil să fie 
băiat. 

Vorbea încă o dată ca şi cum el era tatăl, remarcă 
Mary, 
stânjenită. Doar nu considera totuşi că avea cel mai mic 

drept asupra copilului ei numai pentru că o găzduise 
câteva nopţi! Lewis păru că-i citeşte gândurile. 

— Îmi iau dorinţele drept realitate, nu-i aşa? 

Jenată, Mary luă o înghiţitură de cafea. 

— Eşti sigur că eşti steril? 

Surâsul trist al lui Lewis strânse inima lui Mary şi 
trebui să se stăpânească pentru a nu se duce la el. 

— Absolut sigur. 

— Vrei să vorbeşti despre asta? 

— Cu dumneata, da. Eu sunt primul surprins de 
această hotărâre. Am impresia că poţi să înţelegi, fără 
să te foloseşti de această informaţie în detrimentul 
meu. 

— De ce îţi imaginezi asemenea lucruri? îl întrebă 
Mary. 

— Din cauza fostei mele soţii. Când a aflat că nu 
putem avea copii, a aranjat în aşa fel lucrurile ca un 
străin în trecere prin regiune să-i facă unul. Spera să mă 
facă să divorţez prin acest pas viclean. 

— Şi dumneata ai refuzat? 

— Bineînţeles! Pentru mine, un copil este un dar 
nepreţuit, nu mi-ar trece prin cap ideea de a pedepsi un 
nevinovat pentru crimele părinţilor săi. Chiar a unei 
mame atât de crude cum s-a dovedit a fi Christine. 

Teama îi puse lui Mary un nod în gât. 

— Cea făcut? întrebă ea cu voce scăzută. 

— Doctorul ei o prevenise să fie extrem de 

prudentă ca să nu piardă sarcina. Atunci s-a înscris 
imediat la un club hipic pe care-l frecventa în fiecare zi 
a săptămânii. 

Mary îşi duse îngrozită mâna la gură. 

— Şia reuşit să-şi atingă scopul? 

— Absolut. De data asta, am sfârşit prin a accepta 
divorţul. 

Suferinţa interioară se citea limpede pe trăsăturile 
lui 
Lewis. Mary căută cu disperare cum să-l aline, fără să 
găsească nimic satisfăcător. 

— Dacă aş fi ştiut, m-aş fi gândit de două ori înainte 
de a cobori în mină, adineauri, şopti ea, necăjită. 

— Acum înţelegi că nu glumeam pe de-a-ntregul 
când ţi-am propus să te căsătoreşti cu mine pentru 
binele copilului dumitale. 

Mary clătină din cap. 

— Numai dumneata ai avea de câştigat din asta. 

— De ce? Pot să-ţi ofer tot ce ai nevoie: un cămin şi 
un nume pentru copilul dumitale. 

— îl are deja pe al meu, replică Mary. Desigur, 
regret că n-am fost mai prudentă, dar asta nu înseamnă 
că nu sunt foarte fericită că aştept acest copil. 

— Ca să-i oferi ce? Mici măcar un cămin, nici o 
siguranţă. Nu ţi se pare nesăbuit? Crud, chiar? 

— Poate, dar este viaţa mea, se încăpăţână Mary. 

în legătură cu asta, însă, de ce oare se îndârjea 

Lewis să-i zugrăvească un tablou atât de alarmant al 
viitorului? 

— Îmi vorbeşti cu multă asprime, remarcă ea. 

— Dacă ai fi trecut prin ce am trecut eu, dacă ai fi 
văzut ce am văzut eu... 

Se întrerupse, ca şi cum regreta că spusese prea 
mult. 

— Continuă, îi ceru Mary. De ce te interesezi atât 
de mult de copilul meu? 

Lewis o măsură cu o privire rea. 

— Foarte bine, dumneata ai vrut-o: din cauza tuturor 
grozăviilor la care am fost martor când lucram într-o 
unitate de menţinere a păcii în Sinai. 

Urmă o tăcere apăsătoare. Lewis lupta în mod vădit 
împotriva asaltului unor amintiri cumplite. După minute 
lungi, clipi din pleoape şi îşi drese vocea. 

— în taberele de refugiaţi, familii de şaisprezece 
persoane trăiau în cabane sordide de două încăperi. 
Copiii lor se jucau în noroi şi gunoaie. Din aceşti copii, 
mureau câţiva în fiecare zi, doborâţi de tifos, holeră şi 
tuberculoză. Şi ştii ce era mai rău? 

Mary clătină încet din cap. 

—Noi nu puteam face nimic pentru ei. Oricare ar fi 
fost viteza cu care ajungeau la noi alimentele şi 
medicamentele, totul era absorbit imediat de o maree 
umană pe care n-aveam nici un mijloc s-o stăpânim. 

Incapabilă totuşi să-şi imagineze cu adevărat aceste 

atrocități, Mary clătină încet din cap. 

—  Bieţii oameni... 

Ochii lui Lewis se aprinseră de mânie. 

— Aceşti bieţi oameni, cum le spui dumneata, se 
bat între ei din negura vremurilor. Oricât de nefericiţi i- 
ar face asta, destinul şi l-au ales ei. Dar copiii lor? Ei 
suferă şi mor la fel ca cei care i-au adus pe lume! Şi se 
pare că nimănui nu-i pasă de asta! 

Mary ar fi vrut atât de mult să-l aline pe Lewis, să-i 
spună că prezenţa lui în aceste ţinuturi îndepărtate şi 
neprimitoare era o dovadă a inimii lui nobile. Dar Lewis 
considera fără îndoială că asta nu era suficient. 

Mary înţelegea acum ce îl îngrozise în 
comportamentul lui Derek. Pentru Lewis, faptul ca un 
bărbat să-şi abandoneze copilul echivala cu o 
omucidere. Văzuse atâţia murind! Propriul lui copil n-ar 
fi cunoscut vreodată decât bucurie şi fericire. Ce 
îngrozitor că nu putea avea unul! 

Tăcerea riscând să se prelungească, Mary o rupse 
prima. 

— După câte se pare, ai părăsit armata. Ai făcut-o 
din cauza tuturor monstruozităţilor la care ai fost 
martor? 

Lewis reveni încet la realitate. 

— Intre altele. Intr-o noapte, baza noastră a fost 
atacată de terorişti care tocmai îşi procuraseră un nou 
tip de armă chimică. 

Vorbea de acum înainte atât de monoton încât lui 
Mary îi trebui timp ca să asimileze întreaga grozăvie a 
relatării lui. 

Lewis supravieţuise atacului, dar substanţa chimică 
otrăvitoare îi distrusese pentru totdeauna speranţa de a 
fi într-o zi tată. 

— Oh, Lewis! murmură ea, cu inima sfâşiată. 

El ridică din umeri, fără să reuşească să ascundă 
înfiorarea care-l străbătea. 

— Eram totuşi departe de locul unde explodase 
bomba... şi credeam că scăpasem de efectele ei 
dăunătoare. Nu mi-am făcut, de altfel, nici o problemă, 
până în ziua când a trebuit să mă înclin în faţa 
evidenţei: nu Christine era sterilă, ci eu. Era prea târziu 
pentru a încerca să se îndrepte ceva. 

Dezvăluirile acestea o şocară atât de mult pe Mary 
încât rămase un timp fără glas. Câţi îl invidiaseră oare 
pe Lewis Frost, considerat drept fiul privilegiat al unui 
proprietar agricol prosper? Ce ştiau ei despre suferinţa 
lui? Şi de ce alesese oare Lewis să i se destăinuiască ei? 
Copilul pe care-l aştepta trebuia să fie motivul, nu 
vedea o altă explicaţie. De altfel, el nu se ascunsese: 
copilul trecea înainte de orice altceva. Cu toate că 
gândul acesta o supăra puţin pe Mary, era realist. 

— îţi mulţumesc că mi-ai spus, murmură ea. îţi 
promit că de acum înainte voi avea grijă de mine şi de 
copilul meu. 

— Dacă accepti, îți promit că voi face totul ca să fiți 
fericiți, amândoi. Sau vei refuza să te căsătoreşti cu 
mine pentru că în ochii dumitale nu voi fi niciodată un 
sot întreg? 

— Nue vorba de asta, bâigui Mary speriată, 
văzându-l pe Lewis apropiindu-se. 

Braţele lui Lewis o înconjurară. 

— Îmi asum grija de a te linişti imediat... 


Capitolul 5 

Inima lui Mary începu să bată într-un ritm infernal. 
Probabil de surprindere, nu vedea nici o altă explicaţie. 
Lewis nu avea cu siguranţă puterea s-o tulbure în 
asemenea măsură! Numai dacă... 

Când Lewis îi prinse privirea, Mary avu impresia că 
se pierde în infinit. Mâinile lui coborâră încet de-a lungul 
spatelui ei, până la mijloc. Mary se arcui fără voia ei. 

— Vezi? murmură el. Sunt în stare să trezesc în tine 
dorinţa. 

Mary roşi de ruşine, dându-şi seama că el spunea 
adevărul. Dacă tratamentul acesta extrem de plăcut 
mai dura câteva secunde, picioarele ei vor refuza s-o 
mai susţină. Nu era decât o jucărie în mâinile lui Lewis. 

Când el se aplecă s-o sărute, ea nu se gândi nici o 
singură clipă să-i opună rezistenţă. Avu imediat 
impresia că mângâierea acestor buze senzuale trezea în 
ea un vulcan adormit, ca la semnul unei baghete 
fermecate. Neliniştea îi întunecă plăcerea. Cu Derek, cel 
puţin, avusese scuza despărțirii de familie şi a 
singurătăţii. Dar cu Lewis? 

El spusese foarte clar: nu se apropia de ea decât 
pentru copilul pe care-l purta. Gândul acesta îi dădu 
tinerei femei puterea de a se elibera. Pentru mai multă 
siguranţă, înconjură masa ca să se plaseze în partea 
opusă. Acolo nu risca nimic. 

Lewis o privi amuzat. 

— Am impresia că începi să înţelegi. 

Că rămăsese bărbat întreg, desigur, se gândi Mary, 
încă profund tulburată. Ca să-şi păstreze echilibrul, se 
agăţă de marginea mesei. 

— Absolut, încuviinţă ea. Doreşti atât de mult un 
moştenitor încât nu vei da înapoi de la nimic ca să-ţi 
atingi scopul. 

-Ce s-a întâmplat adineauri n-are nici o legătură cu 
copilul şi o ştii tot atât de bine ca mine. 

Mary scutură din cap. 

— Nu s-a „întâmplat“ nimic, Lewis. Numai că am 
avut un moment de neatenţie şi am căzut în cursa pe 
care mi-ai întins-o. Data viitoare o să fiu mai prudentă. 

Ochii lui Lewis sclipiră. 

— Ah? Şi dacă data viitoare va fi acum? 

Ingrozită, Mary făcu instinctiv un pas înapoi. 

— Nuva exista o dată viitoare, Lewis, spuse ea 
ridicându-şi bărbia. Părăsesc chiar mâine Lightning 
Ridge şi mă întorc la Sydney. 

Lewis izbi cu pumnul în masă, cu o vehemenţă atât 
de neaşteptată încât Mary fu cât pe ce să cadă pe 
spate. 

— Locul tău este aici, Mary, fie că vrei, fie că nu. 

— Mina îţi aparţine, mi-ai repetat-o de atâtea ori! 

Lewis oftă, exasperat. 

— Eu vorbeam despre Lightning Ridge în general, 
această regiune a opalului pe care o ai în sânge. 

Desigur, ea nu putea pretinde contrariul. 

— Ştiu, dar... 

— Pe deasupra, cred că nu vrei totuşi să mă laşi să 
mă descurc singur, cu un picior în starea asta. 

Cu toate că Lewis nu-şi folosise nici o singură dată 
cârja improvizată, după masa de prânz, Mary remarcase 
că el avea grijă să-şi mute greutatea pe piciorul 
sănătos. 

— Se pare că-i merge mai bine, explică el, urmărind 
privirea lui Mary, dar aş vrea să te uiţi puţin la piciorul 
meu. 

La aceste cuvinte, îşi ridică piciorul pe un taburet. 
Evident, Mary ar fi preferat să amâne acest examen 
pentru mai târziu, când şi-ar fi recăpătat cât de cât 
controlul asupra ei însăşi. Dar avea de ales? Cu moartea 
în suflet, îngenunche în faţa lui Lewis şi, cu degete 
tremurătoare, începu să examineze glezna scrântită. 
Tot timpul cât dură operaţia, oscilă între dorinţa de a se 
cuibări în braţele lui Lewis şi aceea de a fugi. 

Când în cele din urmă termină, Mary respiră adânc. 
Glezna era mai puţin umflată. Echimoza însă, nu 
dispăruse. Cu vârful degetelor, Mary o pipăi cu 
precauţie, ceea ce nu-l împiedică pe Lewis să tresară. 

— Imi pare rău, ţi-am provocat durere. 

— Şi o s-oiei de la început, nu-i aşa? zise el cu o 
indiferenţă ciudată. Tu singură ai această putere. 

Mary ar fi putut jura că el nu se mai gândea la 

glezna scrân- tită. Atunci, la ce făcea aluzie? Ridicând 
din umeri, se duse să caute un bandaj curat, alifia 
antiinflamatorie şi antibioticul prescris de doctor pentru 
a evita orice infecţie a rănilor. Masându-i cu atenţie 
locul dureros, se strădui să ignore bătăile nebuneşti ale 
inimii ei. Fără mare succes, de altfel. 

— Te simţi mai bine? întrebă ea, scurtând, pe cât 
posibil, operaţia. 

— Absolut, mulţumesc. Mai crezi că sunt în stare să 
mă duc singur la Orana, mâine? 

Mary suspină. 

— Nu. Am să te conduc eu. La ora când vom sosi va 
fi totuşi prea târziu ca să mă întorc la Sydney. Voi 
rezerva prin urmare o cameră la un motel de pe şosea, 
adăugă ea cu promptitudine. 

Cum Lewis rămânea tăcut, Mary aruncă ultimul ei 
atu. 

—Am hotărât de asemenea să nu împărţim patul, în 
noaptea asta. Nu mă deranjează deloc să dorm într-un 
sac de dormit, o noapte. 

— In cazul acesta, prefer s-o fac eu. 

— Cu glezna asta? Nu! 

— Cu alte cuvinte, iată-ne întorşi de unde am 
plecat. Numai dacă nu vrei să prelungim această 
discuţie fără sens până mâine dimineaţă. Caz în care... 

Mary preferă să cedeze. 

— Nu. întrucât aşa stau lucrurile, voi dormi pe pat, 

dar într-un sac de dormit. 

Lewis ridică din umeri. 

— Dacă asta te amuză. 

El rămase morocănos şi distant toată seara, cină 
fără poftă şi imediat după ultima îmbucătură înghițită, 
anunţă că se duce la culcare. 

Mary sperase să i-o ia înainte, pentru a fi adormită 
— sau cel puţin să pretindă că este — atunci când Lewis 
va veni să se culce. Din nefericire, el o luase prin sur- 
prindere. 

în timp ce strângea masa, pândea cel mai mic 
zgomot, în camera vecină. Când puse în sfârşit ultimul 
tacâm în sertar, riscă o privire spre dormitor şi îl zări pe 
Lewis întins cât era de lung, cu pleoapele închise. Era 
atât de mare încât patul părea îngustat la jumătate. 
Cum naiba să-şi pregătească acolo un loc, fără să rişte 
să aterizeze în braţele lui Lewis înainte de sfârşitul 
nopţii? 

Se apropie cu paşi prudenţi. Lewis dormea cu 
siguranţă, dar era preferabil să fie prevăzătoare. 

— Lewis? 

Nici un răspuns. Mary îşi scoase pijamaua de mătase 
de sub pernă. Cum Lewis părea că doarme adânc, se 
dezbrăcă fără teamă. Rămasă goală, era pe punctul să- 
şi îmbrace pantalonul când atenția i-a fost atrasă de 
imaginea ei în oglindă. Era oare doar închipuirea ei, sau 
pântecele i se rotunjise uşor? La urma urmei, se apropia 

sfârşitul lunii a treia. 

Minunându-se, îşi atinse cu vârful degetelor pielea în 
jurul buricului. Bebeluşul ei, copilul ei! Incetul cu încetul, 
visul devenea realitate. Dar chiar în clipa aceea, pe 
Mary o cuprinse o teamă subită. Avea oare dreptate să 
vrea să crească singură un copil, fără cea mai mică 
siguranţă pentru viitorul lui? Acuzaţiile lui Lewis 
cântăreau dintr-o dată greu în mintea ei. 

Se întoarse instinctiv spre el. Dacă îi accepta 
propunerea, ar fi scăpată de toate aceste griji. In ciuda 
cuvintelor lui aspre, pe care i le spusese la Lightning 
Ridge, era convinsă că ar fi un tată bun. Din punct de 
vedere material, copilului ei nu-i va lipsi nimic. Dar fără 
dragoste, ce însemna oare o asemenea legătură? Pe 
neaşteptate, vocea lui Lewis o făcu să tresară. 

— Prin urmare, este adevărat: sarcina 
înfrumuseţează o femeie. 

Ingrozită, Mary îşi dădu seama că Lewis nu mai 
dormea. O 
cerceta cu o privire strălucitoare, indescifrabilă, sprijinit 
de perne. Absorbită de contemplarea ei, Mary nu-l 
auzise mişcându-se. Işi îmbrăcă pijamaua în mare 
viteză. Şi cum ar fi fost o prostie să revină o dată mai 
mult asupra ceea ce conveniseră, stinse lumina şi se 
strecură în sacul de dormit. Nu se simţea deloc în largul 
ei. 

— Nuţi-e teamă că o să-ţi fie prea cald? se interesă 

Lewis. 

— Nu, nu. Mă simt foarte bine. 

Câteva picături de transpiraţie începuseră deja să 
apară pe fruntea lui Mary, atât de înăbugşitoare era 
căldura, dar cel puţin se simţea în siguranţă. Suportă 
inconvenientul până când respiraţia lui Lewis redeveni 
lentă şi regulată. Atunci, ieşi încet din sacul de dormit. 

Mişcarea tulbură câteva secunde somnul lui Lewis 
care, mişcându-se, atinse din nefericire şoldul lui Mary. 
Uşoara atingere o tulbură, trezind în ea o nostalgie pe 
care n-o încercase din copilărie. Dar nostalgie după ce? 
se întrebă ea, descumpănită. 

în momentul când înţelese, ochii i se înceţoşară. De 
la moartea mamei sale, nu i se întâmplase niciodată să 
fie înconjurată cu atâta tandreţe. Tatăl ei nu era 
obişnuit să-şi arate sentimentele. Cele ale lui Derek nu 
fuseseră decât o cruntă amăgire. Chiar şi gemenii, de a 
căror afecţiune nu se îndoia, n-o iubeau în fond decât 
pentru ei înşişi. 

Nemulţumită de slăbiciunea ei, îşi şterse iritată 
lacrimile. Nu-i folosea la nimic să se înduioşeze de 
propria ei soartă. Din fericire, a doua zi se va întoarce la 
Sydney. Pentru binele copilaşului, trebuia cu orice preţ 
să-şi revină în fire şi să-şi con- struiasă o viaţă calmă şi 
echilibrată. Aceste bune hotărâri luate, adormi. 

Spre mijlocul nopţii, un vis straniu veni să-i tulbure 
somnul. Se găsi aruncată brusc în mijlocul unui ţinut 

arctic îndepărtat, cu zăpadă şi gheaţă cât vedea cu 
ochii. Undeva, plângea un copil. Copilul ei pe care îl 
căuta cu disperare, fără a reuşi să se apropie de el. Era 
străbătută de frisoane violente, iar obrajii îi erau plini de 
lacrimi. 

— Ce frig s-a făcut, gemu ea. 

— Mary? Trezeşte-te, Mary! 

Visul se risipi, dar tremurăturile continuară. Mary 
recunoscu în penumbră figura lui Lewis aplecată spre 
ea. 

— Haide, n-a fost decât un vis urât, murmură el. 

— Sunt îngheţată. 

Lewis zâmbi. 

— Nu mă miră, sacul tău de dormit a căzut în 
timpul somnului. 

O trase cu blândeţe în braţele lui, ca s-o încălzească. 
Instinctiv, ea încercă să se desprindă. Dar nu reuşi 
decât să se apropie şi mai mult de el şi nu întârzie să se 
lase în voia lui. Ca să se consoleze, îşi repetă că asta n- 
avea nici o însemnătate. Cel puţin pentru Lewis, 
deoarece ea însăşi se simţea mistuită de o înflăcărare 
extrem de plăcută. Fără să-şi dea măcar seama, îşi 
trecu braţele după gâtul lui Lewis, cu degetele stre- 
curate în părul lui. 

Ar fi cedat tentaţiei de a-i atinge buzele, atât de 
apropiate de ale ei, dacă el nu s-ar fi eliberat brusc 
pentru a trage cearşafurile peste corpul ei pe jumătate 
gol. 

Consternată, rămase nemişcată, încercând să 
înţeleagă ce vânt de nebunie suflase peste ea. Lewis o 
îmbrăţişase cu tandreţe până când ea încercase să 
răspundă acestei îmbrăţişări. El se retrăsese atunci. 
Bănuielile lui Mary se confirmau: nu-i inspira nici o 

dorinţă. Numai mama copilului era aceea care-i stârnea 
interesul. N-avea decât să stea liniştit, ea nu-l va mai 
supăra. 

împotriva oricărei aşteptări, adormi din nou. Lumina 
puternică a soarelui care inundase vagonul o scoase din 
somnolenţa ei. Copleşită de căldură, se zbătu ca să iasă 
de sub cearşafuri. 

— Ah, iată că te-ai trezit, zise Lewis. 

El se apropie de pat cu o tavă pe care se aflau o 
ceaşcă aburindă şi o farfurie. 

— Ce-i asta? 

—  Biscuiţi şi un ceai cu lapte. îţi plac ca aperitiv? 
Deoarece restul te aşteaptă dincolo. 

— Lewis, nu trebuia! 

Zâmbind, Mary se sprijini de perne pentru ca el să-i 
pună tava pe genunchi. Nu avu să se plângă de nici o 
senzaţie de greață în timpul festinului. Medicul o 
prevenise: inconvenientele acestea nu vor dura decât 
câteva săptămâni. Mary era încântată că scăpase de 
ele. 

Lewis aşteptă ca ea să termine de mâncat ca să-şi 
dreagă vocea. 

— Apropo de azi noapte... 

— Inutil să vorbim despre asta, i-o reteză ea. Ştiam 
foarte bine că noi făceam o greşeală. 

în mod curios, însă, Lewis păru decepţionat şi se 
strădui chiar să nu lase să se vadă nimic. Mary nu mai 
ştia ce să creadă. 

Cu un gest aproape iritat, îi întinse tava cu ceaşca şi 
farfuria. 

— Dacă nu te superi, aş vrea să mă îmbrac. 

Cu cât îl va conduce mai repede la Orana, cu atât 
mai repede va lua sfârşit această asociere din ce în ce 
mai apăsătoare pentru fiecare dintre ei. Mary nu va 
accepta niciodată să-şi ducă viaţa cu Lewis în condiţiile 
în care el voia, se pare, să i le dicteze. 

Işi luară micul dejun într-o tăcere deplină. In pofida 
îngrijorărilor ei, Mary observă că Lewis era la fel de 
preocupat ca ea. Pentru că vedea fără îndoială că-i 
scapă o şansă de a-şi satisface dorinţa de paternitate. 
Mary nu-şi făcea nici o iluzie în această privinţă. 
Despărțirea lor nu avea nici un alt motiv să-l întristeze 
în asemenea măsură. 

Căzură de acord să lase maşina lui Lewis la mină. Va 
trimite pe unul dintre angajaţii lui s-o recupereze. Apoi, 
cu bagajele închise în portbagaj, porniră la drum. 

Oprindu-se la Lightning Ridge ca să ia benzină, Mary 
îşi trecu pentru ultima dată privirile peste împrejurimi, 
fotografi- ind imaginile acestei regiuni atât de iubite. Nu 
va mai reveni aici probabil niciodată. De ce oare 
lucrurile nu se petreceau niciodată cum le prevăzuse 
ea? 

Mary se îndrepta spre băcănia din apropiere ca să 
cumpere câteva dulciuri pentru drum, când auzi o voce 
pe care o cunoştea bine. 

— Salut! Se pare că nu eşti într-o dispoziţie prea 
bună. Ce s-a întâmplat? 

Mary o îmbrăţişă pe Lucy, cu lacrimi în ochi. 

— Mă întorc la Sydney. 

Lucy se încruntă. 

—Ai fi putut să mă anunţi. Aş fi organizat o masă de 

— Am fost cât pe ce să te sun, o linişti Mary. Dar 
am preferat să aştept puţin. 

Lucy clătină încet din cap. 

— înțeleg. Apropo, tocmai ţi-am zărit maşina, când 
am trecut prin faţa staţiei de benzină. Mi s-a părut că-l 
recunosc pe Lewis Frost. M-am înşelat oare? 

Mary tuşi, stânjenită. 

— Şi-a scrântit glezna. Am acceptat să-l las la 
Orana, în drumul meu. 

Zâmbetul lui Lucy se accentuă. 

— Foarte generos din partea ta. Prin urmare, în 
cele din urmă v-aţi cunoscut mai bine? 

Ce idee avusese Mary să-i povestească lui Lucy 
despre prima ei întâlnire cu Lewis, la bar! Acum, 
Dumnezeu ştie la ce interpretări va ajunge! 

— Nu. îi fac doar un serviciu, asta-i tot. 

Lucy clătină din cap. 

— Nu mai spune! Orana şi Sydney se află în direcţii 
opuse! 

Mary îşi muşcă buzele. N-avea nici o şansă ca Lucy 
s-o 
creadă. 

— Un motiv în plus să nu mă opresc. îţi promit să-ţi 

scriu de la Sydney. 
—  Invită-mă mai degrabă la Orana, i-o întoarse 
Lucy râzând. 

Degeaba ridicase Mary din umeri la gluma prietenei 
sale, se simţi cucerită de proprietate chiar de la prima 
privire. 

După ce trecură de porţile din fier forjat, continuară 
să ruleze o bună jumătate de oră. Mary tocmai se 
întreba dacă vor ajunge într-o zi la destinaţie atunci 
când, în sfârşit, din înaltul unei coline, zăriră locuinţa. 

Tipic australiană, era construită din cărămizi de 
culoare crem, modelate de mână, şi încadrată de două 
hornuri imense. Admirând ansamblul, Mary plecă 
instinctiv urechea, ca şi cum se aştepta să audă dintr-o 
clipă în alta lovituri de topor tăind lemnul destinat 
şemineelor şi maşinilor de gătit. Incerca o impresie 
stranie, aceea că se întorcea acasă după o lungă 
absenţă. Chiar înainte de a pune piciorul pe verandă, 
care se întindea în jurul întregii case, ghici, fără să aibă 
nevoie să-l audă, că balansoarul scârţâia uşor. Ar fi 
putut desena cu ochii închişi dispunerea fiecărei 
încăperi. 

Lewis se miră de brusca ei nemişcare. 

— Ce s-a întâmplat? 

— Nimic, murmură ea. Totul este de-a dreptul 
perfect. 

Uşa de intrare, sculptată, dădea într-un vast hol 
central care 
ocupa aproape toată lăţimea casei. Uşile din fund 
aparţineau unor camere mari şi luminoase, toate 

mobilate cu gust. In fiecare din ele, grinzi aparente, 
dintre care unele minunat sculptate, împodobeau 
tavanul. 

Mary îl urmă pe Lewis până în spatele casei unde, îi 
comunică el, dependinţele destinate personalului de 
serviciu fuseseră transformate în apartamente pentru 
invitaţii ocazionali. Pe ferestre se putea zări o imensă 
curte pavată înconjurată de nişte ziduri ca de cetate, 
amintind de epoca atacurilor aborigene. 

—lată apartamentul cel mai frumos. Este ca şi cum 
te aştepta. 

Lui Mary i se tăie respiraţia. Nu-i fusese dat 
niciodată să vadă o cameră mai încântătoare. 
Restaurată cu mult gust, conţinea un pat splendid, 
acoperit cu o cuvertură din dantelă veche şi înconjurat 
cu o armătură de aramă. O comodă, o noptieră, o cană 
mare şi un lighean de toaletă, ambele din porțelan, 
completau decorul. 

— Îmi este greu să cred că ar putea avea nevoie 
casa aceasta să fie renovată, murmură Mary. 

— Ţi-am precizat că renovarea am început-o deja. 
Aşteaptă să vezi sufrageria şi salonul. Mary, vei accepta 
să te ocupi de ele? 

Mary se feri să întâlnească privirea lui Lewis, 
deoarece ar fi înţeles că fusese cucerită pe loc de 
Orana. Să plece acum, simţea că i s-ar sfâşia inima. Dar 
era oare vorba numai de proprietate, oricât de 

splendidă ar fi fost? 

— Eu... încă nu ştiu, îngăimă ea. 

— Atunci, să ne continuăm vizita. 

Foarte stânjenită, Mary îl urmă în salon, în care 
recunoscu imediat sumbra atmosferă georgiană. 
Degeaba erau ferestrele mari şi tavanul înalt, ansamblul 
era sumbru. Aici, ar avea cu prisosinţă ce să facă. îi 
treceau deja câteva idei prin minte. Le respinse cu 
promptitudine: dacă şi casa încerca s-o hipnotizeze, era 
pierdută! Nu rezistă totuşi mult timp. 

— De acord, de acord! exclamă ea pe neaşteptate. 

Lewis se întoarse spre ea, surprins. 

— Darnu ţi-am spus nimic. 

— Nu, dar ştiu foarte bine la ce te gândeşti. 

— M-ar mira, replică el cu o voce caldă şi mângâ- 
ietoare. 

Mary îl privi lung, fermecată. In mijlocul acestui 
decor, şi-l imagina cu uşurinţă drept un aristocrat 
colonial din secolul trecut. Vocea lui Lewis o readuse la 
realitate. 

— Mă gândeam că ţi s-ar potrivi perfect rolul de 
stăpână a acestei case. Ai avea nevoie de o rochie din 
epoca victoriană şi o coafură cu dantelă, şi iluzia ar fi 
perfectă. 

Mary făcu ochii mari, uluită. 

— Să fie oare telepatie? Imi imaginam exact acelaşi 
lucru în ceea ce te priveşte. Crezi în reîncarnare? 

— După părerea ta, am fi trăit împreună într-o altă 
viaţă? Cu atât mai bine, dar aceasta este singura care 
mă interesează. Şi mi-ar plăcea mult s-o împart cu tine. 
Ştii asta, nu? 

— Da, dar din motive reprobabile. Prin urmare, 
înţelegi că nu pot să rămân, nici măcar pentru câteva 
săptămâni. 

— Nici chiar dacă tu dictezi condiţiile? Nici o 
legătură, nici un ataşament. 

Nu era oare exact ceea ce dorea Mary să audă? Dar, 
dacă era aşa, cum să-şi explice tristeţea care o 
cuprindea? 

—  Promiţi? întrebă ea. 

— Promit. 

Mary capitulă. 

— în cazul acesta, de acord. 

— Perfect. Am să dau dispoziţie să ţi se ducă 
bagajele în apartamentul tău! 

Un val de euforie o cuprinse pe Mary. Poate că îşi va 
regreta amarnic slăbiciunea, dar nu-i păsa! Plăcerea de 
a lucra şi compania lui Lewis timp de câteva săptămâni 
vor fi de-ajuns ca să-i risipească temerile. 

Un zgomot de motor le atrase atenţia şi Lewis se 
apropie de fereastră. 

— O vizită? întrebă Mary. 

— O vecină. Du-te şi instalează-te, mă voi ocupa 
mai târziu de prezentări. 

Ajunsă în apartamentul ei, roasă totuşi de 
curiozitate, Mary nu rezistă tentaţiei de a arunca o 
privire pe fereastră. Vizitatoarea lui Lewis era o femeie 
tânără, cea mai frumoasă pe care o văzuse vreodată. în 
timp ce cobora din maşina ei sport, Mary observă că nu 
purta nici un inel şi, în mod stupid, simţi că i se strânge 
inima. 

Ajunsă în apropierea lui Lewis, care o aştepta pe 
treptele verandei, tânăra femeie îi adresă un surâs 
radios. 

— Dumnezeu ştie cât mi-ai lipsit, dragule. 

— Sunt mulţumit să te văd, Amanda. 

Cea numită Amanda se aruncă aproape de gâtul lui 
Lewis. Văzând că el răspundea îmbrăţişării ei, Mary îşi 
întoarse repede capul, cu impresia că primeşte o 
lovitură de lance în plin piept. 

„Aşadar, iat-o pe cea pe care o iubeşte Lewis!“, se 
gândi ea cu disperare. Era atât de frumoasă încât Mary 
înţelegea acum fără greutate că Lewis îi oferise totul, cu 
excepţia inimii lui. 

Capitolul 6 

O bătaie în uşă o scoase pe Mary din profunda ei 
somnolenţă. Era Lewis. 

— Te anunţ că avem oaspeţi la cină. Este vorba de 
Amanda Farmer, vecina mea. Ea conduce comitetul care 
se ocupă de aniversarea a o sută cincizeci de ani. 
Tillaron, proprietatea ei, datează din aceeaşi perioasă 
ca Orana. Ar trebui să aveţi multe de vorbit, voi două. 

Mai mult decât îşi imagina el, se gândi Mary cu o 
strângere de inimă. Aerul posesiv cu care Amanda îl 
salutase le Lewis nu rămăsese neobservat, ca şi felul 
cum el însuşi o strânsese în braţe pe tânăra femeie. De 
ce oare nu se căsătorea pur şi simplu cu ea? Părea că 
aceasta nu aştepta decât asta! Mary se învinui imediat 
pentru meschinăria ei. 

După plecarea lui Lewis, Mary acordă o atenţie 
foarte mare alegerii rochiei şi machiajului. Degeaba îşi 
explica acest interes brusc pentru înfăţişarea ei prin 
reîntoarcerea în lumea civilizată, nu se putea nicidecum 
înşela asupra motivelor reale. 

Răsucindu-se în faţa oglinzii, îşi cercetă imaginea cu 
un ochi critic. Rochia din crepdeşin negru, strânsă pe 
talie, nu-i va mai ascunde mult timp transformările 
aproape zilnice ale siluetei, dar, pentru seara aceasta, 
Mary era încă sigură de eleganța şi de farmecul ei. Nici 
nu cerea mai mult. Cercei de aur şi pantofi negri cu toc 
înalt îi completau metamorfoza. Mary îşi reţinu 

respiraţia: nu putea spera la mai mult. 

Când cobori în salon ca să-i întâlnească pe Lewis şi 
Amanda, un servitor servea aperitivul. Mary se mulţumi 
cu un pahar de apă minerală. 

— Mary, ţi-o prezint pe Amanda Farmer, proprietara 
domeniului Tillaron, zise Lewis când rămaseră singuri. 
Mary este expertă în restaurarea clădirilor istorice, 
adăugă el. 

Amanda îşi încruntă uşor sprâncenele. 

— Lewis tocmai mi-a povestit modul amuzant în 
care v-aţi întâlnit. Ce noroc pentru dumneavoastră! Din 
toate minele din această regiune, aţi dat tocmai peste 
aceea al cărei proprietar avea nevoie de un decorator! 

— Din ceea ce spuneţi, lăsaţi să se înţeleagă că a 
fost deliberat, răspunse Mary străduindu-se să-şi 
păstreze zâmbetul pe buze. Credeam cu adevărat că 
mina îmi fusese lăsată moştenire de unchiul meu. 

—Ah, da, Lou Cameron, replică Amanda pe un ton 
dispreţuitor. 

Lewis tuşi. 

— Ce-ar fi să mergem la masă? Doamna Napier s-a 
dat peste cap, se pare, cu pregătirile. 

Amanda ridică din umeri, zâmbind. 

— ţi înşiră aceeaşi poveste din copilăria ta cea mai 
fragedă! 

Lewis râse din toată inima împreună cu ea înainte de 
a se 

întoarce spre Mary. 

—Davina Napier este bucătăreasa casei de foarte 
mult timp. Pretinde în fiecare zi că a făcut eforturi 
extraordinare. Un mijloc ca să ne împiedice să ne 
plângem de ceva. 

Părea să aibă multă afecţiune pentru bătrâna 
doamnă, încât Mary aproape o invidie, atât de sigură 
era că ea nu va cunoaşte niciodată plăcerea de a fi 
iubită de Lewis. 

Luciditatea ei n-o împiedică să fie în mai multe 
rânduri chinuită de gelozie. Amanda şi Lewis vorbeau în 
special despre persoane care-i erau necunoscute, astfel 
că avu rareori ocazia să participe la conversaţia lor. 
Amanda îi reamintea lui Mary de Linda. Cu ea, încerca 
aceeaşi impresie de prezenţă extrem de sâcâitoare, 
greu de suportat. Dar, fie că era sau nu pe placul 
Amandei, ea n-avea altă alegere decât să rămână la 
Orana. 

Cufundată în gândurile ei, Mary îşi dădu seama puţin 
prea târziu că Lewis i se adresase. 

— Poftim? 

— Spuneam că toate bârfele acestea trebuie să te fi 
plictisit. Tocmai mi-ai oferit dovada că aşa stau lucrurile, 
concluzionă el zâmbind. 

— Pentru că încă nu-i cunosc pe aceşti oameni, se 
justifică Mary, dezolată. De exemplu, cine este Grant? 

— Fiul Amandei. 

Promptitudinea răspunsului îi atrase lui Lewis 
privirea mustrătoare a vecinei lui. Dinspre partea ei, 
Mary nu-şi ascunse suprinderea. 

— Fiul dumneavoastră? 

— Sunt văduvă, preciză Amanda. Soțul meu, 
Steven, a murit acum trei ani, în incendiul care ne-a 
devastat proprietatea. 

— Îmi pare foarte rău. 

— Nu se poate exprima în cuvinte. în majoritatea 
timpului, Grant se află la internat. Nu are decât zece 
ani, dar a hotărât deja să studieze ştiinţele. 

Lewis îşi puse mâna peste a ei. 

— Şi tu sperai, bineînţeles, să-ţi urmeze la 
administrarea domeniului Tillaron. Te înţeleg, dar ar fi 
păcat să nu-şi folosească la maximum inteligenţa. Sunt 
sigur că va deveni celebru. 

— Poate. Dar ce se va întâmpla cu domeniul, dacă 
nimeni nu se va ocupa de el? 

Mary îşi ţinu respiraţia, pândind răspunsul lui Lewis. 

— Ştii care este părerea mea, Amanda, zise el, 
vizibil plictisit. Este inutil să revenim asupra acestei 
probleme. 

După expresia nemulțumită a Amandei, Mary avu 
impresia că înţelege că aceasta şi-ar fi unit bucuroasă 
proprietatea cu cea a lui Lewis. Sau se înşela? Nu va 
întârzia să afle cum stau lucrurile. 

— Se pare că vă ocupați activ de viitoarele 

sărbători istorice, interveni cu prudenţă Mary. Subiectul 
acesta mă pasionează. Mi-ar plăcea să-mi spuneţi mai 
multe despre asta. 

In ceea ce o privea pe ea, Amanda s-ar fi lipsit 
bucuroasă de aşa ceva. 

— Cu mult înainte de descoperirea minelor de opal, 
începu ea cam în silă, familia mea şi a lui Lewis erau 
agricultori, în această regiune. In anul 1835, strămoşii 
noştri au dat o mână de ajutor la înăbuşirea unei 
răscoale a deţinuţilor din închisoarea locală. Drept 
recompensă, au primit în dar de la guvern mai multe 
hectare de teren. Aceasta a fost perioada când s-au pus 
bazele domeniilor Tillaron şi Orana. La începutul 
secolului, când a început exploatarea opalelor, noi eram 
stabiliţi aici de aproximativ şaptezeci de ani. Este vorba 
prin urmare de o adevărată sărbătoare locală, deoarece 
majoritatea familiilor din vremea aceea sunt încă aici. 

—Ei bine! exclamă Mary, foarte interesată. Inţeleg 
acum mai bine importanţa restaurării Oranei, pentru 
marcarea acestui eveniment. 

— Sunt mulţumită că apreciaţi astfel lucrurile, 
deoarece ideea a venit de la mine, răspunse Amanda. 
Generaţiile care s-au succedat aici au făcut fiecare din 
ele transformări, astfel că nu mai arată deloc ca la 
început. Din fericire, Lewis a regăsit multe din planurile 
originale. 

— Sunt nerăbdătoare să arunc o privire peste ele. 

— Fii fără grijă, o asigură Lewis, le vom examina cu 
atenţie înainte să-ţi începi lucrul. 

— Mă bucur mult că te-ai ocupat de locuinţe vechi, 
dar... 

— Te nelinişteşte salonul, nu-i aşa? 

— Da. Stilul acesta georgian... 

— Ce sugerati? întrebă Amanda. 

Mary se gândi câteva clipe. 

— Nu este decât o primă impresie, dar culoarea 
deschisă a lemnului de structură şi a lambriurilor 
fasonate de mână mi se par din epoca victoriană. 
Lambriurile sunt autentice? 

Lewis dădu din cap. 

— După cum figurează în inventare, da. Roşul 
aprins şi auriul erau culorile originale. 

—Prin urmare, ar trebui ca mobilieul să fie şi el din 
epoca victoriană. 

— Dar este de o tristeţe! exclamă Amanda făcând o 
grimasă. 

— Depinde, veni Mary cu precizări. Sub regina 
Victoria, au existat trei perioade distincte, care coincid 
cu cei trei ani de doliu după moartea lui Albert, soţul ei. 

Amanda îşi manifestă, evident fără nici o tragere de 
inimă, admiraţia pentru erudiţia lui Mary. 

— Se pare că ştiţi despre ce vorbiţi. 

Mulțumită că arătase ce poate, Mary se destinse. 
Simti în mai multe rânduri privirea lui Lewis examinând- 

o cu atenţie, dar de fiecare dată când îşi înălța capul, el 
îşi întorcea ochii în altă parte. Când se ridicară în sfârşit 
de la masă, ora era foarte înaintată. 

— Este târziu. Ai putea să-ţi petreci noaptea aici şi 
să nu te întorci la tine acasă decât mâine dimineaţă, 
sugeră Lewis. 

înainte de a răspunde, Amanda îi aruncă lui Mary o 
privire triumfătoare. 

— Imposibil, comitetul se întruneşte la mine mâine 
dimineaţă. Ţin să arăt prezentabil. 

— Oh, tu ai putea dansa toată noapea, nimeni n-ar 
putea observa nimic, afirmă Lewis. 

Surâsul Amandei se accentuă. 

—  Linguşitorule! 

Inima lui Mary se strânse. Amanda era îndrăgostită 
de Lewis, acum nu mai avea nici o îndoială. Era oare 
reciproc? In orice caz, Lewis se arăta destins, prietenos. 
Cu toate acestea, la sosirea ei o primise cu un sărut 
tandru. Consternarea lui Mary spori. 

Cum vederea i se înceţoşa, îşi luă repede rămas bun 
de la ei în hol şi alergă să se refugieze în apartamentul 
ei. Se dezbrăcase şi făcea un duş când evidenţa sfâşie 
vălul întunecat care-i acoperea mintea: nu putea 
suporta s-o vadă pe Amanda apropiindu-se de Lewis pur 
şi simplu pentru că ea însăşi era foarte îndrăgostită de 
el! La ce bun să se mai amăgească singură? 
Ataşamentul ei de Lewis nu se va încheia la sfârşitul 

sarcinii, cum sperase în mod inconştient. 

Lacrimile lui Mary se amestecară cu şuvoiul de apă 
caldă ce cădea pe pielea ei în timp ce îşi făcea toaleta. 
De ce naiba se ascundea de adevăr? Toate primele ei 
reacţii faţă de Lewis ar fi trebuit s-o pună imediat în 
gardă şi să-i anunţe pericolul. Ajunsă aici, cum să scape 
de catastrofă? 

O catastrofă? Nu în mod obigatoriu. N-avea nicăieri 
unde să se ducă, n-avea nici o slujbă, Orana îi oferea de 
lucru şi totodată o locuinţă. Pentru binele şi fericirea 
copilului ei, nu-şi putea permite s-o ia prea repede de la 
capăt. Dar, vrând să trăiască în preajma lui Lewis fără 
să-şi trădeze sentimentele pe care le nutrea pentru el, 
se înhăma la o treabă foarte dificilă. Dacă el ghicea 
adevărul, presiunea pe care o exercita deja asupra ei s- 
ar dubla. Prin urmare, nu trebuia cu nici un preţ să uite 


că el o iubea pe Amanda. 
x x x 


Cât de greu îi era lui Mary să-şi respecte hotărârile 
luate! Avea frecvent de-a face cu Lewis, pentru a face 
cu el inventarul mobilelor şi a discuta despre viitoarele 
amenajări. în aceste condiţii, cum să nu se lase ispitită 
de farmecul lui? Mary trebuia să se lupte mereu cu 
dorinţa de a renunţa să se opună şi să se arunce de 
gâtul lui Lewis. în loc de asta, însă, trebuia să discute cu 
el, pe un ton indiferent, despre necesitatea înlocuirii 
clanţelor de la uşi şi despre curăţarea podelelor 

înnegrite de timp pentru a le reda culoarea originală. 
Concentrarea asupra muncii ei nu-i ceruse niciodată mai 
mult curaj. 

în ajunul zilei când trebuia să se ducă la Walgett 
pentru vizita lunară la doctor, Lewis îi propuse s-o 
conducă până acolo. 

— Ah, nu! exclamă prompt Mary. 

Vehemenţa ei îl surprinse atât de mult pe Lewis 
încât Mary se corectă imediat, ca să nu-i trezească 
bănuielile. 

— Vreu să spun că ai de lucru aici. 

—  Cunoşti principiul meu: o zi fără mine nu poate fi 
decât benefică celor care mă secondează. Şi am nevoie 
să mă îndepărtez puţin. Vom profita de această ocazie 
ca să trecem să luăm tapetul de la Sydney. 

Bine că Lewis îi reamintea acest amănunt! 
Preocupată de uşurarea de a se îndepărta de el pentru 
câteva ore, Mary uitase cu totul de tapetul imprimat 
manual comandat pentru salon. Râsul lui Lewis spori 
stânjeneala lui Mary. 

— ţi ieşise complet din minte, nu-i aşa? 

Mary roşi. 

— Nicidecum, eu... 

— Haide, nu mă lua drept un prost. Ştiu foarte bine 
ce se întâmplă, Mary. 

La aceste cuvinte, tânăra femeie simţi că i se clatină 
pământul sub picioare. 

— Ah? 

— Se pare că femeile însărcinate îşi pierd cu uşurinţă 
memoria. Fii liniştită, n-am să-ţi reproşez aceste mici 
scăpări accidentale. 

Pe Mary o cuprinse un amestec de uşurare şi 
deceptie. Timp de câteva secunde, se temuse că el 
ghicise adevăratul ei secret. 


— Ai dreptate, murmură ea, dezamăgită. 
x x x 


Walgett se afla la două ore de drum de Orana. Mica 
aglomeraţie rurală era construită la punctul de joncțiune 
a râurilor Barwon şi Namoi. De-a lungul lui Barwon, 
drumul traversa un paradis de vegetaţie, lucru 
excepţional în această regiune semiaridă de podiş. 

Lewis o lăsă pe Mary la colţul străzilor Fox şi Wee 
Waa. 

— Numai dacă nu preferi să rămân cu tine în sala de 
aşteptare. 

Lui Mary îi tresări inima în piept, dar rezistă tentaţiei 
de a accepta. Risca prea mult să se complacă în iluzia 
de a urmări, cu soţul ei, evoluţia lentă a bebeluşului. 

— Nu, îţi mulţumesc, răspunse ea în cele din urmă. 

—  Afurisita ta independenţă! bombăni Lewis. Şi vei 
binevoi să ne întâlnim pentru masa de prânz? 

— Nu ştiu la ce oră voi termina, iar după consultaţie 
am de făcut câteva cumpărături. 

Figura lui Lewis se posomori şi mai mult. 

— Foarte bine, cum vrei. 

începuse să se îndepărteze deja când, îngrijorată, 
Mary alergă după el şi îi puse o mână pe umăr. 

— Lewis? 

— Da? 

Dar nici unul din cuvintele care se îngrămădeau pe 
buzele ei nu i se părea potrivit. Căuta cu disperare ce să 
spună când o voce familiară răsună în spatele lor. 

— Lewis! Mary! Ce vânt vă aduce la Walgett? 

Inima lui Mary se strânse dureros. Lewis insistase 
oare atât de mult s-o însoţească numai în speranţa de a 
o întâlni aici pe Amanda? După mulţimea pachetelor 
cărate de aceasta din urmă, trebuie să-şi fi reînnoit din 
plin garderoba! 

— Bună ziua, zise Mary silindu-se să zâmbească. 

— Bună ziua, Amanda, răspunse Lewis. 

Amanda se ridică în vârful picioarelor ca să-l sărute. 
Din reflex, Lewis îşi trecu un braţ în jurul mijlocului ei. 

— Ce faci? 

— Bine. Chiar mai bine, acum că v-am întâlnit. 
Luăm împreună masa de prânz? 

Degeaba lăsa impresia că se adresează amândurora, 
ea nu avea ochi decât pentru Lewis. Acesta din urmă 
aruncă o privire spre Mary înainte de a răspunde la 
întrebarea Amandei. 

— în ceea ce mă priveşte, răspunsul este da. Mary 
are însă de făcut cumpărături după ce va ieşi de la 

doctor. 

—De la doctor? întrebă Amanda, curiozitatea ei 
trezindu-se imediat. 

—O vizită de rutină, nimic mai mult, preciză Mary cu 
promptitudine. 

Era preferabil ca Amanda să nu cunoască încă nimic 
despre starea ei. Amanda strecură fără să mai aştepte 
un braţ sub cel al lui Lewis. 

— Te voi avea prin urmare numai pentru mine. 

Şi poate pentru eternitate, se gândi Mary, cu 
moartea în suflet. 

— Este preferabil să vă las, altfel risc să ajung cu 
întârziere, se scuză ea. 

Se îndepărtă în mare grabă, străduindu-se să nu-şi 
întoarcă deloc capul. 

Consultaţia se desfăşură fără nici un incident. 
Doctoriţa Lilian Silvani se declară mulţumită de starea 
generală a lui Mary. Ea îi reproşă totuşi că nu luase 
destul în greutate de la ultima vizită. 

—  Urmez totuşi un regim echilibrat, remarcă Mary. 
Dar este adevărat că mă agit prea mult. 

Preferă să păstreze tăcerea asupra numeroaselor 
urcări şi coborâri ale scării ca să verifice starea 
stucaturilor plafonului. Doctoriţa Silvani n-ar aproba cu 
siguranţă treaba asta mai mult ca Lewis. 

— Incepând din momentul acesta, va trebui să vă 
domoliţi ritmul de viaţă, o dojeni cu blândeţe doctoriţa. 

Aveţi gleznele uşor umflate. Nimic alarmant, dar aveţi 
interesul să vă odihniţi mai des şi să ţineţi picioarele la 
orizontală. 

— Vă promit să mă gândesc la asta. 

— Perfect. Ei bine, nu ne mai rămâne decât să ne 
dăm întâlnire pentru luna viitoare. 

După ce îşi luase rămas bun de la doctoriţă Mary se 
opri la secretariat. 

— Ați putea să-mi spuneţi unde aş putea găsi haine 
pentru gravide, prin preajmă? o întrebă ea pe 
funcţionară. 

— Tocmai s-a deschis un magazin pe Fox Street. 
Am aruncat deja o privire acolo. Au modele drăguţe, 
veţi vedea. 

In spatele ei, Mary auzi deschizându-se uşa. 

—  Staţi puţin, poate că doamna Farmer are o altă 
adresă să vă indice? 

— O adresă pentru ce? 

Recunoscând vocea Amandei, Mary tresări. 

— Pentru femeile însărcinate, obligate să-şi 
reînnoiască garderoba, preciză secretara. 

— Aşteptaţi un copil, Mary? 

Aceasta încuviinţă fără tragere de inimă, cu un semn 
din cap. 

—Ce surpriză! Felicitările mele! Dar nu ştiam că 
sunteţi căsătorită. 

— Nu sunt, dar doresc mult acest copil, replică 


VALEA OPALELOR 105 


Mary. 

Spre marea uşurare a lui Mary, Amanda nu insistă. 

— Sunteţi surprinsă să mă vedeţi aici, presupun. 
Am venit să vă caut ca să luăm o cafea. 

— Nutrebuia să prânziţi cu Lewis? se miră Mary. 

Amanda făcu o grimasă. 

— Din nefericire, nu. S-a întâlnit în ultima clipă cu 
cineva de la camera de comerţ şi am fost obligaţi să ne 
despărţim. 

Mary şovăi: nu putea pretexta mereu cumpărături 
urgente. Pe de altă parte, mai devreme sau mai târziu, 
va trebui să răspundă întrebărilor Amandei. De ce nu 
acum? 

— Bine, acceptă ea. 

Cum nici una, nici cealaltă nu prânzise, profitară de 
asta ca să comande sandvişuri. După ce au fost servite, 
Amanda se aplecă spre Mary. 

— Acum, vorbiţi-mi despre micul dumneavoastră 
secret. 

— Nu este un secret, protestă Mary. 

— Consider că sunteţi foarte curajoasă să vă lansați 
singură în această aventură. Din fericire pentru 
dumneavoastră, sunt lucruri care se întâmplă mai des, 
în zilele noastre. In ceea ce mă priveşte, n-aş putea 
concepe niciodată să cresc singură un copil. 

Privirea ei se întunecă. 

— Când l-am pierdut pe Steven, m-am neliniştit 

mult pentru Grant şi pentru mine, chiar dacă nu aveam 
nici cea mai mică problemă materială. Fără ajutorul lui 
Lewis, mă întreb cum aş fi reuşit să mă descurc. 

Lucrurile nu puteau fi mai clare. Mary şi-i imagina pe 
toţi trei reuniți în sânul aceleiaşi familii şi o cuprinse o 
mare disperare. Dacă Grant n-ar fi aspirat la o carieră 
ştiinţifică, spulberând astfel orice speranţă a lui Lewis 
de a-i succeda într-o zi la conducerea Oranei, acesta din 
urmă s-ar fi căsătorit cu siguranţă cu Amanda, fără nici 
o ezitare. Şi-ar fi asigurat în felul acesta nu numai 
succesor, ci şi fericirea de a trăi cu aceea pe care o 
iubea. 

Din fericire, providenţa i-o trimitea pe Mary Dean. 
Mary înţelegea mai bine graba lui Lewis de a nu scăpa 
ocazia. Datorită ei, nu va fi constâns să renunţe la 
Amanda şi ar putea conta poate pe un moştenitor. 

— La ce vă gândiţi? se interesă Amanda, intrigată 
de tăcerea prelungită a lui Mary. 

— La destinul fiului dumneavoastră, atât de diferit 
de acela pe care vi-l imaginaseţi pentru el. 

— Aş fi vrut să-l învăţ să iubească pământul. Asta 
mi-ar fi deschis multe posibilităţi. 

— Nu este totul pierdut. Veţi avea alţi copii. 

— Din nenorocire, nu. După naşterea lui Grant, am 
avut unele complicaţii. Nu voi mai cunoaşte bucuriile 
maternității. 

— Îmi pare rău. 

— Nutrebuie. Viaţa îmi oferă numeroase 
compensaţii. 

Ca Lewis, de exemplu, îşi spuse Mary în sinea ei. 
Amanda ştia oare că Lewis voia s-o ia în căsătorie? 
Aranjamentul acesta ar fi ideal pentru el: Amanda 
pentru dragoste, Mary pentru maternitate. Aceasta era 
oare cartea pe care Lewis se pregătea s-o joace? 

Mary se simţi uşurată văzând apropiindu-se sfârşitul 
mesei. Nu prevăzuse totuşi că Amanda va insista să 
aştepte întoarcerea lui Lewis. Nu întârzie de altfel să 
înţeleagă de ce. 

— Mai sunt încă invitată la cină? aruncă Amanda la 
sosirea lui Lewis. 

— Este cel mai mic dintre lucruri, ca să fiu iertat că 
te-am lipsit de compania mea, adineauri, încuviinţă el. 

Porniră prin urmare toţi trei pe drumul de întoarcere, 
Amanda în maşina ei, Lewis şi Mary în cea a lui Lewis. 

— Cum a mers consultaţia ta? întrebă el la ieşirea 
din oraş. 

— Foarte bine. Doctoriţa m-a găsit doar puţin cam 
slabă. 

— Mă angajez să îndrept eu asta. 

— Nu ai nici un motiv să te simţi răspunzător 
pentru mine, Lewis. Nu uita că am încheiat un acord. 

Degetele lui Lewis se încleştară pe volan. 

— Pentru Dumnezeu, Mary, tu ştii ce însemni 
pentru mine. De ce refuzi ajutorul meu? 

„Pentru că el nu îmi este oferit decât pentru 
copilaşul meu“, se gândi cu tristeţe Mary. 

— Intr-o zi sau alta va trebui să mă descurc singură, 
răspunse ea. 

— La Orana eşti la tine acasă, ştii bine. Ţie îţi revine 
alegerea. 

Mary îşi muşcă buza ca s-o împiedice să-i tremure. 
Ce tentant era să se lase cu totul în seama lui Lewis! Se 
ştia totuşi incapabilă de aşa ceva. Nu va consimţi 
niciodată să se căsătorească în absenţa oricărui 
sentiment reciproc. 

— Nu vrei nici măcar să încerci, bombăni Lewis. îţi 
inspir aşadar o asemenea ostilitate? 

Tensiunea crescu, în maşină. 

— Nu simt ostilitate faţă de tine. 

—  Dovedeşte-o, Mary. Acum. 

Mary aruncă o privire peste umăr, spre maşina 
Amandei. 

— Nu este nici momentul, nici locul. 

Lewis scoase un oftat adânc. 

— Este aşa cum mi-am închipuit: te-a şocat ceea ce 
mi s-a întâmplat în Sinai. 

Lacrimile înceţoşară vederea lui Mary. 

— Lewis, nu ştii ce îmi ceri. 

— Ba da, pe deplin. 

El apăsă pe neaşteptate pedala de frână şi ieşi pe 
marginea şoselei. Amanda făcu imediat la fel. Lewis 

cobori din maşină şi se duse să schimbe două vorbe cu 
ea. Când reveni, Amanda îşi reluă drumul şi dispăru 
curând după o cotitură. 

— Ce i-ai spus? întrebă Mary, cu un nod în gât. 

— Că ai probleme. Şi acesta este strictul adevăr, nu-i 
aşa? Mary alese soluţia de a se preface că nu înţelege. 

— Nu mai am greţuri. 

— Nu despre asta îţi vorbesc. Amanda ne va 
aştepta la Orana. Până atunci, aş vrea să-mi explici clar 
poziţia ta faţă de mine. 

— Nu am nici una, răspunse Mary cu un aer 
sfidător. 

Lewis desprinse fără nici o ezitare centura de 
siguranţă a 
lui Mary şi îşi trecu un braţ în jurul mijlocului ei. 

— Asta rămâne de văzut... 

Capitolul 1 

Lewis o trase pe Mary în braţele lui. 

— De fiecare dată când suntem împreună te 
zăpăceşti şi nu mai ştii ce să spui şi ce să faci. Te 
străduieşti să nu laşi să se vadă nimic, dar eu nu sunt 
orb. 

— Imaginaţia îţi joacă feste, încercă ea să 
protesteze. 

— Şi asta este poate doar în imaginaţia mea? 
replică Lewis arătându-i lui Mary propria ei mână care 
tremura. 

Mary îşi simţi respiraţia accelerându-se. Rochia i se 
păru brusc prea strâmtă şi îşi duse mâna la piept pentru 
a încerca să se liniştească. 

— Haide, Mary, recunoaşte că mă doreşti 
nebuneşte. N-o să reuşeşti niciodată să mă faci să cred 
contrariul. Dar poate te temi că după ceea ce mi s-a 
întâmplat în Sinai nu mai sunt bărbat întreg. Sunt gata 
să-ţi dovedesc contrariul. 

în loc de demonstraţie, îşi strecură o mână în cor- 
sajul lui Mary, care îşi ţinu respiraţia, în întregime la 
discreţia lui. Apoi, supunându-se parcă altei voințe 
decât a ei, îşi trecu braţele în jurul gâtului lui Lewis. 

— Nu aveam dreptate? îi murmură el la ureche. Mă 
doreşti. Spune-o, Mary. 

— Da... Oh, da! 

— Atunci promite-mi să nu părăseşti Orana. 

— Nu, Lewis, gemu ea. E imposibil! Nu este decât o 
problemă de ordin material. 

— Am înţeles. Imi reproşezi că nu-ţi pot dărui copii. 

Devenit brusc livid, îi dădu drumul lui Mary, mistuită 
de 
înfrigurare. Dacă i-ar fi spus cel puţin că o iubea, i s-ar fi 
oferit fără cea mai mică ezitare. 

— Nu înţelegi, murmură ea, rupând tăcerea 
încărcată de ostilitatea lui Lewis. 

— Ce anume nu înţeleg? Că refuzi să te încurci cu 
un bărbat steril? Poate că ai dreptate în fond. 

— Te asigur că refuzul meu n-are nici o legătură cu 
ce ţi s-a întâmplat în Orientul Mijlociu, Lewis. 

Dar acesta nu vru să audă nimic. 

— Dacă mă înşelam, n-ai fi reacţionat astfel. 

La ce bun să mai argumenteze? Dacă Mary îi 
mărturisea lui Lewis că îl iubea, el ar folosi ocazia ca să- 
şi însuşească imediat copilul ei. In aceste condiţii, nu 
trebuia cu nici un preţ să-i dezvăluie lui Lewis motivele 
refuzului ei. Indată după ce ea va pleca, el îşi va alina 
suferinţa lângă Amanda. Aceasta nu aştepta decât să-i 
potolească orgoliul masculin. 

Mary luă totodată o altă hotărâre: să întârzie la 
Orana însemna să se joace cu focul. în mai puţin de o 
lună va avea loc sărbătorirea celei de a o sută 

cincizecea aniversări. La sfârşitul festivităților, se va 
întoarce la Sydney, unde va cere pentru câtva timp 


ospitalitate tatălui ei. 
x x x 


Ajunşi la Orana, Mary văzu maşina Amandei oprită în 
faţa casei. La sosirea lor, aceasta ieşi să-i întâmpine, cu 
un aer îngrijorat. 

— V-a trebuit ceva timp! Te simţi mai bine, Mary? 
Găsesc că eşti cam palidă. 

— îndată ce mă voi odihni, nu se va mai observa, 
răspunse Mary. Prin urmare, cinaţi fără mine. 

împotriva oricărei aşteptări, Amanda păru 
decepţionată. 

— Imposibil. îţi rezervasem o surpriză. Pentru 
această ocazie, doamna Napier ne-a pregătit chiar un 
mic ospăț! 

Ca să nu supere pe nimeni, din lipsă de ceva mai 
bun, Mary recurse la o amânare. 

— Să văd cum mă simt peste o oră. 

Ajunsă în camera ei, nu mai avu nici un chef să se 
întindă în pat, obsedată de amintirea mângâierilor lui 
Lewis, în maşină. La gândul că fusese foarte aproape să 
cedeze, simţi un nod în gât. Dacă Lewis ar fi insistat, i-ar 
fi mărturisit cu siguranţă totul. Era oare chiar atât de 
orb? Nu vedea toată dragostea pe care i-o insufla? 

Prea tulburată pentru a se gândi să se culce, Mary 

se resemnă să se alăture Amandei şi lui Lewis, în salon. 
Timp de o lună, ocaziile de a-i vedea împreună se vor ivi 
adesea. Mai bine să se deprindă cu asta cât mai curând 
posibil. Fără să mai ia în considerare faptul că nu 
trebuia cu nici un preţ să se culce nemâncată. Doctoriţa 
insistase asupra importanţei unui regim echilibrat... 

Cu moartea în suflet, îi găsi pe Lewis şi Amanda în 
micul salon care servea deopotrivă de sufragerie, pe 
toată durata lucrărilor. 

— Te simţi mai bine? se interesă Amanda. 

— Da, mulţumesc. 

Lewis îi oferi un pahar cu apă la care adăugase suc 
de lămâie. Părea foarte destins, ca şi cum scena din 
maşină nu avusese niciodată loc. Mary simţi cum i se 
strânge inima, urmărindu-l în timp ce conversa cu 
Amanda. Avea impresia că un ocean o despărţea de 
acum înainte de el. 

Sosirea doamnei Napier, pentru a anunţa că masa 
era servită, întrerupse supliciul lui Mary. Mergând în 
urma lui Lewis şi Amandei, Mary observă cu surprindere 
că masa fusese aşezată frumos, cu un sfeşnic aprins în 
centrul ei. 

— Ce sărbătorim? se interesă ea, privindu-i rând pe 
rând pe comesenii ei. 

—  întreab-o pe Amanda, eu n-am nici cea mai mică 
idee. 

Dar aceasta refuză să dea vreo explicaţie şi-i invită 
cu gesturi manierate să se aşeze. Nu se întrerupse o 
clipă din flecăreala ei mondenă în timp ce li se servea o 
supă rece de avocado, apoi un peşte numit dorado, 
fript. Când doamna Napier le aduse desertul, 
nervozitatea lui Mary ajunsese la culme. Avea de gând 
să pretexteze o migrenă, când doamna Napier reapăru 
cu o sticlă de şampanie într-o frapieră argintie pe care o 
puse în mijlocul mesei. 

—Acum, poate că Amanda va consimţi în sfârşit să 
ne explice ce surpriză ne-a rezervat, remarcă Lewis. 

Amanda îşi ridică paharul. 

— Am o veste minunată să vă anunţ. 

— Te măriţi, zise Lewis. 

Amanda avu o expresie contrariată. 

— Ştii foarte bine că nu. 

El ar fi fost primul care s-o afle, se gândi Mary. Ochii 
Amandei străluceau din nou. 

— Am aflat astăzi că aniversarea noastră de o sută 
cincizeci de ani va fi marcată de sosirea unui nou venit 
în vale: copilul lui Mary! încheie ea pe un ton triumfal şi 
ridicându-şi paharul. 

Un fulger trecu prin ochii lui Mary: Amanda credea 
că-l pune la curent pe Lewis cu existenţa copilului! 
Această punere în scenă nu avea drept scop decât s-o 
discrediteze pe ea! în cazul acesta, decepţia Amandei 

va fi foarte mare. 

— Sunt încântat că asta te bucură, declară Lewis. 
Deoarece şi eu mă bucur. Să bem prin urmare pentru 
copilul lui Mary. Şi să-i urăm fericire şi prosperitate. 

El îşi ridică paharul, sub privirea încremenită de 
uimire a Amandei. Tânăra femeie reuşi cu mare 
greutate să facă haz de necaz. 

— Eu credeam că fac o surpriză! exclamă ea punând 
paharul pe masă. 

— A fost o surpriză, atât pentru Mary cât şi pentru 
mine. 

Amanda păli. 

— Ce... vrei să spui? 

Veni rândul lui Mary să-şi arate stupoarea. Oare 
unde voia Lewis să ajungă? 

— Ei bine, după părerea ta, cine este tatăl? întrebă 
el cu un aer amuzat. 

Schimbarea Amandei fu spectaculoasă. 

— Nu m-am gândit... nu ştiam... 

Acum albă la faţă ca varul, îşi împinse cu greutate 
scaunul şi se ridică. 

— Vă rog să mă scuzaţi. Este târziu. Mă duc acasă. 
Incremenită, Mary aşteptă ca maşina Amandei să se 
îndepărteze pe drum înainte de a se întoarce spre 
Lewis. 


— Cum ai putut să spui aşa ceva? 

— Ce anume? 

Mary îşi puse mâinile pe pântece. 

— Să pretinzi că eşti tatăl copilului meu! Te previn 
că îţi pierzi timpul. N-am să cedez acestui şantaj. 

— Nu este vorba de un şantaj, răspunse calm 
Lewis. l-am răspuns în felul acesta Amandei din două 
motive: primul, ca s-o învăţ să-şi vadă de treburile ei; al 
doilea, să-i alung o dată pentru totdeauna speranţa să 
se căsătorească într-o zi cu mine. 

— Darte iubeşte! exclamă Mary. 

— Nu. Are nevoie de un umăr de care să se sprijine, 
de o forţă în care să aibă o rezervă. Dar Amanda nu 
iubeşte şi nu va iubi niciodată pe nimeni decât propria 
ei persoană. l-am repetat-o de sute de ori, dar ea nu 
încetează să spere. Am multă prietenie pentru ea, nimic 
mai mult. 

— Dacă Grant ar fi iubit pământul, nu te-ai fi lăsat 
greu! 

Lewis primi liniştit mânia lui Mary. 

— Nu sunt atât de sigur de asta. 

Furioasă, Mary puse paharul pe masă. 

— Te-am văzut destul! Mă duc să mă culc. 

Surâsul tandru şi înţelegător al lui Lewis reuşi totuşi 
s-o îmbuneze. 

—Emoţiile acestea te-au epuizat. Am să-i cer 
doamnei Napier să-ţi aducă sus o ceaşcă de lapte, 

numaidecât. 

Ridicându-se la rândul lui de pe scaun, Lewis puse o 
mână pe umărul lui Mary. 

— încearcă să nu-ţi faci griji. Mâine dimineaţă vei 
înţelege că am avut dreptate să procedez aşa cum am 
făcut-o. 

Dreptate pentru cine? se întrebă insistent Mary, 
ajunsă în camera ei. Poate că era convins că procedase 
bine, dar dacă Amanda era bârfitoare, cum pretindea el, 
vestea se va răspândi cu iuţeala fulgerului. Şi ce se va 
întâmpla în momentul când ea se va hotărî să plece? 

li trecu prin minte o bănuială îngrozitoare: şi dacă 
Lewis hotărâse ca, pe această cale abilă, să-şi 
însuşească bebeluşul ei? Dacă printr-un ghinion 
bebeluşul şi cu el aveau aceeaşi grupă sangvină, 
chestiunea i-ar putea duce foarte bine în faţa justiţiei. In 
cazul acesta, lui Mary nu-i va mai rămâne decât să 
dovedească sterilitatea lui Lewis. Spera el oare că ea nu 
va avea inima să recurgă la asemenea măsură extremă 
ca să se apere? 

O bună parte din noapte, Mary îşi analiză amănunţit 
temerile. Spre dimineaţă, i se arătă în sfârşit o rază de 
speranţă: era preferabil să povestească totul tatălui ei 
decât să rămână o zi în plus la discreţia maşinaţiilor lui 
Lewis. 

O dată hotărârea luată, adormi în sfârşit. La micul 

dejun, doamna Napier o anunţă pe Mary că Lewis ieşise 
şi nu se va întoarce până la prânz. 

Imediat după ultima îmbucătură înghițită, Mary se 
folosi de acest răgaz de câteva ore şi, ridicând 
receptorul, formă numărul tatălui ei. După ce sună a 
doua oară, îi răspunse Linda. 

— Alo? Mary la telefon. 

Reacţia entuziastă a Lindei o descumpăni pe Mary: 

— Mary! Ce drăguţ din partea ta că suni. Băieţii au 
apreciat mult felicitările tale de aniversare şi Barry mi-a 
citit ultima ta scrisoare. Se pare că te-ai distrat bine la 
mină, ia spune! Şi acum, iată-te din nou decoratoare! 

Cărui fapt îi datora oare Mary această schimbare 
radicală de atitudine? 

—O singură neplăcere, suspină ea. Mina nu 
aparţinea nicidecum unchiului Lou. 

Linda îşi exprimă imediat solicitudinea. 

— Biata de tine! Draga mea, înţeleg mai bine de ce 
ai părăsit totul ca să te duci să renovezi casa aceea. Ce 
noroc! 

Mary se bucură că făcuse deja câteva aluzii 
referitoare la problemele ei. Acum, putea să-i relateze 
Lindei toată povestea. 

— Noroc? Poate, începu ea. Dar imaginează-ţi că... 

— Este mai greu decât credeai, îmi imaginez cu 
uşurinţă, dar asta îţi va face până la urmă o reclamă 

mai bună. 

— M-ar mira, reluă Mary. De altfel, sunam ca să vă 
rog ceva: aş vrea să mă întorc pentru câtva timp ac... 

Linda n-o lăsa să termine. 

— Acasă? Imposibil! Tocmai mă pregăteam să-ţi 
scriu ca să-ţi anunţ vestea. 

Un fior de nelinişte o străbătu pe Mary. 

— La telefon vei fi mai puţin surprinsă, continuă 
Linda. închipuie-ţi că tatăl tău şi cu mine vindem casa şi 
plecăm împreună într-o călătorie în jurul lumii. 

Bucuria Lindei nu găsi nici un ecou la Mary. Incetul 
cu încetul, aceasta înţelese că de acum înainte putea 
spune adio casei copilăriei sale. Tatăl ei visa de mult 
timp să se lanseze în descoperirea planetei. Dorinţa lui 
va fi în sfârşit împlinită. 

— Tata a câştigat oare la loterie? întrebă ea cu 
voce slabă, în lipsă de altceva. 

— Nici vorbă! râse Linda. O mătuşă îndepărtată 
tocmai a murit şi mi-a lăsat moştenire o parte din 
proprietatea ei. De fapt, nişte vechi mobile groaznice, 
dar care sunt antichităţi de mare valoare. Iți dai seama, 
Mary? Nu numai că John şi cu mine plecăm, dar vom 
putea călători confortabil. 

— Dar... Cal şi Chris? 

— Ne vor însoţi, bineînţeles! Dacă ai vedea cât de 
entuziasmați sunt! De călătorie sau mai cu seamă de 
perspectiva de a chiuli de la şcoală timp de un an, nu 
ştiu prea bine, dar n-are importanţă. Ard de nerăbdare 
să pornească la drum. Nu e minunat? 

— Oh, ba da, este fantastic, încuviinţă Mary, 
consternată. 

— Imi imaginez cu uşurinţă supriza ta, dar John şi 
cu mine am hotărât că este acum sau niciodată. Eşti 
mulţumită pentru noi, sper? 

Mary se luptă cu spaima care o cuprindea. 

— Foarte mult, reuşi ea să articuleze. Tata şi cu tine 

aţi meritat să fiţi fericiţi. Sper că îmi veţi trimite o 
mulţime de cărţi poştale. 

— Eşti o fată foarte de treabă, Mary, declară în 
sfârşit Linda. M-ai îngrijorat mult, la început, acum pot 
să ţi-o spun. Eşecul primei mele căsătorii nu mă 
influenţa în favoarea ta. Dar, după aceea, am înţeles că 
eşti altfel. Crezi într-adevăr în fericirea noastră. 

— Bineînţeles! 

— îţi mulţumesc, Mary. Nu poţi să ştii cât de mult 
mă bucur. De fapt, eu tot flecăresc şi nu te-am 
întrebat,de ce ai sunat? 

Din două, una: ori îi spunea adevărul Lindei şi le 
întuneca în mod inutil fericirea, ori păstra tăcerea. Nu 
avu nici o ezitare. 

— Nu amnici un motiv precis, răspunse ea 
încleştându-şi degetele pe receptor. Numai pentru a afla 
veşti despre toţi. Tine-mă la curent, promiţi? 

— Desigur. în ultima ta scrisoare ne-ai comunicat 
numărul de telefon al celui care te-a angajat. Te voi 
suna acolo îndată ce vom avea noutăţi. Vii, bineînţeles, 
la petrecerea noastră de rămas bun? Am să-ţi precizez 
data. 

Lucru imposibil însă, fără să le dezvăluie că era 
însărcinată, riscând să le strice plăcerea. Era preferabil 
să aştepte întoarcerea lor. Până atunci, viaţa ei va fi mai 
echilibrată. Cel puţin aşa spera. Cu inima grea, îi spuse 

la revedere Lindei şi închise telefonul. 

Din fericire, Lewis era plecat, deoarece i-ar fi lipsit 
curajul să-l înfrunte acum. Ce se va întâmpla oare cu 
ea? Nici nu se punea problema să mai rămână o zi în 
plus după terminarea lucrărilor începute la Orana. Dar 
unde să se refugieze, după aceea? 

Complimentele pe care i le făcuse Amanda 
referitoare la talentele ei de decoratoare îi sugeraseră o 
idee: la urma urmei, de ce n-ar transmite altor femei 
cunoştinţele pe care ea însăşi le primise? Ea urmase 
cursuri prin corespondenţă. Putea prin urmare să 
organizeze un învăţământ original, adresat persoanelor 
reţinute acasă de anumite obligaţii, făcându-şi 
publicitate în acest sens. Asta i-ar garanta mijloacele de 
existenţă pe toată perioada sarcinii. 

O licărire de bucurie i se aprinse în ochi, simțind că o 
părăseşte disperarea. In fond, n-avea nevoie de nimeni 
ca să se îngrijească de nevoile ei. 

Va rezolva cu siguranţă o problemă importantă, cea 
a mijloacelor de existenţă. Dar cum rămânea oare cu 
restul? Va supravieţui fără Lewis? 

Hotărând să amâne pentru mai târziu momentul 
când să reflecteze la această problemă, se duse în salon 
ca să vadă ce fac lucrătorii. Ca întotdeauna, activitatea 
îi permitea să-şi uite grijile până la găsirea unei soluţii. 

Lucra de câtva timp când Amanda dădu buzna în 

încăpere. Era de o eleganţă ireproşabilă, ca de obicei. 

— Bună ziua, Mary. Doamna Napier mi-a spus că vă 
voi găsi aici. Văd că lucrurile înaintează. Salonul acesta 
este literalmente transformat. 

—  Mărturisesc că sunt destul de mulţumită. 

— Oricine ar putea jura că stucaturile tavanului sunt 
autentice. Şi abia dacă mai recunosc podeaua, acum că 
a fost curățată! 

Incurajată de entuziasmul Amandei, Mary zâmbi. 

— Pentru mine, cea mai mare descoperire rămâne 
totuşi acest sfeşnic care a aparţinut pe vremuri unui 
maharajah. Figura în inventarul din 1840, dar era 
imposibil să dăm de urma lui. Lewis şi cu mine l-am 
căutat peste tot, ca să-l găsim până la urmă în fundul 
podului casei. Un profesionist se ocupă acum de 
curăţarea lui. 

Amanda se declară de acord că era splendid. Cu 
siguranţă, însă, nu venise s-o laude pe Mary pentru 
reuşitele ei. Atunci, care era oare rostul acestei vizite? 
Considerând că aşteptarea durase destul, Mary îi anunţă 
pe lucrători că puteau face o pauză şi o invită pe 
Amanda să ia o cafea. 

Pentru o clipă, pe faţa Amandei apăru o expresie 
triumfătoare. Dar imediat după aceea, reveni la masca 
jovială anterioară. 

— Cu mare plăcere, acceptă ea. 

In salonul cel mic, doamna Napier pusese pe masă o 
farfurie cu fursecuri, o cafetieră de argint şi nişte ceşti 
frumoase de porțelan. Mary servi cafeaua. Cu fiecare 
clipă care trecea, îngrijorarea ei creştea. Oare când se 
va hotărî Amanda să-i expună adevăratul motiv al 
vizitei? 

— Aş vrea să-mi cer scuze pentru ieri seară, rosti 
ea în cele din urmă. 

— Nu-i nimic, răspunse Mary, care nu putea 
nicidecum să se lase înşelată. Lewis n-ar fi trebuit să vă 
vorbească pe tonul acela. 

Lacrimi apărură pentru o clipă în ochii Amandei, 
repede stăpânite. 

— Este adevărat. El nu ştie nimic despre 
sentimentele mele faţă de el. 

Inima bună a lui Mary ieşi la suprafaţă. 

— ÎI iubiți, nu-i aşa? 

Amanda dădu din cap. 

— Lewis Îmi repetă mereu că fac o greşeală 
agățându-mă astfel de el. Dar noi am crescut împreună, 
şi mi-a fost de mare ajutor, după ce am rămas văduvă. 

— Şi v-aţi căsătorit totuşi cu Steven Farmer. 

— Asta numai pentru că Lewis se reangajase 
voluntar în unităţile de menţinere a păcii. Eu am vrut să- 
| aştept, dar el a refuzat. Nu era sigur că se va întoarce 
şi eu nu puteam trăi fără o prezenţă masculină lângă 

mine. în ziua de azi, pare absurd, dar aşa s-a întâmplat. 
După moartea lui Steven, nu mi-aş fi putut reveni fără 
ajutorul lui Lewis. 

în mod paradoxal, această depedenţă excesivă era 
fără îndoială ceea ce-l împiedica pe Lewis s-o iubească 
pe Amanda. Râsul forţat al acesteia din urmă întrerupse 
cursul gândurilor lui Mary. 

— Darmă întreb de ce îţi spun toate astea. 
Venisem numai să vorbesc cu dumneata despre 
serbare. 

— Serbare? 

— Prin urmare, Lewis nu ţi-a spus nimic? Organizăm 
o mare serbare de binefacere pentru orfanii districtului. 
La încheierea restaurării Oranei, vom invita toţi locuitorii 
văii la un mare banchet în cursul căruia la fiecare din 
cele trei proprietăţi se va servi câte un fel de mâncare. 
Desertul va fi servit la Orana, unde va avea loc balul. 

— Bună idee, remarcă Mary fără prea mare 
entuziasm. Aş putea da o mână de ajutor? 

— N-avea grijă, toată lumea va avea ceva de făcut. 
Dumneata ai făcut destul cu aceste lucrări de 
restaurare. Datorită dumitale, Orana va arăta minunat. 

— Osăvă placă mult sala de recepţie după ce se 
va pune tapetul pictat de mână. 

— Sunt nerăbdătoare să-l văd. Ce planuri ai, când 
totul se va termina, Mary? 

Tensiunea urcă sensibil în încăpere. Mary sesiză 
cursa ascunsă de nevinovata întrebare. 

— încă nu ştiu, murmură ea. 

Pentru Amanda, Lewis era tatăl copilului lui Mary. De 
aceea, se folosi de această neînțelegere ca să afirme: 

— Asta va depinde de Lewis. 

Zâmbetul Amandei se şterse imediat şi privirea ei 
deveni tăioasă ca un vânt de iarnă, când se cufundă în 
cea a lui Mary. 

—Nu cred, Mary. Dimpotrivă, depinde în întregime 


de dumneata. 


Capitolul 8 

Totul începu să se clatine periculos în jurul lui Mary. 
Dacă Amanda credea realmente că Lewis era tatăl 
copilului, logica impunea ca orice hotărâre să fie luată 
de comun acord cu el. 

— Nu înţeleg, răspunse Mary ca să câştige timp. 

— Ai vrea totul pentru dumneata: reuşită 
profesională, frumuseţe, şi acum un copil. Nu-l vei avea 
şi pe Lewis pe deasupra, ar fi prea nedrept. 

—Viaţa este adesea nedreaptă, Amanda. Fiecare se 
descurcă aşa cum poate. 

Amanda îşi aruncă părul pe spate, cu un gest 
provocator. 

— Confuzia aceea, cu mina, nu era de fapt decât un 
mijloc să te insinuezi aici, nu-i aşa? Ai prevăzut totul! 
Dar eu te previn că n-am să renunţ la Lewis. Ştiu foarte 
bine ce pui la cale. 

In ochii Amandei strălucea o asemenea licărire de 
triumf încât Mary se înfioră. 

— Nu pun absolut nimic la cale. Ce-ar fi să-mi spui 
unde vrei să ajungi? 

— Foarte bine. Nu ştiu ce fel de poveste i-ai înşirat lui 
Lewis, dar ştiu sigur că el nu poate fi tatăl copilului 
dumitale, orice ar spune şi orice ar crede. 

Mary simţi un nod în gât. 

— Se pare că eşti foarte sigură pe dumneata. 


128 VALERIE DUHAMEL 


Amanda continuă, apăsând pe fiecare cuvânt. 

— In timp ce se afla ca rezervist reangajat în 
unitatea aceea de menţinere a păcii în Orientul Mijlociu, 
au fost atacați de terorişti. Armele chimice folosite de 
aceştia l-au făcut steril. 

Tonul aproape indiferent nu temperă cu nimic şocul 
produs de cuvintele ei. Mary fu copleşită de spaimă. 
Aşadar, Amanda ştia! Şi câte mai ştia încă? 

— Cum ai descoperit? 

— Fosta lui soţie, Christine, şi cu mine eram 
prietene. Intr-o seară, ea mi-a povestit totul. N-avea nici 
o teamă, n-am dezvăluit nimănui secretul; în fine, 
deocamdată. 

Amenințarea era clară. 

— N-o să-i faci totuşi asta lui Lewis, protestă Mary. 
la-te mai curând de mine. 

— Asta este şi intenţia mea. lată de ce ţi-am spus că 
urmarea evenimentelor depinde în întregime de 
dumneata. Va fi de-ajuns să părăseşti valea imediat 
după ce îţi termini misiunea la Orana. 

— Şi dacă refuz? 

— în cazul acesta, secretul lui Lewis se va răspândi 
cu iuţeala fulgerului în toată valea. 

Mary abia înregistra ameninţarea Amandei când 
sesizară amândouă o mişcare în preajma uşii. Mary 
întoarse capul şi păli zărindu-l pe Lewis. Chiar îmbrăcat 

cu pantaloni şi o cămaşă kaki plină de praf roşu, era 
bărbatul cel mai seducător pe care-l întâlnise vreodată. 
Dar ceva îi umbrea privirea. Ce auzise, de fapt? înaintă 
imediat spre el, cu mâinile întinse. 

— Lewis! 

El o respinse fără menajamente pe Mary. 

—  lată-te satisfăcută, acum. 

O palmă n-ar fi stupefiat-o mai mult pe Mary. 

— Dar... ce vrei să spui? 

— l-ai povestit totul Amandei! Crezi că sunt surd? 

O durere nesfârşită o copleşi pe Mary şi ea avu 
impresia că un pumnal îi străpunge inima. Scutură din 
cap, orbită de lacrimi. 

— Te înşeli, Lewis. Eu nu... 

— Negi că tocmai vorbeai despre infirmitatea mea? 
Nu-ţi spunea Amanda că toată valea va afla curând, din 
vina ta? 

Prin urmare, el nu auzise decât ultimele cuvinte ale 
Amandei. O rugă din priviri pe Amanda s-o 
dezvinovăţească. Cum însă aceasta tăcea, Mary făcu o 
mişcare de retragere, dar Lewis o prinse de umăr. 

— Unde te duci? 

— Să-mi fac valizele. 

— N-o opri, Lewis, interveni Amanda. Nu crezi că a 
provocat destule neajunsuri? 

Lewis îi dădu imediat drumul lui Mary, care alergă în 

camera ei. Cu gesturi de automat, îşi aruncă hainele şi 
lucrurile claie peste grămadă în valize. Dacă Lewis o 
credea capabilă să-i trădeze încrederea şi ajunsese s-o 
condamne fără să accepte s-o asculte, nimic n-o mai 
reţinea la Orana. Unde se va duce oare? Nu avea nici 
cea mai mică idee. 

Tresări auzind bătăile în uşă, dar se hotări să nu 
răspundă. 

— Mary, deschide! Trebuie să-ţi vorbesc. 

Slavă Domnului că se gândise să pună zăvorul. 

— Pleacă, Lewis, murmură Mary cu vocea înecată de 
lacrimi. 

— Plângi? 

— Nu văd de ce aş plânge. Nu am nimic să-mi 
reproşez. 

Lewis zgâlţâi clanţa şi Mary tresări, ca şi cum o 
pălmuia. 

— Mary, deschide, îţi spun! Şi continuă asaltul 
asupra uşii, până reuşi să smulgă clanţa, apoi intră în 
cameră. 

Mary lăsă să-i izbucnească mânia. 

— Nu eşti decât o brută! Din cauza ta, această 
splendidă piesă de marchetărie veche este distrusă! Eşti 
un vandal, auzi? Un vandal! 

Peste măsură de furioasă, se repezi la el, izbindu-i 
pieptul cu pumnii. Dar putea la fel de bine lovi o stâncă. 

Lewis îi prinse încheieturile mâinilor. 

— Lasă-mă! strigă ea. Altfel... 

împotriva oricărei aşteptări, el zâmbi. 

— Altfel, ce? Sunt îngrozit, Mary. 

— Ei bine, pe mine nu mă sperii! 

— Sper. 

Dând drumul mâinilor lui Mary, el o luă în braţe. Cu 
respiraţia tăiată, ea văzu gura lui Lewis apropiindu-se 
implacabil de a ei. Şi când el puse stăpânire pe buzele 
ei, i se păru că totul se răstoarnă în jur. în doar câteva 
secunde, flăcările pasiunii şi ale dorinţei o mistuiau deja. 
Lewis o săruta ca şi cum n-avea nici o dorinţă să 
întrerupă vreodată acest sărut. Foarte repede, furia lui 
Mary nu mai fu decât o amintire. Aici era locul ei, în 
braţele lui Lewis, nicăieri în altă parte. Cum putuse oare, 
o singură clipă, să-i treacă prin gând că s-ar putea 
despărţi de el? 

O capitulare atât de bruscă o scoase din minţi. Lewis 
îşi folosea puterea pe care o avea asupra ei ca s-o 
recucerească şi ea căzuse imediat în cursă! El nu 
acţiona astfel decât din teama de a nu pierde copilul. Cu 
pasiunea domolită de aceste gânduri, Mary sfârşi prin a- 
| respinge. 

— Ce nu este în ordine? întrebă el. 

Făcând câţiva paşi înapoi, Mary îşi aranjă părul. 

— Tu. Eu. Totul. 

— Credeam... 

— Credeai că dacă îţi foloseşti farmecele, asta va 
şterge totul. Te-ai înşelat! 

Lewis făcu un gest descurajat. 

— Aşa s-ar spune. 

Mary îi aruncă o privire rugătoare. 

— Pentru mine, legăturile cu o persoană nu vor fi 
niciodată pur fizice, Lewis. După tine, eu nu aş merita 
respectul tău pentru că sunt însărcinată fără s-o fi vrut? 

—  Ce-ţi trece prin cap, Mary? Te respect mai mult 
decât pe toate femeile pe care le-am cunoscut înainte 
de tine! Trebuie să mă crezi! 

— Ce vrei de la mine, Lewis? 

— Să-ţi prezint scuzele mele. 

Mary făcu ochii mari, amuţită de surprindere. 

— Imediat după ce te-am acuzat mi-am dat seama 
de greşeala mea. Iți cer iertare că m-am îndoit de tine, 
chiar pentru câteva secunde. 

Inima lui Mary începu să bată mai repede. 

— Christine este aceea care te-a trădat, Lewis. Intr- 
un moment de slăbiciune, ea i-a povestit totul Amandei. 
Dar nimeni altcineva nu este la curent. 

Lewis încuviinţă încet din cap. 

— Arfi trebuit să bănuiesc. 

Uşurarea lui Mary fu pe măsura furiei ei precedente. 
Liniştită, se întoarse la valizele ei. De acum înainte, 

putea să plece cu conştiinţa împăcată. 

— Mary, rămâi, te rog, rosti pe neaşteptate Lewis. 
Am nevoie de tine aici. 

Ce mult ar fi dat să-l audă rostind aceleaşi cuvinte 
cu dragoste! Agăţându-se de hotărârea ei, Mary se 
strădui să rămână inflexibilă timp de câteva secunde. 
Foarte repede, însă, renunţă să se lupte. 

— De acord, zise ea cu un suspin adânc. Mă 
angajez să termin ceea ce am început. 

Era cu siguranţă nebunie curată, dar de acum 
înainte era peste puterile ei să facă altfel. 

— Mulţumesc, murmură Lewis, cu sinceritate. O să 
chem pe cineva să-ţi repare uşa, după-amiază. 

— Şi în privinţa Amandei, ce intenţionezi să faci? 

El oftă. 

—Nu am nici cea mai mică idee. Tot ce sper este că 
va avea decenţa să păstreze informaţia pentru ea. 
Altfel, va trebui să mă resemnez. 

Mary nu împărtăşea stoicismul lui Lewis. El nu 
văzuse flacăra din ochii Amandei, când o ameninţase pe 
ea. Exista o singură consolare, Lewis nu risca nimic 
până la terminarea lucrărilor de renovare. 

— Mary, aş vrea să mă ierţi pentru suferinţa pe 
care ţi-am provocat-o în dimineaţa asta. 

Mary scutură din cap. 

— Nimic nu te obligă la asta. 

El îi luă între degete bărbia, cu atâta blândeţe încât 
ei îi veni să plângă. 

— Ştiu, dar n-ai avut aproape deloc ocazia să te 
relaxezi, de când ai sosit aici. Mi-ar plăcea mult să-ţi 
arăt Orana. 

Perspectiva de a petrece câteva ore în compania lui 
Lewis o atrăgea şi o speria la fel de mult pe Mary. Era 
oare prudent să se aventureze cu el în afara drumurilor 
circulate, vulnerabilă cum era la cea mai mică 
provocare din partea lui? 

li era foarte greu să se arate rezonabilă, în timpul 
din urmă. Prin urmare, nu fu surprinsă auzindu-se 
răspunzând afirmativ. La urma urmei, amintirea acestor 
momente privilegiate îi va fi foarte prețioasă, după ce îl 
va părăsi pe Lewis. 

După ce îmbrăcă nişte blugi şi o bluză cu mâneci 
scurte, i se alătură lui Lewis care o aştepta rezemat cu 
spatele de Range Rover. Se îmbrăcase cu o cămaşă 
curată, dar îşi păstrase pantalonii şi cizmele încă pline 
de praf roşu. 

Amintindu-şi că nu trecuse mult timp de când se 
cuibărise la pieptul acesta larg şi musculos, Mary şovăi. 
Trebuie să-şi fi pierdut minţile ca să accepte propunerea 
lui Lewis. Era oare prea târziu ca să îndrepte lucrurile? 

Cum el sesiză ezitarea, micşoră distanţa care-i 
despărţea. 

— Eşti gata? 

— Ai cu siguranţă de lucru, Lewis. 

— Lucrez de la răsăritul soarelui, triind o mie cinci 
sute de capete de vite, dintre care cea mai mare parte 
au fost atinse pentru prima dată în viaţa lor de o fiinţă 
umană. Prin urmare, merit din plin câteva ore de 
odihnă, nu crezi? 

—Nu ţi s-a întâmplat niciodată să doreşti să-ţi 
schimbi meseria? 

— Doamne Dumnezeule, nu! îmi place prea mult 
ceea ce fac! Mi s-a întâmplat să străbat proprietatea 
mai mult de o săptămână, pe spinarea calului, ca să 
aduc înapoi acasă mii de vaci, ajutat de elicoptere. Te 
asigur că asta bate tot ce are de oferit oraşul. 

După ce o ajutase pe Mary să se aşeze pe scaunul 
pasagerului, Lewis se strecură la volan. 

— Ce vrei să vezi mai întâi? 

Tulburată la fel de mult de vecinătatea lui Lewis şi 
de parfumul after-shave-ului său, Mary răspunse: 

— Nu am nici cea mai mică idee. Mă las în seama 
ta. 

Lewis se opri mai întâi în vârful unei coline înalte 
care 
domina valea. De acolo, îi arătă lui Mary diferitele zone 
care constituiau Orana şi îi explică faptul că pe aceste 
terenuri se întâlneau multe vite, precum şi o turmă de 

capre de angora achiziţionate recent. în râul care 
străbătea Orana, se puteau găsi bibani aurii, somni sau 
lini enormi. De acolo de sus, zăriră canguri adăpostiţi de 
căldură sub copaci sau sub colţuri de stâncă. 

Din când în când, Lewis uita ignoranţa lui Mary în 
materie de agricultură şi îşi presăra explicaţiile cu 
termeni tehnici din care ea nu înţelegea nici un cuvânt. 
îi era însă de-ajuns să privească figura pasionată a lui 
Lewis, ca să-şi dea seama cât de profund era 
ataşamentul lui pentru pământ. 

— Cum te-ai putut hotărî să părăseşti Orana? întrebă 
ea, gândindu-se la lunga perioadă pe care Lewis o 
petrecuse în Sinai. 

— N-am avut de ales: tata şi cu mine am fi fost într- 
un conflict permanent. După criza lui cardiacă, a fost 
nevoit să înceteze să lucreze, astfel că m-am putut 
întoarce. Acum, n-aş mai pleca niciodată. 

Mary era tulburată de dragostea pe care Lewis o 
purta domeniului său. Se întrebă ce puteai simţi având 
rădăcini atât de adânci. Ea nu avea aşa ceva, părinţii ei 
emigrând din Anglia înainte de naşterea ei. Unchiul Lou 
fusese singura ei familie, în Australia. 

— Unde mergem acum? se interesă ea ca să alunge 
aceste gânduri triste. 

— Spre Tillaron. Aş vrea să-ţi arăt ceva. 

Se apropiau de hotelul dintre Orana şi Tillaron când 


VALEA OPALELOR 137 


Lewis părăsi pe neaşteptate drumul ca să coboare panta 
destul de abruptă a colinei. Mary îşi stăpâni un țipăt şi 
închise ochii. Lewis îşi pierduse oare minţile? || auzi 
râzând, frânând brusc şi oprind motorul. 

— Acum poţi să te uiţi, am ajuns. 

Mary se execută cu prudenţă şi îşi reţinu imediat 
respiraţia. In spatele lor, maşina deschisese un fel de 
culoar în iarba înaltă care se oprea la marginea unui lac 
de o asemenea frumuseşe încât Mary făcu ochii mari, 
mută de admiraţie. 

— Splendid, nu? murmură Lewis. 

Mary nu avea cuvinte să descrie ceea ce simţea. Nici 
cea mai mică adiere de vânt nu încreţea suprafaţa 
albastră a apei. Lumina soarelui se strecura printre 
frunzele unor eucalipţi enormi ale căror miresme 
parfumau atmosfera. 

—  Ghicesc exact ceea ce simţi, zise Lewis zâmbind. 
Aveam cam zece ani când am descoperit locul acesta. 
Veneam aici ca să mă scald. Vezi frânghia aceea, legată 
de capătul acelei ramuri de copac? O foloseam ca să 
intru şi să ies din apă. 

Luând-o pe Mary de umeri, o obligă să se întoarcă 
încetişor în direcţia aceea. Mary zări frânghia şi şi-l 
imagină fără greutate pe Lewis căţărându-se pe ea cu 
supleţe. 

— Locul acesta este un adevărat vis, murmură ea. 

— Asta a fost pentru mine. Mă simţeam aici la mine 
acasă. 

în timp ce Lewis descărca maşina, Mary se aventură 
pe 
drumul care se întindea de-a lungul lacului. Când reveni, 
Lewis întinsese masa picnicul la umbra unui copac. 

—  Ti-e foame? întrebă el la apropierea ei. 

Pâinea crocantă, salata şi puiul rece o făcură pe 
Mary să-i lase gura apă. 

— în urmă cu un minut, nu. Acum, da, răspunse ea 
zâmbind. Mâncară într-o tăcere complice, admirând 
frumuseţea care-i înconjura. Mary se delectă cu 
desertul, o „specialitate“ de ciocolată cu alune a 
doamnei Napier. 

— Este un veritabil păcat, declară ea. 

— Dece trebuie asociată întotdeauna plăcerea cu 
un păcat? 

După ce înghiţi ultima îmbucătură, Mary se întinse 
pe 
pătură. 

— N-am spus asta. 

— Răspuns tipic feminin, râse Lewis. 

— Ce ştii tu? obiectă Mary, destinsă complet după 
acest ospăț şi datorită splendorii peisajului înconjurător. 
Ţin să-ţi comunic că am reflectat mult la viitorul meu, în 
dimineaţa asta. 

Lewis deveni imediat extrem de atent. 

— Şi ce ai hotărât? 

— Să înfiinţez un curs de decoratori prin 
corespondenţă pentru cei interesaţi de restaurarea 
locuinţelor vechi, considerate istorice. 

Parcă uşurat, se lăsă să alunece pe trunchiul 
copacului de care se sprijinea, ca să se întindă la rândul 
lui. 

— Ideea este excelentă. Un curs de genul acesta 
mi-ar fi fost de mare folos, când am început să 
restaurez Orana. 

— Exact. Voi putea să explic elevilor mei cum să 
stabilească originea cutărei sau cutărei construcţii şi să 
le indic unde pot găsi materialele necesare. 

— Te-ai gândit la toate. 

— Este ciudat, nu pari foarte entuziasmat. 

Ca pentru a confirma bănuielile lui Mary, Lewis puse 
mâna pe o ceaşcă din plastic şi o strivi între degete. 

— Ştii foarte bine de ce. Nu vreau să pleci de aici, 
Mary. Dacă te-ai stabili la Orana, eu aş fi încântat. 

Mary simţi un nod în gât. 

— Locul de unde îmi fac treaba este prin urmare 
atât de important? 

— Trebuie să răspund la această întrebare stupidă? 
Mai gândeşte-te la propunerea mea, Mary. Este încă 
valabilă şi planul pe care te-ai hotărât să-l pui în 

aplicare nu schimbă cu nimic situaţia. 

— Tii atât de mult să rămân? 

— N-am dorit niciodată ceva mai mult, de când ne- 
am întâlnit. 

Dacă n-ar fi stat jos, picioarele ar fi refuzat s-o 
susţină, atât de mare era emoția ei. 

— Oh, Lewis, nu ştiu ce să-ţi spun. 

— Atunci, spune-mi da. Priveşte în jurul tău. Nu 
cunosc loc mai frumos unde să creşti un copil. 

Din nou copilul! Cu inima chinuită de o amară 
decepţie, Mary îi puse lui Lewis întrebarea care îi ardea 
buzele. 

— M-ai fi vrut şi dacă nu eram însărcinată? 

Lewis păru că păleşte brusc. 

— Ce tot îndrugi? Vrei să spui că nu aştepţi un 
copil? Că m-ai minţit de la început? 

—  Linişteşte-te, nu te-am minţit. Dar cine ştie ce se 
poate petrece? Se întâmplă din păcate, uneori, ca o 
sarcină să nu fie dusă până la capăt. 

Oricât de îngrozitoare era această perspectivă, 
trebuia totuşi avută în vedere. Un motiv în plus pentru a 
nu accepta nici un acord prematur cu Lewis. 

Constată cu surprindere că ultima ei frază stârnise 
furia acestuia. 

— Christine spunea exact acelaşi lucru înainde de 
a-şi ucide copilul. Aceasta este oare şi intenţia ta? 

Cu ce drept o compara cu Christine? Se confirmau 
încă o dată cele mai sumbre temeri ale lui Mary: pentru 
el, numai copilul avea importanţă. 

Dezarmată, scutură energic din cap. 

—  N-aş face niciodată nici cel mai mic rău copilului 
meu! exclamă ea cu patimă. Nu pentru că tu mă 
ameninţi, ci pentru că este vorba de copilul meu, de 
viaţa mea. 

In timp ce se îndepărta de Lewis, din dorinţa 
disperată de a pune o distanţă mai mare între ei, el o 
prinse de mână. Prima mişcare a lui Mary fu să-l 
respingă violent. Dar abia o atinsese şi trebuia să se 
încline în faţa evidenţei: nu era decât o jucărie în 
mâinile lui. Când o strângea astfel, simţea că toată 
mânia ei era copleşită şi spulberată de un torent de 
pasiune şi că nu-i mai putea refuza nimic. 

Când va lua oare sfârşit acest chin? 

Capitolul 9 

—  Arată-mi că mă iubeşti, Lewis, te rog. 

Mary nu se mai recunoştea. Ea, să rostească o 
cerere atât de nesăbuită? Lewis nu se lăsă rugat şi o 
strânse în braţe. 

— De ce oare toate certurile noastre se termină în 
felul acesta? murmură el. 

— Ne certam? întrebă Mary, care deja nu-şi mai 
amintea. 

— Da. îmi pare rău că te-am comparat cu Christine. 
Nu ştiu ce m-a găsit. Sunteţi total diferite: în primul 
rând, tu eşti de o mie de ori mai frumoasă. Dar, ceea ce 
este şi mai important, tu ai o inimă. 

— Nu mă voi atinge niciodată de un fir de păr al 
acestui copil, declară Mary cu înfocare. Trebuie să mă 
crezi, Lewis. 

— Nu m-am îndoit niciodată de asta! Când sunt 
furios, mi se întâmplă să spun vrute şi nevrute. Nu 
trebuie să iei în serios aceste aberaţii. 

Pe Mary o cuprinse o nelinişte stranie: trebuia să 
înţeleagă din asta că Lewis nu dorea foarte mult s-o 
vadă rămânând la Orana? 

— Te asigur că în zadar izbucnesc în orice clipă 
între noi certuri, asemenea unor focuri de artificii, aş 
putea cu uşurinţă să te iubesc, mărturisi el pe 
neaşteptate. 

— Numai pentru că, datorită mie, ai putea întemeia 

în sfârşit o familie? 

Lewis atinse uşor pântecele plinuţ al lui Mary. 
Această atingere uşoară îi dădu fiori tinerei femei. Şi-ar 
fi trecut bucuroasă braţele în jurul gâtului lui Lewis, dar 
nu înainte de a obţine un răspuns la întrebarea ei. 

—  Mărturisesc că aş face o afacere bună cu tine. li 
dai seama, doi cu preţul unuia singur! 

Cum Mary părea să-şi fi pierdut cu totul simţul 
umorului, el redeveni serios. 

— Iți închipui că fără copil aş insista mai puţin ca să 
rămâi, nu-i aşa? Te anunţ că el nu influenţează cu nimic 
sentimentele mele din acest moment. 

In timp ce vorbea, Lewis descheia încet nasturii 
corsajului lui Mary, pe care-l îndepărtă ca s-o mângâie. 
Gestul acesta intim smulse tinerei femei un geamăt de 
plăcere. El continuă să-i exploreze astfel corpul, fără 
grabă. Mary nu se simţise niciodată atât de dorită. 

— Lewis... 

O dată raţiunea izgonită de un val de voluptate, ea îl 
implora s-o facă în sfârşit a lui. 

— înțeleg, draga mea. înţeleg... 

Cu aceeaşi încetineală, el se dezbrăcă, apoi continuă 
s-o dezbrace pe Mary. Inocenta, profesionista, viitoarea 
mamă, toate aceste personalităţi succesive căzură, ca 
hainele care se împrăştiau în jurul lor, şi din Mary nu 
mai rămase decât Eva, în braţele lui Adam, în mijlocul 
Raiului. 

Lewis era de o blândeţe care-i tăia respiraţia. Mary 
nu visase niciodată să fie iubită cu atâta respect şi 
tandreţe. Pentru ei, timpul îşi opri mersul, îşi pierdu 
orice semnificaţie. 

Soarele însoţi fiecare gest al lor, continuându-şi 
lenta înaintare pe cer. Şi când plăcerea îi copleşi în 
sfârşit, aripile fericirii îi transportară în universul unui 


extaz de neuitat. 
x x x 


Rămaseră mult timp întinşi, în tăcere, îmbrăţişaţi ca 
pentru eternitate. Lewis fu primul care ieşi din această 
dulce toropeală. 

— De ce am aşteptat atât de mult? 

Mary păru brusc îngrijorată. 

— Să ne întrebăm mai curând de ce n-am aşteptat 
mai mult. 

— Din cauza copilului? 

— Nu. Numai pentru a fi mai siguri de noi. 

Lewis se încruntă. 

— Eu sunt. Tu nu? 

Mary nu trebuia în nici un caz să confunde dragostea 
cu plăcerea, oricât de mare fusese aceasta din urmă, în 
braţele lui 
Lewis. El o dorea, beatitudinea pe care tocmai o 
împărtăşiseră o dovedea. Şi el visa să-i adopte copilul. 
Ar fi totuşi prematur să tragă din asta concluzia că o 
iubea. Nu trebuia cu nici un preţ să cadă în această 

capcană. 

Işi reproşă imediat aceste calcule. De ce oare nu 
accepta pur şi simplu ce-i oferea viaţa? 

— Ba da, răspunse ea în sfârşit. 

—Atunci, căsătoreşte-te cu mine şi nu ne vom mai 
despărţi niciodată. 

Indoiala reveni din nou s-o obsedeze. De ce? Lewis 
ar fi un soţ şi un tată model. Şi ea îl iubea. Multe femei 
se căsătoreau cu mai puţină certitudine. 

Mary reuşi să-şi învingă încă o dată ezitările. 

— Da, zise ea cu ardoare. 

Ochii lui Lewis străluciră. 

—  Accepţi să devii soţia mea? 

— Da, accept să devin soţia ta. 

Ce stranie impresie avea auzindu-se rostind aceste 
cuvinte! In acelaşi timp, Mary îşi făcu o promisiune, 
aceea de a face totul pentru a cuceri dragostea lui 
Lewis. Acesta din urmă părea transfigurat de mulţumire. 

— Domnul fie lăudat! exclamă el. Suntem făcuţi 
unul pentru altul, am ştiut-o din prima clipă când te-am 
văzut, la Lightning Ridge! 

O parte din fericirea lui Lewis se răsfrânse asupra lui 
Mary, care zâmbi. 

— Chiar dacă am refuzat să-mi dai de băut? 

— Erai sublimă! Liberă, sigură de tine, 
responsabilă! 

Mary îşi încrucişă degetele pe pântecele scăldat de 

soare. 

— Ceea ce demonstrează cât de puţin mă cunoşti. 
Proba: se dovedeşte că nimic din toate acestea nu era 
adevărat. 

Zâmbetul lui Lewis încălzi inima lui Mary. 

— Realitatea a confirmat dimpotrivă prima mea 
impresie: tu eşti femeia vieţii mele, Mary. 

Copilul contribuise cu prisosinţă la această revelaţie, 
Mary n-avea nici o îndoială, ceea ce o întrista brusc. 
Când Lewis va avea în sfârşit un moştenitor, îi va 
rămâne puţină tandreţe şi pentru ea? 

—  lată-te din nou căzută pe gânduri, o dojeni Lewis. 
Când o să încetezi să analizezi totul? Nu-mi place să te 
ştiu mereu îngrijorată. 

— Nu sunt îngrijorată, replică Mary. Voiam numai... 
Oh, Doamne! 

Făcu ochii mari simțind o mişcare slabă, dar totuşi 
incontestabilă, în pântecele ei. Un surâs radios îi lumină 
faţa. 

— Ce s-a întâmplat? se miră Lewis. 

—  Copilaşul meu s-a mişcat! E prima oară când îl 
simt cu adevărat! Oh, Lewis, este extraordinar! 

Palma caldă a lui Lewis mângâie pântecele lui Mary, 
în locul indicat de ea, provocându-i imediat tinerei femei 
nişte fiori care nu se datorau doar manifestărilor 
copilaşului. 

— Nu copilaşul „tău“, ci al nostru, zise Lewis pe un 

ton hotărât. începând de astăzi, el are un tată şi o 
mamă. 

Ei bine, lui Lewis nu-i trebuise mult timp ca să-şi 
însuşească acest copil, remarcă Mary cu o strângere de 
inimă. Ei i-ar fi trebuit mai mult timp ca să se deprindă 
cu această idee. 

—  Copilaşul nostru, repetă ea ca să se pună de 
acord cu el. 

— ţi dai seama? Voi fi în sfârşit tată. 

Apoi, păru să reflecteze câteva minute în tăcere. 

— Ce-ar fi să anunţăm logodna noastră acasă la 
Amanda, în seara sărbătorii? Este cum nu se poate mai 
potrivit să profităm de această ocazie istorică. 

Se bucura de a fi tată înainte de a fi soţ. Dar Mary 
acceptase cererea lui în căsătorie, fără să ignore nimic 
din toate acestea. Prin urmare, nu se putea învinui 
decât pe ea însăşi. Dar ce suferinţă! 

Abia când se întoarseră la maşină Mary îşi aminti 
amenințările Amandei. Mângâierile lui Lewis şi 
propunerea lui de a se căsători i le alungaseră din 
minte. Se întoarse îngrozită spre Lewis, care pornise 
deja la drum. Trebuia oare să-i destăinuiască temerile 
ei? Numai el singur putea s-o convingă pe Amanda că n- 
ar avea nimic de câştigat răspândind cu atâta cruzime 
vestea privind starea lui. 

In acelaşi timp, Amanda avea nevoie de sprijinul lui 
Lewis, prietenul ei din copilărie. Mary ar face prin 

urmare tot ce i-ar sta în putere ca să apere această 
prietenie. 

Având în vedere scopul acesta, se hotărî să stea de 
vorbă cu Amanda înainte de anunţarea logodnei. 

în scurt timp, vremea se schimbă şi în vale izbucniră 
furtuni atât de puternice încât s-a pus chiar problema 
de a anula marele banchet care să marcheze cea de-a o 
sută cincizecea aniversare. Aerul încărcat de 
electricitate făcea toată lumea nervoasă, iritabilă, şi 
oamenii îşi dominau cu greu temerile. 

— Un timp ideal pentru incendiile de pădure, zise 
Lewis în timp ce se îndreptau spre Tillaron, unde urma 
să fie servit felul principal de mâncare. 

— Putem să ne întoarcem la Orana, dacă vrei. Nu 
eu voi fi aceea care să mă plâng. 

Se apropia momentul când Mary va trebui s-o ia pe 
Amanda deoparte, şi ea s-ar fi lipsit bucuroasă de asta. 

— Dacă nu voi fi prezent, răspunse Lewis, ştiu cine 
va profita ca să strice buna dispoziţie a tuturor. 

Câţiva fermieri din regiune lipsiseră deja de la 
aperitivul care fusese servit la Priscilla Downs. Prezenţa 
lui Lewis îi liniştise pe mulţi. 

—Amanda s-a dat peste cap să organizeze această 
petrecere de aniversare, continuă el, şi căminul pentru 
orfani depinde de reuşita ei, să nu uităm asta. 
Linişteşte-te, la Orana oamenii ştiu să stingă un 
incendiu, adăugă el mai mult pentru a se linişti el însuşi. 

— Ştiu unde să te găsească dacă se întâmplă ceva? 
întrebă Mary, totuşi îngrijorată. 

— Bineînţeles. Haide, să încetăm să ne mai 
alarmăm, şi să ne distrăm. Avem de sărbătorit un 

eveniment, astăzi. 

Dar degeaba se străduia Mary să urmeze sfaturile lui 
Lewis, se simţea teribil de nervoasă. Atmosfera 
încărcată n-o liniştea deloc. Să stea de vorbă cu invitaţii 
adunaţi în casa Amandei îi cerea un veritabil efort. Pe 
unii îi cunoştea, deoarece îi întâlnise deja la biserică. 
Cât priveşte majoritatea figurilor, le vedea pentru prima 
oară. O dată căsătorită cu Lewis, va avea tot timpul să-i 
cunoască mai bine pe toţi aceşti oameni. 

Căsătorită cu Lewis... | se părea încă de domeiul 
irealului. Se scurseseră totuşi trei săptămâni de când 
acceptase să devină soţia lui. Copilaşul se manifesta 
acum cu regularitate, atât în timpul zilei cât şi noaptea. 
Lewis îşi juca la perfecţie rolul de tată aflat în culmea 
fericirii, şi cu atâta entuziasm încât lui Mary i se 
întâmpla să se întrebe în cel fel ar fi reacţionat dacă 
bebeluşul ar fi fost cu adevărat al lui. 

Se strădui să schiţeze un zâmbet văzând-o pe 
Amanda că se apropie. Aceasta îi răspunse la fel, dari 
se adresă pe un ton supărat. 

— Ceai făcut? întrebă ea cu o voce scăzută. Lewis 
mi-a spus că are de gând să anunţe logodna voastră, în 
seara asta! Te-am avertizat totuşi ce se va întâmpla 
dacă vei continua încercarea de a te infiltra aici. 

— Amanda, calmează-te, încercă Mary s-o facă să 
asculte de rațiune. Chiar dacă aş pleca, Lewis nu are 
nici o intenţie să se căsătorească vreodată cu 

dumneata. Altminteri ţi-ar fi propus-o de mult! 

— Tocmai! Din cauza dumitale, nu voi şti niciodată 
ce intenţiona cu adevărat! 

Conştientă de privirile pe care le atrăgeau asupra 
lor, Mary încercă s-o conducă pe Amanda într-un colţ 
mai retras. Dar putea spera la fel de bine să mişte din 
loc o statuie. 

— Aş vrea să fim prietene, Amanda. Dacă Lewis nu 
te iubeşte, eu nu pot face nimic, din păcate. 

în ochii Amandei ardea o furie de nedescris. 

— Poate. în schimb, pot aranja astfel lucrurile încât 
să te urască. Crede-mă, toată lumea va afla curând că 
el nu poate fi tatăl copilului dumitale şi nici al oricărui 
altuia! 

Inima lui Mary se strânse. Se putea hotărî să-i spună 
lui Lewis? Mai rămânea totuşi o ultimă speranţă. 

— Dacă Lewis îţi va spune el însuşi că nu-ţi va cere 
niciodată mâna, l-ai crede? 

— El este incapabil de o asemenea cruzime. 
Cunoaşte prea bine sentimentele pe care le am pentru 
el. 

— Un motiv în plus să te convingi o dată pentru 
totdeauna. Acceptă să faci drumul cu el până la Orana. 

— Şi dumneata cum o să te întorci? 

— Voi lua maşina lui Lewis. Amanda, promite-mi că 
nu vei spune nimic nimănui înainte de a vorbi cu el. 

Amanda îşi ridică bărbia cu trufie. 

— Nuva fi nevoie. înainte de a ajunge la Orana, 
Lewis îmi va aparţine. Ai pierdut, Mary! 

în pofida nemulțumirii şi disperării ei, Mary nu 
simţea pentru Amanda decât o mare compasiune. Dacă 
Grant ar fi fost mai interesat de pământ, Lewis s-ar fi 
căsătorit de mult cu Amanda. Mary înţelegea de ce 
aceasta îi purta pică. 

Masa i se păru interminabilă, cu atât mai mult cu cât 
ea şi cu Lewis fuseseră despărțiți unul de celălalt. Mary 
se străduia să converseze cu vecinii ei de masă, dar 
inima n-o trăgea spre asta. Felurile de mâncare ce li se 
serveau erau delicioase, dar după plăcerea cu care le 
consuma, ar fi putut la fel de bine să fie din carton. 

Pe Mary o obseda un gând: şi dacă Lewis nu reuşea 
s-o facă pe Amanda să asculte de rațiune? Când se 
hotărâse să-şi ducă sarcina până la capăt, fără ajutorul 
numănui, se pregătise pentru bârfele pe care aventura 
ei le va stârni fără doar şi poate. Secretul lui Lewis, însă, 
era în alt fel compromiţător! Din cauza Amandei, de 
fiecare dată când va ieşi în lume cu Mary şi copilul, el ar 
simţi o flamură fluturând desupra capului său, pe care 
ar sta scris: „Nu este al lui! Nu este al lui!“. 

— Vă simţiţi bine, domnişoară? 

Uitând unde se afla, lui Mary îi scăpase un suspin 
adânc. 

— Da, nu vă faceţi griji. 

li zâmbi vicarului aşezat la dreapta ei. Era un bărbat 

fermecător, care îi va boteza copilul dacă totul se 
petrecea cum era prevăzut. 

— Trebuie să fi înghiţit greşit, îi explică ea, ca să-l 
liniştească. 

El îi bătu uşor mâna, cu un gest afectuos şi, fără să 
se mai preocupe de Mary, se lansă într-un monolog 
despre cultura salatei şi a tomatelor. Slavă Domnului, 
Mary n-avea decât să dea din cap pentru a simula un 
viu interes. 

Se apropia momentul în care comesenii se vor 
îndrepta spre Orana pentru a consuma acolo brânza şi 
desertul. Specialităţi ale districtului vor fi servite pe 
splendide platouri de brânzeturi, apoi excelentele 
„tulipe“ pe care le pregătea doamna Napier, biscuiţi 
crocanţi umpluţi cu îngheţată de pepene galben, 
presărată cu boabe de struguri albi. 

De partea cealaltă a mesei, Mary o văzu pe Amanda 
discutând cu o femeie tânără pe care crezu că o 
recunoaşte. Brusc, memoria îi reveni: era vorba de 
secretara doctoriţei ei! 

Privirile lor se întâlniră şi tânăra femeie îşi agită 
mâna. Răspunzând semnului ei, Mary nu se simţi prea 
bine. Se întoarse spre bărbatul aşezat la stânga sa, un 
fermier la pensie care locuia acum la Walgett, ca să 
discute du el. Cu toate acestea, tot timpul cât dură 
conversaţia lor, ea aruncă priviri neliniştite spre 
Amanda care monologa de peste zece minute cu 

secretara. Se putea oare să fi început să dezvăluie totul 
fără să ţină seama de propunerea ei? 

Pe Mary puse stăpânire panica. Trebuia neapărat să- 
i vorbească lui Lewis cât mai curând posibil. El va şti ce 
punea la cale Amanda. 

Tocmai atunci el se apropie de ea. 

— Te superi dacă lipsesc puţin? 

— Unde te duci? întrebă ea, cuprinsă de spaimă. 

— Să văd camionul lui Bob, noua lui achiziţie. Este 
garat în spatele casei. Vreau de câtva timp să cumpăr şi 
eu unul şi el mi-a propus să-l încerc. 

Işi alesese bine momentul! se lamenta Mary în sinea 
ei. Dar înainte să poată spune ceva, el se îndepărta 
deja, în compania prietenilor lui. Păreau hotărâți să 
împartă câteva beri şi câteva ţigări înainte de a reveni 
la petrecere. 

Această parte a sărbătorii era urmată de o expoziţie 
de tablouri pictate de artişti din regiune. Spre sfârşitul 
petrecerii, va fi organizată o vânzare în beneficiul 
orfelinatului. Majoritatea invitaţilor se aflau deja în sala 
vecină, unde fusese instalat micul muzeu improvizat. 

— Veniţi cu mine să admirăm tablourile, îi propuse 
vicarul lui Mary. 

Ea scutură din cap, luând brusc o hotărâre. 

— Trebuie să mă întorc la Orana ca să-i dau o mână 
de ajutor doamnei Napier. 

Vicarul nu-şi ascunse surprinderea. 

— Doar nu vreţi să faceţi drumul singură? Dacă 
izbucnește o furtună, cum vă descurcaţi? 

— Nu vă faceţi griji pentru mine, îl linişti ea. 

Luându-şi rămas bun de la el, porni în căutarea 
Amandei. 

O găsi la bucătărie, dând ordine. 

— Eu plec, o anunţă Mary. 

— Pleci? repetă Amanda. Unde? Ah, da, la Orana. 

Fără motiv, începu să râdă pe sub mustăţi. După 
părerea lui Mary, gustase puţin prea mult din vinurile 
servite invitaţilor ei. Dintr-o dată, însă, zâmbetul ei 
dispăru. 

— Imposibil! Lewis mi-a spus că dumneata... 

— Veniţi împreună la Orana, o întrerupse Mary pe 
un ton rugător. După cum ne-am înţeles mai devreme. 
Amanda acceptă în cele din urmă şi, ajungând la 

maşină, Mary se rugă Cerului ca discuţia lor să se 
desfăşoare cum prevăzuse. Din fericire, Lewis scosese 
din garaj Comodorul ca să vină la Tillaron, astfel că 
Mary nu va întâmpina nici o dificultate să-l conducă. 
Sărbătoarea începuse devreme, noaptea se va lăsa abia 
după ce va ajunge la Orana. 

Mary avu nevoie de toată concentrarea ei ca să 
manevreze maşina pe drumurile necunoscute şi îi trebui 
câtva timp pentru a se relaxa suficient ca să privească 
peisajul înconjurător. 

Uşurarea de a fi părăsit în sfârşit Tillaron fu risipită 

de culoarea metalică a cerului. Frunzele abia se mişcau, 
în atmosfera încremenită care precede o furtună. Pe 
marginea drumului, un cangur ciuli urechile, ca şi cum 
presimţea un pericol. In copaci, nici o pasăre nu se 
mişca. larba tindea spre argintiu, atât de mult cerea 
ploaia. 

Mary acceleră, având grijă să evite făgaşurile 
drumului. Numai să nu izbucnească furtuna înainte de a 
ajunge la Orana. 

Dorinţa ei nu fu satisfăcută decât pe jumătate: 
părăsise de câtva timp Tillaron când furtuna se 
declanşă cu o brutalitate neaşteptată. Un vânt încovoie 
urlând vârfurile copacilor, smulgând câteva crengi care 
zburară ca nişte păsări uriaşe. Fulgere îngrozitoare 
sfâşiau cerul, înainte de a se năpusti asupra vegetației. 
Tunetul bubuia atât de înspăimântător încât Mary îşi 
duse mâinile la urechi. 

Pe neaşteptate, o ramură de eucalipt dusă pe sus de 
elementele dezlănţuite ale naturii se abătu asupra 
parbrizului care se sparse în mii de bucăţi. Din reflex, 
Mary apăsă pedala de frână şi opri la marginea drmului, 
cu inima bătându-i cu putere. Nu îndrăznea să-şi 
imagineze ce s-ar fi întâmplat dacă nu şi-ar fi pus 
centura de siguranţă. 

Fulgerele continuau să ţâşnească, urmate imediat 
de tunete asurzitoare, din ce în ce mai apropiate, încât 
Mary nu avea niciodată timp să se pregătească. 

închizând ochii, se rugă Cerului să scurteze acest 
coşmar. 

La dreapta ei se înălța scheletul unui uriaş arbore de 
cauciuc, uscat, ale cărui ramuri întinse spre cer păreau 
încremenite într-un gest de rugăciune. Ca pentru a 
răspunde rugii lui, un fulger brăzdă cerul şi îi coloră 
trunchiul într-o lumină de un albastru viu aproape 
ireală. 

în secunda următoare, arborele exploda. Limbi de 
foc se răspândiră pretutindeni pe cer, pentru a cădea 
apoi pe vegetaţia uscată. O dată pornit, incendiul se 
răspândi ca o dâră de praf de puşcă, înghițind iarbă, 
arbori, tufişuri şi arbuşti. Şoseaua îngustă reprezenta un 
obstacol neînsemnat pentru el. 

Căldura insuportabilă o obligă pe Mary să 
reacționeze. Trebuia neapărat să fugă, altfel va fi 
literalmente incinerată în maşină. Dar unde să se ducă? 
în faţa şi în spatele ei, totul ardea. 

Brusc, îi veni o idee. Lacul! Nu era departe de 
drumul spre Tillaron, undeva în stânga ei. Dacă reuşea 
să ajungă la el, poate ar supravieţui acestui coşmar. 

Bancheta din spate era acoperită cu un pled. Se 
înfăşură în el înainte de a cobori din maşină, aproape în 
patru labe. Asfaltul supraîncălzit îi ardea picioarele, prin 
tălpile nu prea groase ale încălțămintei. Alergă în 
direcţia locului, dar nu găsi nici un indiciu care să-i arate 
că se apropia de acesta. Dacă nu-l găsea imediat, risca 

să moară. 

Orbită de fum, fu cât pe ce să nu observe urmele pe 
care pneurile Range Rover-ului lui Lewis le lăsaseră în 
urmă cu trei săptămâni. Plângând de uşurare, începu să 
coboare panta, alergând să-şi dea sufletul şi poticnindu- 
se în graba ei de a ajunge la apă. 

Precedând flăcările îngrozitoare, animalele sălbatice 
fugeau. Papagali negri ţipau deasupra capului ei, 
agitând cu aripile lor fumul care bătea în cenuşiu. 
Canguri, lupi marsu- piali şi opossumi galopau înaintea 
lui Mary prin iarba înaltă, fără să-i acorde cea mai mică 
atenţie, preocupaţi de propria lor supravieţuire. 

Mary simţea că apa nu mai era departe. Dintr-o 
dată, picioarele i se înfundară în noroi. Fără să se 
oprească, se descotorosi de pantofi şi se cufundă în 
depresiunea invadată de verdeață. Până acum, vântul 
menţinuse incendiul la o distanţă bună de apă. Mary se 
rugă Cerului ca focul să nu se propage spre locurile din 
vecinătate. 

Sprijinită cu spatele de taluzul înclinat, îmbibă pledul 
cu apă şi se înfăşură în el, neuitând să-şi acopere părul. 
La ora asta, Lewis trebuie să fi aflat cu siguranţă vestea. 
Unul dintre oamenii lui trebuie să fi zărit fumul şi să fi 
dat alarma. Numai de ar veni repede, se rugă Mary. 
Dacă vântul se schimba, flăcările îşi vor schimba şi ele 
direcţia şi Mary nu ştia deloc dacă era în siguranţă în 
adăpostul ei. 

Fumul îi irita din ce în ce mai mult gâtul. Lipind o 
bucată de pled ud de buze, inspiră o gură de aer. 
Continuând să respire în felul acesta, nu risca să se 
înăbuşe. 

Totuşi, existau încă alte zeci de moduri de a pieri în 
mijlocul unui incendiu de această amploare, se gândi 
ea, aproape cu indiferenţă. încetul cu încetul, avea 
impresia că nu mai este acolo, ca şi cum numai corpul îi 
era ghemuit în groapa aceea impregnată de apă, şi 
aştepta să vadă ce soartă îi rezerva cataclismul. 

Deasupra capului ei, abia la câţiva metri distanţă, se 
găsea locul unde ea şi cu Lewis făcuseră dragoste şi 
unde bebeluşul îşi manifestase pentru prima dată 
prezenţa. Nu trecuseră oare decât trei săptămâni de la 
ziua aceea idilică? Cum ar fi putut să prevadă Mary că 
acest paradis se va transforma brusc în infern? 

O vor găsi poate prea târziu, îşi zise ea cu aceeaşi 
indiferenţă îngrozitoare. Lewis o credea poate la Orana, 
sau în siguranţă la Tillaron. Gândul acesta nu zdruncină 
cu nimic dezinteresul lui Mary. Cu toate acestea, când 
înţelese că sfârşitul ei va fi însoţit de cel al bebeluşului, 
o cuprinse disperarea. 

Pe neaşteptate, rafale de vânt rostogoliră asupra ei 
valuri de căldură îngrozitoare. Mary înţelese imediat ce 
însemna asta: vântul îşi schimbase direcţia. 


Capitolul 10 


— Lewis... Lewis... murmura Mary între două 
suspine. 

Avea să moară aici, cu bebeluşul ei, fără să-l fi 
revăzut pe bărbatul pe care-l iubea mai mult decât orice 
pe lume. Un fum din ce în ce mai gros urca spre cer, 
zebrat de flăcările care pârjoleau totul în calea lor. Un 
fragment sfârâitor din scoarţa unui copac ateriză pe 
pledul lui Mary şi ea îl îndepărtă cu tot atâta groază ca 
şi cum ar fi fost vorba de un păianjen uriaş. O creangă 
de copac căzu în faţa ei, acoperită de mii de furnici care 
încercau să scape de moarte. 

Mary începea să intre în panică. Cine se va gândi să 
pornească în căutarea ei, în mijlocul acestui infern? Şi 
dacă această idee ar trece prin mintea lui Lewis, cum ar 
putea să ajungă la ea, în acest coşmar? 

Lui Mary îi scăpă un țipăt de groază în momentul 
când o formă uriaşă şi întunecată se abătu aproape 
asupra ei. Un cangur care trebuia să caute, ca şi ea, 
protecţia apelor lacului. Pradă unei spaime iraționale, îl 
respinse cu toate forţele ei. Dar o prinseră nişte braţe 
puternice. 

— Sunt aici, Mary. Nu mai ai de ce să te temi. 

Ca prin ceaţă, Mary zări în sfârşit faţa înnegrită de 
fum a lui Lewis. 

— Lewis! Dar... cum m-ai găsit? 

— Tocmai testam camionul lui Bob când am zărit 

fumul. Din fericire, camionul este prevăzut cu un radio. 
Am luat imediat legătura cu Tillaron şi Orana. întrucât 
nimeni nu te văzuse, m-am hotărât să plec în căutarea 
ta. Când am găsit maşina arsă pe şosea, am crezut că... 
Oh, Mary, mi-am imaginat ce era mai rău. 

Cu inima cântând, se strânse şi mai mult lângă el. 

— Focul a izbucnit în câteva secunde, îi explică ea. 
Atunci mi-am amintit de locul acesta. 

— Un miracol! Dar ce naiba căutai pe drumul ăsta? 
Eu voiam să mă aştepţi. îi cerusem Amandei să-ţi 
transmită mesajul. 

lată ce fusese Amanda pe punctul s-o anunţe pe 
Mary! Cum ea se oprise brusc, Mary nu insistase. La 
urma urmei n-o putea învinui în întregime pe Amanda şi 
îşi permise o mică minciună nevinovată. 

— Este vina mea. N-am vrut s-o ascult, atât de 
nerăbdătoare eram să mă întorc acasă. 

—Dar de ce? Ştiai bine că intenţionam să anunţ 
logodna noastră! 

EI îşi încruntă brusc sprâncenele. 

— Să nu-mi spui că te-ai răzgândit. 

Cu infernul care se dezlănţuia în jurul lor, era inutil 
să menţină neînţelegerea. 

— Bineînțeles că nu! exclamă Mary. Sunt mai 
sigură ca niciodată că te iubesc. 

Cu ochii înceţoşaţi de lacrimile provocate de fum, 
Lewis luă un aer uluit. 

— Poftim? 

— Am spus că te iubesc, Lewis. Din ziua în care te- 
am întâlnit şi pănă când moartea ne va despărţi. 

Gândul la această eventualitate îngrozitoare nu 
reuşi să diminueze fericirea pe care o simţea Mary 
mărturisindu-i în sfârşit lui Lewis adevăratele 
sentimente pe care le nutrea pentru el. 

Reacţia acestuia din urmă nu se lăsă aşteptată. 
Aruncându-şi capul pe spate, izbucni în râs. 

— Ti-ai ales bine momentul să mi-o spui! 

Surâsul lui Mary îngheţă pe buze. Asta era tot ce 
găsea de spus? Dar, în fond, la ce se aşteptase? El nu-i 
ascunsese motivele pentru care îi ceruse mâna. 

Când Lewis o luă pe Mary în braţe, o copleşi emoția. 
Ce mult dorea să-i aparţină lui Lewis! Poate că 
împărtăşeau ultimele momente petrecute împreună. In 
orice clipă unul sau celălalt, sau poate amândoi, puteau 
să moară. 

— Te iubesc, repetă ea, savurând fiecare cuvânt. 

Când Lewis puse stăpânire pe buzele ei, Mary uită 
cu totul de cataclismul din jurul lor. Cu impresia că are 
dintr-o dată aripi, explora paradisul pe care gura lui 
Lewis era pe cale să-l făurească pentru ei. Sub apă, 
simţi mângâierea mâinilor lui Lewis pe şoldurile ei, apoi 
de-a lungul spatelui şi ea îi răspunse imediat. 

— Mary, niciodată nu voi putea trăi fără tine. 

Ea îşi strecură degetele în părul ud al lui Lewis şi 

reluă posesia buzelor lui. Dacă trebuia să moară, măcar 
să fie în acest crescendo strălucitor al pasiunii. Destinul 
le datora asta. 

Dintr-o dată, Lewis păru să se trezească la realitate. 

— Mary, focul se apropie de noi! 

Ea nu mai simţea nici cea mai mică teamă. 

— N-are decât să vină. Nu mă mai sperie, din 
moment ce mor în braţele tale. 

Ochii albaştri ai lui Lewis scrutară cu înfrigurare faţa 
lui Mary, ca şi cum căuta să şi-o întipărească în 
memorie pentru eternitate. 

— Atunci să ne lăsăm în seama destinului. 
Greutatea apei le stânjenea mişcările şi pledul le 
apăsa greu pe umeri, dar dorinţa lor disperată le dădea 
aripi. Apa începea să se încălzează, acum, sau oare era 

focul care îi mistuia? 

Mary se abandonă în timp ce Lewis îi explora corpul 
cu înfrigurare, nemaidorind decât să se topească în el. 

Timpul păru să-şi suspende cursul. încetul cu 
încetul, vuietul focului fu acoperit de cel al sângelui care 
ardea în vinele lor. Mary se arcui toată, cu bătăile inimii 
în armonie perfectă cu dezlănţuirea înconjurătoare a 


elementelor naturii. 
x x xXx 


Mai târziu, o cuprinse un calm ireal şi se strânse mai 
aproape de Lewis, apăsându-şi faţa de pieptul lui, ca să 
se apere de fumul înăbuşitor. Nici unul nu mai avea 

nevoie să lupte, de acum înainte. 

Când îşi dădu seama că Mary îşi pierdea încetul cu 
încetul cunoştinţa, Lewis o prinse de păr fără nici o 
blândeţe şi strigă: 

— Trezeşte-te! 

Lacrimi se rostogoliră pe obrajii murdari ai tinerei 
femei care îl privi fără să înţeleagă. 

— Ce s-a întâmplat? 

— Nu ceda, Mary! N-am să permit asta! Trezeşte-te 
şi luptă! Pentru Dumnezeu, trebuie să trăieşti! 

Din cauza copilaşului, se gândi ea, străduindu-se să 
reia contactul cu realitatea. Pentru Lewis, ea îşi 
deschisese sufletul şi iată cum îi mulţuimea el. De ce 
oare îşi închipuise că aceste ultime minute vor schimba 
faţa lucrurilor? 

Deschizând ochii cât de bine putea, Mary observă 
înaintarea incendiului. In acest mediu umed, flăcările îşi 
pierdeau din energie şi înaintau cu încetineală, lipsite 
de vigoare. 

— Mary, trebuie să lupţi, insistă Lewis. 

Resentimentul avea un gust amar pentru Mary. 

— Fii fără teamă, îi aruncă ea. Vei avea preţiosul 
tău copil. 

Dar niciodată nu va mai avea dragostea ei, îşi 
promise ea cu 
fermitate. Oricât de greu îi va fi, va refuza îmbrăţişările 
şi tandreţea lui. Desigur, ea va suferi de o mie de ori 

mai mult decât el deoarece Amanda nu aştepta cu 
siguranţă decât să compenseze această lipsă. 

— Acum, va trebui să fii curajoasă, Mary, o anunţă pe 
neaşteptate Lewis. 

Mary îl privi cu ochi temători. 

— Ce vrei să spui? 

—lIncendiile acestea se desfăşoară toate după 
acelaşi model. La început flăcările, apoi un fum negru, 
în timp ce focul îşi continuă înaintarea lui lentă. Când 
acest fum va fi dispărut la rândul lui, ne vom putea 
considera scăpaţi. 

Dacă flăcările îi vor cruța. Ideea că ele îi vor asalta 
curând o umplea de groază pe Mary. Dar acum nu 
aveau nicăieri unde să se ducă. Lacul era singurul lor 
refugiu pe o rază de mai mulţi kilometri. 

Căldura uscase suficient terenul înconjurător pentru 
ca incendiul să câştige brusc teren. El sfârşi prin a 
cuprinde tufişurile pe care pământul îmbibat de apă le 
menţinuse până acum la adăpost. 

—  lată-l, zise iute Lewis trăgând-o pe Mary mai 
adânc în apă. 

Vacarmul deveni repede insuportabil. Flăcări uriaşe 
ţâşniră 
de o parte şi de alta a adăpostului lor precar. Apoi 
trecură. Avură atunci impresia că se lăsase brusc 
noaptea, în câteva secunde, când îi acoperi fumul 
negru. Aerul deveni înăbuşitor, fierbinte şi greu. Gâtul 

lui Mary şi plămânii o făceau să sufere îngrozitor. 

Vuietele din jurul lor deveniră înspăimântătoare şi 
trebuie să se fi confundat cu ţipetele de groază ale lui 
Mary. Avea impresia că tot corpul se va topi. Numai 
braţele lui Lewis, în jurul ei, reuşeau s-o ţină pe loc. 

Focul nu trecu peste adăpostul lor mai mult decât 
câteva minute, dar pentru Mary durară o eternitate. 

— Ce a fost mai rău a trecut, îl auzi ea pe Lewis, 
puţin după aceea. 

El îşi slăbi atunci îmbrăţişarea şi ridică pledul câţiva 
centimetri ca să arunce o privire împrejur. 

— S-a sfârşit? întrebă Mary. 

Dar nici un sunet nu ieşi de pe buzele ei uscate. Tuşi 
şi puse din nou întrebarea. 

— Aproape, răspunse Lewis. Suntem obligaţi să 
rămânem aici ca să aşteptăm stingerea jarului, dar de 
acum înainte nu ne mai temem de nimic. 

Mary nu realiză miracolul care tocmai se produsese 
decât ceva mai târziu, când îşi trecu privirea peste 
peisajul devastat. 

Focul distrusese toată vegetaţia din jurul lacului, pe 
sute de metri distanţă. Incepea să se lase noaptea. 
Infernul acesta nu durase prin urmare mai mult de o 
oră? Lumini portocalii incendiau cerul într-un apus de 
soare asemănător cu flăcările care fuseseră cât pe ce să 
coste viaţa lui Mary şi a lui Lewis. Solul fumega pufăind. 

— Totul trebuie să fi murit, rosti Mary, îngrozită. 

Lewis era livid, tăcut. Unde era oare amantul 
pasionat al lui Mary? Prietenul ei? 

— Vântul trebuie să-şi fi schimbat direcţia exact 
înainte ca incendiul să ajungă la casă, spuse el cu o 
voce lipsită de intonaţie. N-are nici o importanţă. Nu 
este decât o casă. Numai oamenii contează. 

Nici o privire pentru Mary. Nici un gest tandru. Cum 
putuse să fie atât de proastă încât să-i destăinuiască lui 
Lewis sentimentele ei? 

Lui Mary îi scăpă un suspin, care îl scoase pe Lewis 
din apatia lui. 

— Mary, ce s-a întâmplat? Ti-e rău? 

Ea suferea îngrozitor. Puțin îi păsa de zgârieturi şi 
julituri, de umerii şi de ceafa ei. în comparaţie cu agonia 
interioară, acestea i se păreau infime. 

— N-am nimic, bâigui ea. 

— Lasă-mă totuşi să arunc o privire. 

Mary se supuse docilă acestui examen. Se 
îmbrăcase pentru sărbătoare cu o bluză lungă de 
mătase peste nişte pantaloni strâmţi din acelaşi 
material vaporos. Ude şi pline de noroi, i se lipeau acum 
de piele. 

Lewis stropi cu apă rece corpul lui Mary. 

— Din nenorocire, nu pot face mai mult, se scuză 
el. Ai răni pe undeva? 

Ea îi arătă palmele mâinilor, julite şi zgâriate când 
fugise din maşina în flăcări şi arse când stinsese 

flăcările care ameninţaseră de mai multe ori să-i 
aprindă pledul. Lewis le sărută rând pe rând, cu o 
asemenea blândeţe, încât obrajii lui Mary se udară de 
lacrimi. Compasiunea lui Lewis o rănea mai mult decât 
indiferența lui. Când devenea atât de tandru, se simţea 
cu totul la discreţia lui. 

— Şi copilaşul? întrebă el, dintr-o dată teribil de 
neliniştit. 

—Nu ştiu, murmură ea. De câtva timp, n-a dat nici 
un semn. Doar nu crezi totuşi că...? 

Lewis îi prinse mâinile, cu faţa albă ca varul. 

—N-am supravieţuit acestui infern ca să pierd acum. 
Nu voi permite, mă auzi? 

Mary clătină din cap. Dar erau anumite lucruri pe 
care nici chiar Lewis nu le putea stăpâni. Şi pierderea 
unei sarcini făcea parte dintre acestea, se gândi ea, cu 
moartea în suflet. In aceeaşi clipă, dureri insuportabile îi 
străpunseră pântecele. Incercările prin care trecuse 
fuseseră prea cumplite. Natura EI cerea preţul. 

* 


Fulgi de zăpadă se învârteau în jurul lui Mary, 
aproape orbitor de albi. Incercând să-şi frece pleoapele, 
Mary fu împiedicată de nişte mănuşi groase de lână. 

—  Liniştiţi-vă, domnişoară Dean. Nu mai aveţi de ce 
să vă temeti. 

Cineva o ţinea de încheieturi şi o împiedica să-şi 
ducă mâinile la faţă. Incetul cu încetul, zări silueta unui 

bărbat, la început vagă, apoi din ce în ce mai clară. Era 
îmbrăcat în alb şi un stetoscop îi atârna de gât. Se afla 
într-un pat de spital, cu mâinile bandajate. Dar de ce? Şi 
unde? 

Trebuie să fi pus aceste întrebări cu voce tare, 
deoarece doctorul îi adresă un zâmbet liniştitor. 

—vă aflaţi în clinicca de la Walgett. Eu sunt doctorul 
Corrigan. Cineva v-a adus de la Orana, cu ajutorul 
pompierilor. 

Orana! Incredibil! Groaza acelor momente îi apăru 
din nou, cu un realism care-i acceleră bătăile inimii. 

— Lewis! Ce-i cu el? Unde este? 

Doctorul o împinse cu blândeţe înapoi pe pernă şi 
făcu semn unei infirmiere să se apropie. Mary abia simţi 
înţepătura, prea ocupată să se lupte cu lacrimile. Unde 
era Lewis? De ce nu i se răspundea la întrebare? 

Căzu într-un somn agitat, visa flăcările care fuseseră 
cât pe ce s-o coste viaţa. în mintea ei înceţoşată se 
infiltrau voci. Oamenii vorbeau încet. Toţi păreau că vor 
să-i spună ceva, dar ea nu avea încă puterea să-i 
înţeleagă. 

Când îşi recăpătă cunoştinţa era singură, dar cu 
mintea limpede. Privi în jurul ei şi zări un tub de plastic 
alb care îi lega braţul de o sticlă răsturnată, aflată 
deasupra capului ei. N-avea importanţă, ea înţelesese 
deja ce căutau să-i ascundă: îşi pierduse copilul şi, cu 
aceeaşi lovitură, pe Lewis. 

Apăru doctorul Corrigan, pe care-l văzuse deja când 
îşi revenise prima dată, şi Mary îşi adună curajul. 

—Ah, iată că aţi revenit în sfârşit printre noi! 
exclamă el vesel. 

Verifică pulsul lui Mary, apoi foaia de temperatură, 
agăţată la piciorul patului, şi se aşeză. 

— Cum vă simţiţi? 

—  Obosită, fără putere. 

— Normal. Aţi trecut printr-o încercare teribilă. Este 
un miracol că aţi scăpat cu bine. 

Mary îşi plecă ochii. Incendiul va rămâne pentru 
totdeauna întipărit în memoria ei. 

— Cum am ajuns aici? 

—In primul rând datorită lui Lewis Frost şi după 
aceea pompierilor. El nu v-a părăsit nici o clipă înainte 
de a fi sigur că vom avea grijă de dumneavoastră. 

Mary simţi teama apăsându-i pieptul. 

—  Vreţi să spuneţi că m-a... scos el însuşi din 
infernul acela? 

—Intocmai. Fără să se preocupe o clipă de propriile 
lui răni. 

— Sunt grave? Oh, vă rog, doctore, spuneţi-mi! 

In faţa aerului supărat al doctorului, Mary se ridica 
deja, gata să se arunce asupra lui dacă refuza să 
vorbească. Neliniştit, acesta din urmă trebui să apeleze 
la ajutor ca s-o oblige pe Mary să se culce la loc. După 
ce aceasta cedă, infirmiera îi aruncă doctorului o privire 

plină de reproş. 

— Imi pare rău, se scuză el. Poate că n-ar fi trebuit 
să-i vorbesc despre Frost. 

— Dacă aţi început, să mergem până la capăt, 
spuse infirmiera. Aş fi preferat să aşteptăm să-şi 
recapete puţin puterile, dar... 

— Vă rog, imploră Mary. Ce-i cu el? 

— Prietenul dumneavaostră este bine, îi spuse în 
sfârşit Corrigan. A fost ars grav, în incendiu. N-a vrut să 
se ocupe cineva de el înainte de a fi sigur că sunteţi în 
afara oricărui pericol. 

Mary nu-şi ascunse uimirea. Lewis şi cu ea fuseseră 
cruţaţi de foc, la adăpostul lacului. 

— Nu înţeleg. Nu avea nimic. 

— Nimic? Arsuri de gradul trei pe spate şi umeri. Va 
avea cu siguranţă nevoie de o grefă de piele. 

— Dar... când s-a putut întâmpla asta? 

— în timp ce eraţi inconştientă. încă nu-i găsise pe 
pompieri când o ramură de copac care mai ardea i-a 
căzut pe umeri. 

Mary dădu la o parte pătura şi se pregătea să pună 
picioarele pe podea, când o cuprinse ameteala. Se 
agăţă de marginea patului 

— Trebuie să-l văd. Duceţi-mă la el. 

Doctorul zâmbi. 

— Elne cere acelaşi lucru de când a sosit. Cât 
despre a vă deplasa, nici nu poate fi vorba. Voi cere să 

fie adus aici, dar numai peste vreo zece minute. Până 
atunci, trebuie să vă odihniţi. 

Rămasă din nou singură, Mary îşi dădu seama că nu 
se neliniştise de soarta bebeluşului. îşi pierduse orice 
speranţă, dar adevărul ar fi fost şi mai crud, confirmat 
de doctor. 

Uşa se deschise brusc şi apăru un scaun pe rotile. 

—Acum pot să mă descurc singur, anunţă Lewis pe 
un ton ursuz. 

infirmiera ridică din umeri şi închise uşa în spatele 
lui. 

Lewis nu era îmbrăcat decât cu nişte pantaloni albi 
de pijama, bustul lui splendid fiind acoperit aproape în 
întregime de bandaje. Acolo unde se vedea pielea, 
aceasta era înroşită, ca arsă de soare. Mary fu cuprinsă 
brusc de timiditate. Cum te adresezi oare unui om care 
ţi-a salvat viaţa? 

Rupseră tăcerea în acelaşi timp. 

— Mary, eu... 

— Lewis, eu... 

Râsul lor risipi tensiunea. 

—Iți mulţumesc pentru tot, murmură Mary, cu o 
voce răguşită. Este vina mea, dacă te-ai ars. 

— Sunt arsuri fără gravitate. N-ai nimic ce să-ți 
reproşezi. Bucură-te că eşti teafără şi nevătămată. 

— Eu, da, dar copilaşul.. 

Lewis îşi apropie scaunul pe rotile de pat şi puse un 

braţ pe umerii ei. 

— Nute mai frământa cu asta, draga mea. Tu eşti 
în viaţă, asta-i tot ce contează pentru mine. 

Mary făcu ochii mari de uimire. 

— Dar... doreai atât de mult copilul! Vorbeşti 
despre asta ca şi cum totul s-a terminat. Prin urmare, 
doctorul Corrigan nu are nici o speranţă? 

— Incă n-am discutat despre asta, dar nu-mi fac 
iluzii. Tu... nu regreţi nimic? 

— Bineînţeles că da. Dar pentru mine, ceea ce 
contează înainte de toate este că eşti în viaţă. De altfel, 
poate că vom avea un copil, tu şi cu mine. Ştii, medicina 
face câteodată minuni. Sau vom adopta unul. Dar 
deocamdată, un singur lucru contează: eşti în viaţă. 

Mary nu-şi credea urechilor. 

— Nu voiai să te căsătoreşti cu mine pentru copil? 

El o prinse de bărbie. 

— Nicidecum, Mary, numai pentru tine. De unde ţi-a 
venit ideea asta stranie? Desigur, mi-ar fi plăcut la 
nebunie copilul tău, deoarece făcea parte din tine. Când 
eram în lac, mi-am dat seama dintr-o dată că viaţa mea 
fără tine ar fi de neconceput. Tu eşti tot ce am mai 
scump pe lume. Tu şi numai tu. 

îşi strecură mâna sub pătură, în timp ce Mary clipea 
din pleoape, ca să se asigure că nu visa. 

— Nu-mi vine să cred. 

— Să mergem până la capăt: eşti sigură că nu 

regreţi că nu-ţi pot da copii? 

— Nu am nevoie decât de tine şi de dragostea ta, 
Lewis. 

El o luă în braţe ca s-o strângă la piept. 

—Cum o să suportăm oare să rămânem despărțiți în 
spitalul ăsta blestemat? Din fericire, ştiu că mă iubeşti şi 
asta mă va ajuta să nu-mi pierd minţile. 

— Cu toate că te plângi, se pare că suferi mai puţin 
decât atunci când ai căzut în mină, îl tachină Mary cu 
tandreţe. 

— Cea mai frumoasă zi din viaţa mea! exclamă 
Lewis. Dacă ar trebui s-o iau de la început, aş face-o 
fără cea mai mică ezitare. 

O tuse discretă, dinspre uşă, le atrase atenţia. 

— Imi pare rău că vă deranjez, zise doctorul cu un 
aer foarte serios. Dar am o veste pentru domnişoara 
Dean. 

Un val de teamă întunecă pe loc fericirea lui Lewis şi 
a lui Mary. 

— In legătură cu copilul? întrebă ea. Este mort, nu-i 
aşa? 

Doctorul arătă ostentativ câteva radiografii. 

— In cazul acesta, aparatele noastre prind fantome, 
rosti el ironic. Se simt amândoi foarte bine. 

— Amândoi?! exclamară în cor Mary şi Lewis. 

— Aţi înţeles foarte bine. In familia dumneavoastră, 
gemenii sunt ceva obişnuit? 

Mary clipi din ochi, gata să izbucnească în plâns. 

— Da. Tatăl meu are un frate geamăn, iar fraţii mei 
sunt de asemenea gemeni. 

— Ei bine, dumneavoastră menţineţi tradiţia. 
Deoarece radiografiile sunt indiscutabile. 

Lewis o îmbrăţişă pe Mary. 

—  Căutători de opale, ce ţi-am spus? 

Incă o dată, el avea dreptate. Dar ce era mai 
minunat, îi spusese lui Mary că o iubea, înainte de a şti 
că va fi în curând tată. Cum se mai putea îndoi vreodată 
de dragostea lui? Işi simţi inima plină de o imensă 
bucurie. 

— Cred că este momentul cel mai potrivit să-ţi dau 
ceva, zise Lewis vârându-şi mâna în buzunar. l-am cerut 
lui Bob să mi-l aducă de la Orana. 

în palma lui, Mary văzu o cutiuţă albă. Cum 
bandajele împiedicau mişcările lui Mary, Lewis se 
însărcină el s-o deschidă. 

—  Opalul Arlechin! exclamă ea, încremenită de 
uimire. 

Minunat şlefuit, fusese montat pe un inel din aur alb. 

— Ti-am spus că îţi aparţine, zise Lewis pe un ton 
grav. îndată ce vei avea un deget sănătos. 

El puse cutiuţa pe noptieră şi se îmbrăţişară cu 
dragoste. Nici măcar amenințările Amandei nu le mai 
puteau întuneca fericirea. Remuşcările o vor reduce 
poate la tăcere după încercarea prin care trecuseră 

amândoi. Şi chiar dacă nu va fi aşa, nu le păsa. Se 
iubeau prea mult pentru ca aceste clevetiri să-i poată 
tulbura. 

Nici unul nici altul nu auzi uşa închizându-se discret 
în urma doctorului. Nu era simplu să se îmbrăţişeze cu 
mâinile şi cu bustul bandajate, dar învinseră fără 
greutate această piedică. Mary îşi trecu braţele în jurul 
mijlocului lui Lewis, având grijă să nu-i atingă arsurile, şi 
îşi puse obrazul pe pieptul lui, pe un loc lăsat descoperit 
de bandaje. în ochi îi apărură lacrimi de bucurie, pe care 
Lewis le culese una câte una cu buzele. Când o sărută, 
Mary ştiu că de acum înainte nu va mai plânge 
niciodată decât de fericire. 


Sfârşit 


